
	PATVIRTINTA 

TARPTAUTINIO ATVIRO KONKURSO SĄLYGOS

[bookmark: _Hlk216994939][bookmark: _Hlk131770518]NACIONALINĖS ŽEMĖS TARNYBOS PRIE APLINKOS MINISTERIJOS 
TURTO (ŽEMĖS) ADMINISTRAVIMO INFORMACINĖS SISTEMOS 
PALAIKYMO IR PLĖTROS PASLAUGŲ PIRKIMAS
1. BENDROSIOS NUOSTATOS
0. Nacionalinė žemės tarnyba prie Aplinkos ministerijos (toliau – perkančioji organizacija), adresas Kalvarijų g. 147, 08352 Vilnius, juridinio asmens kodas 188704927, tarptautinio atviro konkurso būdu numato įsigyti Nacionalinės žemės tarnybos prie Aplinkos ministerijos turto (žemės) administravimo informacinės sistemos palaikymo ir plėtros paslaugas (toliau – pirkimas).
0. Pirkimas vykdomas vadovaujantis Lietuvos Respublikos civiliniu kodeksu, Lietuvos Respublikos viešųjų pirkimų įstatymu kitais viešuosius pirkimus reglamentuojančiais teisės aktais bei šiomis pirkimo sąlygomis.
0. Vartojamos pagrindinės sąvokos, apibrėžtos Viešųjų pirkimų įstatyme.
0. Visos pirkimo sąlygos nustatytos pirkimo dokumentuose, kuriuos sudaro:
3. Skelbimas apie pirkimą;
3. Pirkimo sąlygos (kartu su priedais);
3. Pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);
3. Kita Centrinės viešųjų pirkimų informacinės sistemos (toliau – CVP IS) priemonėmis pateikta informacija.
1.5. Išankstinis informacinis skelbimas apie numatomą vykdyti pirkimą nebuvo paskelbtas. Skelbimas apie pirkimą paskelbtas Viešųjų pirkimų įstatymo nustatyta tvarka CVP IS interneto svetainėje adresu: https://viesiejipirkimai.lt/epps/home.do.
1.6. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų. 
1.7. Pirkimas vykdomas CVP IS elektroninėmis priemonėmis. Susirašinėjimas su tiekėjais vykdomas bei pasiūlymai pateikiami tik elektroninėmis priemonėmis naudojant CVP IS. Susirašinėjimas su tiekėjais vykdomas lietuvių kalba.
1.8. Įgaliotas asmuo palaikyti tiesioginį ryšį su tiekėjais, gauti iš jų pranešimus, susijusius su pirkimo procedūromis, yra perkančiosios organizacijos Viešųjų pirkimų ir turto valdymo skyriaus patarėja Ieva Puodžiutė (tel. +370 706 85 076, el. paštas Ieva.Puodziute@nzt.lt).
1.9. Perkančioji organizacija nėra pridėtinės vertės mokesčio (toliau – PVM) mokėtoja.
1.10. Pirkimo procedūras vykdo Nacionalinės žemės tarnybos prie Aplinkos ministerijos viešųjų pirkimų nuolatinė komisija (toliau – Komisija). Komisijos posėdžiuose stebėtojai nedalyvauja.
1.11. Pirkime gauti tiekėjų asmens duomenys bus tvarkomi vadovaujantis perkančiosios organizacijos asmens duomenų politika, paskelbta perkančiosios organizacijos interneto svetainėje https://nzt.lrv.lt/lt/, skiltyje „Asmens duomenų apsauga“. Asmens duomenys saugomi kartu su pirkimo dokumentais 10 (dešimt) metų. Įgyvendinant teisės aktuose numatytas pareigas, asmens duomenys esant poreikiui, bus teikiami Viešųjų pirkimų tarnybai, teismams bei kitoms valstybės institucijoms.
1.12. Tiekėjai įsipareigoja laikytis Nacionalinės žemės tarnybos prie Aplinkos ministerijos antikorupcinės politikos apraše, patvirtintame Nacionalinės žemės tarnybos prie Žemės ūkio ministerijos direktoriaus 2019 m.  birželio 25 d. įsakymu Nr. 1P-164-(1.3.) „Dėl Nacionalinės žemės tarnybos prie Aplinkos ministerijos antikorupcinės politikos aprašo patvirtinimo“ (toliau – Antikorupcinės politikos aprašas), nustatytų reikalavimų. Antikorupcinės politikos aprašas skelbiamas viešai perkančiosios organizacijos interneto svetainėje https://nzt.lrv.lt/lt/, skiltyje „Korupcijos prevencija“.
1.13. Pirkimas atliekamas nesinaudojant centrinės perkančiosios organizacijos paslaugomis, kadangi centrinės perkančiosios organizacijos centralizuotų pirkimų kataloge nėra reikalingų paslaugų.
2. PIRKIMO OBJEKTAS
2.1. Pirkimo objektas – Nacionalinės žemės tarnybos prie Aplinkos ministerijos turto (žemės) administravimo informacinės sistemos palaikymo ir plėtros paslaugos (toliau – paslaugos), kurioms reikalavimai nurodyti pirkimo sąlygų 2 priede „Nacionalinės žemės tarnybos  prie Aplinkos ministerijos turto (žemės) administravimo informacinė sistemos palaikymo ir plėtros paslaugų pirkimo techninė specifikacija“ (toliau – Techninė specifikacija). 
2.2. Atsižvelgiant į įsigyjamų paslaugų turinį ir paskirtį, pirkimo objektas į dalis neskaidomas. Užtikrinant Turto (žemės) administravimo informacinės sistemos palaikymo ir plėtros paslaugų efektyvų naudojimą, nepertraukiamą funkcionalumą ir vystymą bei tobulinant esamą sistemos (programinės įrangos) funkcionalumą ir (ar) kuriant naują, svarbu išlaikyti proceso vientisumą ir kontrolę. Pirkimo objekto skaidymas į dalis sąlygotų paslaugų teikimo fragmentiškumą, atsakomybės dėl suteiktų paslaugų garantinės priežiūros mažinimą. Taip pat skirtingų pirkimo objekto dalių įgyvendinimą vykdantys tiekėjai turėtų naudoti ir keisti Turto (žemės) administravimo informacinės sistemos programinį kodą. Modifikavus programinio kodo dalis / sistemos nustatymus ir (ar) konfigūraciją skirtingi tiekėjai negalėtų tinkamai teikti garantinės priežiūros paslaugų, nes jas reikėtų teikti diferencijuotai pagal konkretaus tiekėjo modifikuoto kodo dalį – dėl skirtingų tiekėjų tai pačiai keičiamai daliai (ar ginčo atveju tarp tiekėjų) nutrūktų Turto (žemės) administravimo informacinės sistemos programinės įrangos garantinės priežiūros teikimas bei, teikiant paslaugas keliems tiekėjams, kiltų rizika užtikrinti Turto (žemės) administravimo informacinės sistemos programinio kodo konfidencialumą ir saugumą.

2.5. Tiekėjams neleidžiama pateikti alternatyvių pasiūlymų.
2.6. Pirkimo metu perkančiosios organizacijos ir paslaugų teikėjų derybos yra draudžiamos.
2.7. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, II skyriaus 4.4.3 papunkčiu šis pirkimas priskiriamas prie „žaliųjų“, nes paslaugų teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, todėl perkančioji organizacija nenustato papildomų reikalavimų.
2.8. Reikalavimai dėl nacionalinio saugumo:
2.8.1. Pirkimui taikomos Europos Sąjungos Tarybos 2022 m. balandžio 8 d. priimto Tarybos Reglamento (ES) 2022/576, kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (toliau – Reglamentas), nuostatos. Tiekėjas kartu su pasiūlymu turi pateikti užpildytą Tiekėjo / subtiekėjo deklaraciją (pirkimo sąlygų 4 priedas) (tiekėjas ir subtiekėjai (išskyrus kvazisubtiekėjus) turi deklaruoti atskirai). Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.
2.8.2. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais. 
2.8.3. Perkančioji organizacija laiko, kad pirkimo objektas kelia grėsmę nacionaliniam saugumui, jei jis atitinka Viešųjų pirkimų įstatymo 37 straipsnio 9 dalies 1 ir (ar) 2 punkte numatytas sąlygas. Tiekėjas kartu su pasiūlymu turi pateikti Viešųjų pirkimų tarnybos nustatytos formos atitikties deklaraciją (pirkimo sąlygų 5 priedas). Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) Viešųjų pirkimų įstatymo 39 straipsnio 3 dalyje numatytą dokumentą. Perkančioji organizacija bet kuriuo pirkimo procedūros metu turi teisę pareikalauti dalyvių pateikti visus ar dalį dokumentų, nurodytų Viešųjų pirkimų įstatymo 39 straipsnio 3 dalyje.
Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.
2.8.4. Perkančioji organizacija laiko, kad tiekėjas turi interesų, galinčių kelti grėsmę nacionaliniam saugumui, jei jis, jo subtiekėjas (-ai) ar ūkio subjektas (-ai), kurių pajėgumais remiamasi, kurie patys ar juos kontroliuojantys asmenys atitinka Viešųjų pirkimų įstatymo 47 straipsnio 9 dalyje nustatytas sąlygas. Tiekėjas kartu su pasiūlymu turi pateikti Viešųjų pirkimų tarnybos nustatytos formos atitikties deklaraciją (pirkimo sąlygų 5 priedas). Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) Viešųjų pirkimų įstatymo 51 straipsnio 12 dalyje numatytą dokumentą. 
Jeigu tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.
2.9. Tiekėjas privalo atitikti šio papunkčio toliau lentelėje keliamus reikalavimus ir kartu su pasiūlymu pateikti tai patvirtinančius dokumentus:
	Eil. Nr.
	Reikalavimas tiekėjui
	Dokumentai ir informacija, kuriuos turi pateikti tiekėjai, siekiantys įrodyti, kad atitinka keliamus reikalavimus

	1
	2
	3

	2.9.1
	Tiekėjas turi turėti ir sutarties vykdymui privalės naudoti elektroninę kreipinių valdymo sistemą (angl. Service Desk), kuri registruoja incidentus ir generuoja ataskaitas.
	Tiekėjas privalo pateikti pažymą, deklaraciją arba kitus lygiaverčius dokumentus, patvirtinančius, kad tiekėjas turi veikiančią elektroninę kreipinių valdymo sistemą (angl. Service Desk). 
Perkančiajai organizacijai pareikalavus, tiekėjas privalės pademonstruoti savitarnos portalo funkcionalumą. Pateikiami skenuoti dokumentai elektronine forma.

	2.9.2
	Tiekėjas turi būti įsidiegęs informacijos saugumo valdymo sistemą, atitinkančią ISO/IEC 27001 (arba LST ISO/IEC 27001) arba lygiavertį standartą, arba taikyti kitas lygiavertes informacijos saugumo valdymo užtikrinimo priemones.


	Tiekėjas privalo pateikti nepriklausomos įstaigos išduotą sertifikatą ir (ar) deklaraciją su paaiškinimais ir kitais įrodymais (pvz., sertifikatais, ir (ar) politikomis, ir (ar) procesų aprašymais, ir (arba) išorinio audito išvada), patvirtinančią, kad tiekėjas yra įsidiegęs ISO 27001 arba kitą lygiavertį standartą, kurie patvirtintų, kad paslaugų teikimo metu užtikrinami informacijos saugumo valdymo procesai ir atitiktis Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, reikalavimams. Pateikiamos skaitmeninės dokumentų kopijos.
Pateikiamo „lygiaverčio“ dokumento lygiavertiškumą įrodyti turi tiekėjas.

	2.9.3.
	Tiekėjas turi turėti teisę atlikti „Microsoft Dynamics NAV“ pagrindu veikiančios sistemos specifinių objektų programinio kodo modifikacijas. 
	Tiekėjas privalo pateikti dokumentus, patvirtinančius, kad tiekėjas turi teisę atlikti „Microsoft Dynamics NAV“ pagrindu veikiančios sistemos specifinių objektų programinio kodo modifikacijas.

	
	Visi pateikti dokumentai turi galioti pasiūlymo pateikimo ir sutarties vykdymo metu.



2.10. Laimėjusiu pripažintas tiekėjas privalės pasirašyti su perkančiąja organizacija Asmens duomenų tvarkymo susitarimą (pirkimo sąlygų 6 priedas).

3. TIEKĖJŲ PAŠALINIMO PAGRINDAI IR TIEKĖJŲ KVALIFIKACIJOS
REIKALAVIMAI

3.1. Tiekėjai, dalyvaujantys pirkime, taip pat visi ūkio subjektų grupės nariai, jei pasiūlymą teikia ūkio subjektų grupė ir kiti ūkio subjektai, kurių pajėgumais remiasi tiekėjai, privalo atitikti 1 lentelėje ir Europos bendrajame viešųjų pirkimų dokumente (toliau – EBVPD) nustatytus reikalavimus dėl tiekėjo pašalinimo pagrindų (su pasiūlymu teikiamas tik EBVPD. Perkančioji organizacija su pasiūlymu nereikalauja pateikti šio papunkčio 1 lentelėje nurodytų pašalinimo pagrindų nebuvimą įrodančių dokumentų. Šių dokumentų prašoma tik iš ekonomiškai naudingiausią pasiūlymą pateikusio tiekėjo prieš nustatant laimėjusį pasiūlymą. Vis dėlto, perkančioji organizacija bet kuriuo pirkimo procedūros metu gali paprašyti tiekėjų pateikti visus ar dalį dokumentų, patvirtinančių jų pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros atlikimą):

1 lentelė. Tiekėjas pašalinamas iš pirkimo procedūros, jeigu:
	Eil. Nr.
	Tiekėjo pašalinimo pagrindai
	VPĮ straipsnis,  dalis, punktas bei EBVPD formos dalis pildymui
	Pašalinimo pagrindų nebuvimą įrodantys dokumentai

	Pašalinimo pagrindai pagal VPĮ 46 straipsnio 1 – 4 dalių nuostatas

	1. 
	Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:
1) dalyvavimą nusikalstamame susivienijime, jo organizavimą ar vadovavimą jam;
2) kyšininkavimą, prekybą poveikiu, papirkimą;
3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;
4) nusikalstamą bankrotą;
5) teroristinį ir su teroristine veikla susijusį nusikaltimą;
6) nusikalstamu būdu gauto turto legalizavimą;
7) prekybą žmonėmis, vaiko pirkimą arba pardavimą;
8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.

Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 (penkerius) metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 (penkerius) metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 (penkerius) metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
	VPĮ 46 straipsnio 1 dalis

EBVPD III dalies A1-A6 punktai

EBVPD III dalies D1 punktas
	Iš Lietuvoje įsteigtų subjektų reikalaujama:
· išrašo iš teismo sprendimo arba
· Informatikos ir ryšių departamento prie Vidaus reikalų ministerijos pažymos, arba
· valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies institucijos dokumento1.

Nurodyti dokumentai turi būti išduoti ne anksčiau kaip 180 (vieną šimtą aštuoniasdešimt) dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. 

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.


	2. 
	Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	VPĮ 46 straipsnio 2¹ dalis

EBVPD III dalies D2 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

	3. 
	Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą. 

Laikoma, kad tiekėjas nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 (penkerius) metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 (penkerius) metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.

Tačiau ši nuostata netaikoma, jeigu:
1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;
2) įsiskolinimo suma neviršija 50 Eur (penkiasdešimt eurų);
3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu.
	VPĮ 46 straipsnio 3 dalis

EBVPD III dalies B1 ir B2 punktai
	1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:

· išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento,
· arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies institucijos dokumento1.

Nurodyti dokumentai turi būti  išduoti ne anksčiau kaip 120 (vieną šimtą dvidešimt) dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:
2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje,  adresu http://draudejai.sodra.lt/draudeju_viesi_duomenys/.

Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.

2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies kompetentingos institucijos dokumento1.

Nurodyti dokumentai turi būti  išduoti ne anksčiau kaip 120 (vieną šimtą dvidešimt) dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. 

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

	4. 
	Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų.
	VPĮ 46 straipsnio 4 dalies 1 punktas
EBVPD III dalies C10 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.


	5. 
	Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. 
Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms.
	VPĮ 46 straipsnio 4 dalies 2 punktas

EBVPD III dalies C12 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.



	6. 
	Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti.
	VPĮ 46 straipsnio 4 dalies 3 punktas
EBVPD III dalies C13 punktas 
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.




	7. 
	Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos.
	VPĮ 46 straipsnio 4 dalies 4 punktas

EBVPD III dalies C15 punktas 
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal Viešųjų pirkimų įstatymo 52 straipsnį skelbiamą informaciją: 

https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/


	8. 
	Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis.
	VPĮ 46 straipsnio 4 dalies 5 punktas

EBVPD III dalies C15 punktas

	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.



	9. 
	Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 (trejus) metus buvo nutraukta sutartis arba per pastaruosius 3 (trejus) metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 (trejus) metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 (trejus) metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos.
	VPĮ 46 straipsnio 4 dalies 6 punktas

EBVPD III dalies C14 punktas


	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį Viešųjų pirkimų tarnybos tinklapyje skelbiamą informaciją:

https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/
https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas/



	10. 

	[bookmark: part_030e6c6c64ba4f96a23474e439d1b80c]Perkančioji organizacija bet kokiomis tinkamomis priemonėmis gali įrodyti, kad tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai.
	VPĮ 46 straipsnio 4 dalies 7 punkto a papunktis
EBVPD III dalies C11 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.
Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:
https://www.registrucentras.lt/jar/p/index.php paskelbtą informaciją, taip pat į šiame informaciniame pranešime pateiktą informaciją:
https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/

	11. 
	Perkančioji organizacija bet kokiomis tinkamomis priemonėmis gali įrodyti, kad tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. 
	VPĮ 46 straipsnio 4 dalies 7 punkto b papunktis

EBVPD III dalies C11 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pagrindu, atsižvelgiama į nacionalinėje duomenų bazėje adresu https://www.vmi.lt/evmi/mokesciu-moketoju-informacija skelbiamą informaciją.


	12. 
	Perkančioji organizacija bet ko-kiomis tinkamomis priemonėmis gali įrodyti, kad tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 (trys) metai.
	VPĮ 46 straipsnio 4 dalies 7 punkto c papunktis

EBVPD III dalies C11 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:
https://kt.gov.lt/lt/atviri-duomenys/diskvalifikavimas-is-viesuju-pirkimu skelbiamą informaciją. 


	
	Pašalinimo pagrindai pagal VPĮ 46 straipsnio 6 dalies nuostatas:

	13. 
	Tiekėjas yra pažeidęs bent vieną iš VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų, kurį perkančioji organizacija gali įrodyti bet kokiomis tinkamomis priemonėmis. Šiuo pagrindu perkančioji organizacija pašalina tiekėją iš pirkimo procedūros, jeigu nuo pažeidimo padarymo dienos praėjo mažiau kaip 1 (vieni) metai. 
	VPĮ 46 straipsnio 6 dalies 1 punktas
EBVPD III dalies C1, C2, C3 punktai
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.




	14. 
	Tiekėjas yra nemokus, jam iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar nemokumo administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši. 
Tačiau kai yra šiame punkte apibrėžta situacija, perkančioji organizacija nepašalins tiekėjo iš pirkimo procedūros, jeigu jis pateikia pagrįstų įrodymų, kad sugebės tinkamai įvykdyti sutartį.
	VPĮ 46 straipsnio 6 dalies 2 punktas

EBVPD III dalies C4, C5, C6, C7, C8, C9 punktai
	Iš Lietuvoje įsteigtų subjektų įrodančių dokumentų nereikalaujama, užtenka pateikto EBVPD. Perkančioji organizacija savarankiškai patikrina duomenis nacionalinėje duomenų bazėje, adresu:
https://www.registrucentras.lt/jar/p/. 

Prireikus, perkančioji organizacija turi teisę prašyti pateikti valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis. Tokiu atveju dokumentas turi būti  išduotas ne anksčiau kaip 120 (vieną šimtą dvidešimt) dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.


	15. 
	Tiekėjas yra padaręs rimtą profesinį pažeidimą (išskyrus VPĮ 46 straipsnio 4 dalies 7 punkte nurodytą pažeidimą), dėl kurio perkančioji organizacija abejoja tiekėjo sąžiningumu ir šį pažeidimą gali įrodyti bet kokiomis tinkamomis priemonėmis. Šiuo pagrindu perkančioji organizacija pašalina tiekėją iš pirkimo procedūros, jeigu nuo pažeidimo padarymo dienos praėjo mažiau kaip vieni metai.
	VPĮ 46 straipsnio 6 dalies 3 punktas

EBVPD III dalies C11 punktas
	Iš Lietuvoje įsteigtų subjektų įrodančių dokumentų nereikalaujama, užtenka pateikto EBVPD.




1 Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti: 
a) priesaikos deklaracija; 
b) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
3.2. Perkančioji organizacija visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Pirkimo sąlygų 3.1 papunkčio 1 lentelės ketvirtame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai. Dėl dokumentų, kuriuos turi pateikti užsienio šalių tiekėjai, informaciją perkančioji organizacija pasitikrina „e-Certis“, adresu https://ec.europa.eu/tools/ecertis/ .
3.3. Tiekėjas (taip pat kiekvienas ūkio subjekto grupės narys, jei pasiūlymą teikia ūkio subjekto grupė), teikdamas pasiūlymą, taip pat kiti ūkio subjektai, kurių pajėgumais tiekėjas remiasi, privalo pateikti atskirą EBVPD – aktualią deklaraciją, pagal Viešųjų pirkimų įstatymo 50 straipsnio reikalavimus, pasiekiamą adresu: https://ebvpd.eviesiejipirkimai.lt/espd-web/filter?lang=lt (toliau – VP tinklalapis), turi užpildyti perkančiosios organizacijos suformuotą EBVPD formą. Papildomą informaciją, kaip pildyti EBVPD formą galima rasti Viešųjų pirkimų tarnybos tinklalapyje.
3.4. Tiekėjas (taip pat kiekvienas ūkio subjekto grupės narys, jei pasiūlymą teikia ūkio subjekto grupė), teikdamas pasiūlymą, taip pat kiti ūkio subjektai, kurių pajėgumais tiekėjas remiasi, pildydami EBVPD formą, turi atlikti toliau nurodytus veiksmus:
3.4.1. kompiuteryje išsaugoti EBVPD formą XML formatu;
3.4.2. įkelti (importuoti) EBVPD formą VP tinklalapyje;
3.4.3. pateikti atsakymus į EBVPD formoje nurodytus klausimus;
3.4.4. kompiuteryje išsaugoti gautą EBVPD formą su pateiktais atsakymais;
3.4.5. teikdamas pasiūlymą CVP IS priemonėmis, prisegti EBVPD formą su atsakymais kartu su kitais pasiūlymo dokumentais, t. y. pasiūlymo pateikimo lango skiltyje „Prisegti dokumentus“.
3.5. Tiekėjas (taip pat kiekvienas ūkio subjekto grupės narys, jei pasiūlymą teikia ūkio subjekto grupė), teikdamas pasiūlymą, taip pat kiti ūkio subjektai, kurių pajėgumais tiekėjas remiasi, gali pakartotinai naudoti EBVPD, kurį jie naudojo ankstesnėje pirkimo procedūroje, jeigu jie patvirtina, kad šiame dokumente esanti informacija yra teisinga.
3.6. Perkančioji organizacija, priimdama sprendimus dėl tiekėjo pašalinimo iš pirkimo procedūros Viešųjų pirkimų įstatymo 46 straipsnio 4 ir 6 dalyse nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, Viešųjų pirkimų įstatymo 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros Viešųjų pirkimų įstatymo 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal Viešųjų pirkimų įstatymo 52 ir 91 straipsnius skelbiamą informaciją.
3.7. Perkančioji organizacija nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, jeigu ji:
3.7.1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis;
3.7.2. šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali (dokumentas išduotas prieš ne daugiau dienų, negu nurodyta atitinkamoje pirkimo sąlygų 3.1 papunkčio 1 lentelės eilutėje).
3.8. Perkančioji organizacija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų, išskyrus Viešųjų pirkimų įstatymo 46 straipsnio 10 dalyje nustatytus atvejus (tačiau atsižvelgiant į Viešųjų pirkimų įstatymo 46 straipsnio 11 ir 12 dalių nuostatas).
3.9. Perkančioji organizacija gali netaikyti Viešųjų pirkimų įstatymo 46 straipsnio 1, 3 ir 4 dalyse nustatytų tiekėjo pašalinimo iš pirkimo procedūros pagrindų tik išimtiniais atvejais, kai būtina užtikrinti viešojo intereso apsaugą, įskaitant visuomenės sveikatos ir aplinkos apsaugą.
3.10. Jeigu tiekėjas neatitinka reikalavimų, pagal Viešųjų pirkimų įstatymo 46 straipsnio 1, 4 ir 6 dalis, perkančioji organizacija jo nepašalina iš pirkimo procedūros, kai yra abi šios sąlygos kartu:
3.10.1. tiekėjas pateikė perkančiajai organizacijai informaciją apie tai, kad ėmėsi šių priemonių:
3.10.1.1. savanoriškai sumokėjo arba įsipareigojo sumokėti kompensaciją už žalą, padarytą dėl Viešųjų pirkimų įstatymo 46 straipsnio 1, 4 ar 6 dalyje nurodytos nusikalstamos veikos arba pažeidimo, jeigu taikytina;
3.10.1.2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;
3.10.1.3. ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai;
3.10.2. perkančioji organizacija įvertino tiekėjo informaciją, pateiktą pagal Viešųjų pirkimų įstatymo 46 straipsnio 10 dalies 1 punktą, ir priėmė motyvuotą sprendimą, kad priemonės, kurių ėmėsi tiekėjas, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. Perkančioji organizacija turi pateikti tiekėjui motyvuotą sprendimą raštu ne vėliau kaip per 10 (dešimt) dienų nuo Viešųjų pirkimų įstatymo 46 straipsnio 10 dalies 1 punkte nurodytos tiekėjo informacijos gavimo.
3.11. Tiekėjai, dalyvaujantys pirkime, turi atitikti šiuos kvalifikacijos reikalavimus ir pateikti kvalifikacijos reikalavimus įrodančius dokumentus:

2 lentelė. Tiekėjų kvalifikacijos reikalavimai:
	[bookmark: _Hlk217036419]Eil. Nr.
	Kvalifikacijos reikalavimai
	Kvalifikacijos reikalavimus įrodantys dokumentai

	1
	2
	3

	[bookmark: _Hlk154128107]3.11.1.
	Tiekėjas sutarties vykdymui turi turėti specialistus, kurie teiks reikalaujamas paslaugas. Tiekėjas gali siūlyti vieną specialistą į kelias pozicijas, jeigu atitinka visus joms keliamus reikalavimus ir jeigu tai neužkerta kelio užtikrinti techninėje specifikacijoje ir SLA nustatytų reakcijos ir sprendimo laikų laikymąsi. Siūlomų specialistų kiekis turi užtikrinti tinkamą sutarties vykdymą. Tiekėjas privalo įvertinti savo galimybes ir riziką vykdyti sutartinius įsipareigojimus.

Pastaba. Vertinant specialistų patirtį, bendra darbo patirtis nurodytoje srityje bus skaičiuojama mėnesių tikslumu nesumuojant vienu metu pagal skirtingus projektus (sutartis) vykdytų paslaugų trukmės. Pvz., jei specialistas pagal vieną projektą (sutartį) paslaugas teikė nuo (tų pačių metų) rugsėjo 1 d. iki lapkričio 1 d., o pagal kitą projektą (sutartį) nuo rugsėjo 1 d. iki gruodžio 1 d., laikoma, kad jo patirtis yra 3 (trys) mėn. Nepilno mėnesio patirtis būtų užskaitoma kaip pilno mėnesio (jei dirbo 15 (penkiolika) ar daugiau tokio mėnesio dienų). Patirtis turi būti įgyta iki pasiūlymų pateikimo termino pabaigos.
Tiekėjo siūlomi specialistai turi atitikti šiuos reikalavimus:

	Pateikiama:
1) Tiekėjo (vadovo ar jo įgalioto asmens) pasirašytas siūlomų specialistų, atsakingų už sutarties vykdymą, sąrašas, nurodant vardą, pavardę ir siūlomą pareigybę projekte, ar siūlomas specialistas yra tiekėjo darbuotojas ar kitas ūkio subjektas, kurio pajėgumais bus remiamasi, ar kvazisubtiekėjas (specialistas, kurį numatoma įdarbinti sutarties vykdymui). 

2) Tiekėjo (vadovo ar jo įgalioto asmens) pasirašyta pažyma, kad siūlomi specialistai atitinką reikalaujamą patirtį, nurodant (aprašant) apie jų atitikimą pagal reikalaujamus kriterijus.

Jeigu tiekėjo siūlomi specialistai su tiekėju darbo santykiais nesusiję, tokiu atveju siūlomi specialistai laikomi ūkio subjektais, kurių pajėgumais yra remiamasi, arba kvazisubtiekėjais (specialistai, kuriuos numatoma įdarbinti sutarties vykdymui) (įrašomi į pasiūlymą) ir turi būti pateikta tiekėjo ir specialisto pasirašyta deklaracija, kad laimėjus konkursą, specialistas atliks numatytas funkcijas sutarties galiojimo laikotarpiu.
PASTABA. Tiekėjas, teikdamas pažymas apie siūlomus specialistus, gali pateikti tik tiek asmens duomenų, kiek yra būtina nustatyti šių specialistų atitikimą nurodytiems kvalifikacijos reikalavimams.

3) Kvalifikaciją įrodančių dokumentų kopijos (kai reikalaujama pateikti tam tikros srities kvalifikaciją įrodantį sertifikatą, dalyvavimo kursuose, mokymuose ar seminaruose sertifikatai nebus laikomi tinkamais dokumentais. Turi būti išlaikytas egzaminas atitinkamai kvalifikacijai įgyti (egzaminas, kai nėra užtikrintos asmens autentifikavimo priemonės, yra netinkamas):

3.1) projekto vadovui: IPMA-C (Certified Project Manager) arba Project Management Professional (PMP), arba PRINCE2, arba kito lygiaverčio sertifikato kopija (čia ir toliau minimo „lygiaverčio dokumento“ lygiavertiškumą įrodyti turi tiekėjas);

3.2) programuotojui: Microsoft Certified: Dynamics 365 Business Central Developer Associate arba Microsoft Certified: Azure Developer Associate arba kito lygiaverčio sertifikato kopija;

3.3) Informacijos saugos specialistui: Certified Information Systems Security Professional (CISSP) arba Certified Information Security Manager (CISM), arba ISO/IEC 27001 Lead Auditor arba kito lygiaverčio sertifikato kopija.

3.4) Testavimo specialistui: ISTQB Foundation Level arba ISEB Foundation Certificate in Software Testing arba kito lygiaverčio sertifikato kopija.

	3.11.1.1.
	Projekto vadovas turi turėti:
1. tarptautiniu mastu pripažįstamą informacinių technologijų projektų valdymo kvalifikaciją;
2. per pastaruosius 5 (penkerius) metus (iki pasiūlymų pateikimo termino pabaigos) ne mažesnę nei 3 (trejų) metų vadovavimo patirtį informacinių sistemų palaikymo ir plėtros projektų valdyme bei patirtį koordinuojant incidentų valdymą ir SLA vykdymą.
	

	3.11.1.2.
	Informacinių sistemų analitikas turi turėti:
1. per pastaruosius 5 (penkerius) metus (iki pasiūlymų pateikimo termino pabaigos) ne mažesnę nei 2 (dvejų) metų patirtį dirbant su Microsoft Dynamics NAV;
2. per pastaruosius 5 (penkerius) metus (iki pasiūlymų pateikimo termino pabaigos) ne mažesnę nei 2 (dvejų) metų informacinių sistemų analizės patirtį.
	

	3.11.1.3.
	Programuotojas turi turėti:
1.  tarptautiniu mastu pripažįstamą programinės įrangos programuotojo kvalifikaciją;
2. per pastaruosius 5 (penkerius) metus (iki pasiūlymų pateikimo termino pabaigos) ne mažesnę nei 3 (trejų) metų patirtį programuojant Microsoft Dynamics NAV;
3. per pastaruosius 5 (penkerius) metus (iki pasiūlymų pateikimo termino pabaigos) ne mažesnę nei 3 (trejų) metų patirtį dirbant su Microsoft SQL Server – duomenų struktūros, užklausos, optimizavimas;
4. gebėti dirbti su Microsoft IIS ir kurti ir (ar) palaikyti web paslaugas (.NET, SOAP/REST) integracijoms.
	

	3.11.1.4.
	Informacinių sistemų konsultantas turi turėti:
1. per pastaruosius 5 (penkerius) metus (iki pasiūlymų pateikimo termino pabaigos) turi turėti ne trumpesnę nei 3 (trejų) metų patirtį Microsoft Dynamics NAV (arba lygiavertės sistemos) diegimo ar šios sistemos diegimo konsultavimo srityje;
2. per pastaruosius 5 (penkerius) metus (iki pasiūlymų pateikimo termino pabaigos) ne trumpesnę nei 3 (trejų) metų darbo patirtį viešojo sektoriaus organizacijų finansų valdymo ir apskaitos informacinių sistemų naudotojų konsultavimo ir (ar) mokymo srityse.
	

	3.11.1.5.
	Informacijos saugos specialistas turi turėti:
1. tarptautiniu mastu pripažįstamą informacinių technologijų/informacijos saugumo valdymo kvalifikaciją;
2. per pastaruosius 5 (penkerius) metus (iki pasiūlymų pateikimo termino pabaigos)  ne mažesnę nei 2 (dvejų) metų patirtį informacijos saugos srityje.
	

	3.11.1.6.
	Duomenų bazių administratorius turi turėti:
1. per pastaruosius 5 (penkerius) metus (iki pasiūlymų pateikimo termino pabaigos) ne mažesnę nei 2 (dvejų) metų patirtį dirbant su MS SQL duomenų bazių valdymo sistema, Microsoft SQL Server 2012 ar naujesnėmis versijomis;
2. turi gebėti atlikti našumo analizę, backup/restore ir duomenų atstatymą.
	

	3.11.1.7.
	Testavimo specialistas turi turėti:
1. tarptautiniu mastu pripažįstamą testavimo specialisto kvalifikaciją;
2. per pastaruosius 5 (penkerius) metus (iki pasiūlymų pateikimo termino pabaigos) ne mažesnę nei 2 (dvejų) metų programinės įrangos testavimo patirtį.
	



3.12. Jeigu tiekėjas negali pateikti pirkimo sąlygų 2 lentelėje nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama laisvos formos priesaikos deklaracija arba oficiali tiekėjo deklaracija (turi būti pateikiama atitinkamo dokumento skaitmeninė kopija CPV IS priemonėmis). Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
3.13. Užsienio valstybių tiekėjų EBVPD ir kvalifikacijos reikalavimus įrodantys dokumentai turi būti legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (apostille) tvarkos aprašo patvirtinimo“ ir 1961 m. spalio 5 d. Hagos konvencija „Dėl užsienio valstybėse išduotų dokumentų legalizavimo panaikinimo“, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille).
3.14. Perkančioji organizacija aktualių dokumentų, patvirtinančių pirkimo sąlygų 2 lentelėje nurodytų kvalifikacijos reikalavimus įrodančių dokumentų, reikalaus pateikti tik iš to tiekėjo, kurio pasiūlymas pagal vertinimo rezultatus galės būti pripažintas laimėjusiu.
3.15. Perkančioji organizacija bet kuriuo pirkimo procedūros metu gali paprašyti tiekėjo pateikti visus ar dalį dokumentų, patvirtinančių jo atitiktį kvalifikacijos reikalavimams, jeigu tai būtina siekiant užtikrinti tinkamą pirkimo procedūrų atlikimą. 
3.16. Prireikus, tiekėjai gali remtis kitų ūkio subjektų pajėgumais (tiekėjas gali remtis ūkio subjekto pajėgumais, kad atitiktų pirkimo sąlygose nustatytus kvalifikacijos reikalavimus), neatsižvelgdami į tai, kokio teisinio pobūdžio būtų jo ryšiai su jais. Tiekėjas pasiūlyme (pirkimo sąlygų 1 priedo 2 lentelė) privalo nurodyti, kokius ūkio subjektus jis ketina pasitelkti, kurių pajėgumais jis remiasi. Šiuo atveju tiekėjas privalo įrodyti perkančiajai organizacijai, kad vykdant pirkimo sutartį, tie ištekliai jam bus prieinami ir perkančiajai organizacijai pateikti priimtinus įrodymus dėl galimybės veiksmingai pasinaudoti tų ūkio subjektų ištekliais per visą sutartinių įsipareigojimų vykdymo laikotarpį. Tokie įrodymai yra pasirašytos dvišalės preliminariosios sutartys, sutartys, ketinimų protokolai, ūkio subjekto, kurio pajėgumais tiekėjas planuoja remtis, deklaracija ar kiti lygiaverčiai dokumentai, patvirtinantys, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Jeigu tiekėjas pasiūlyme nurodė, kad numato pasitelkti ūkio subjektus, kurių pajėgumais remiasi, tiekėjas kartu su pasiūlymu privalo pateikti šių ūkio subjektų užpildytus EBVPD. Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, kurioms reikia jų turimų pajėgumų.
3.17. Jeigu tiekėjas pajėgumams (kvalifikacijai) ketina pasitelkti kvazisubtiekėjus (specialistas, kurio kvalifikacija tiekėjas remiasi, ir kuris pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, darbuotojas, tačiau jį ketinama įdarbinti, jei pasiūlymas bus pripažintas laimėjusiu), tiekėjas privalo savo pasiūlyme (pirkimo sąlygų 1 priedo 3 lentelė) nurodyti, kokius kvazisubtiekėjus jis ketina pasitelkti. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo. Taip pat tiekėjas privalo įrodyti perkančiajai organizacijai, kad vykdant pirkimo sutartį, kvazisubtiekėjų ištekliai bus prieinami visą sutartinių įsipareigojimų vykdymo laikotarpį. Tokie įrodymai yra: pasirašytos dvišalės preliminariosios sutartys, sutartys, ketinimų protokolai, deklaracija ar kiti lygiaverčiai dokumentai. Perkančioji organizacija nereikalauja, kad tiekėjas kartu su pasiūlymu pateiktų šių specialistų užpildytus atskirus EBVPD.
3.18. Jei tiekėjas sutartiniams įsipareigojimams vykdyti ketina pasitelkti subtiekėjus (tiekėjo pirkimo sutarties vykdymui pasitelkiamas asmuo, kurio kvalifikacija tiekėjas nesiremia, kad atitiktų kvalifikacijos reikalavimus, tačiau vykdo sutartines tiekėjo prievoles) jis privalo savo pasiūlyme (pirkimo sąlygų 1 priedo 4 lentelė) nurodyti, kokius subtiekėjus jis ketina pasitelkti. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo. Subtiekėjų (asmenų, kurie nėra pasitelkiami kvalifikacijai atitikti) EBVPD teikti nėra privaloma.
3.19. Jeigu paaiškėja, kad tiekėjas, nenurodęs jog remiasi kitų ūkio subjektų pajėgumais (kvalifikacija), pats neatitinka pirkimo dokumentuose suformuluotų kvalifikacijos reikalavimų, jis neįgyja teisės po pasiūlymų pateikimo termino pabaigos pasitelkti (nurodyti) naujų subjektų tam, kad atitiktų kvalifikacijos reikalavimus.
3.20. Reikalaujamą kvalifikaciją tiekėjai (ar jų personalas) privalo būti įgiję iki pasiūlymų pateikimo termino pabaigos. 
3.21. Pateikiant dokumentus elektronine forma ar dokumentų originalų skaitmenines kopijas yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.
3.22. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE
4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį (pateikiama skaitmeninė dokumento kopija). Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupę (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuris šios sutarties dalyvis yra įgaliojamas laimėjus pirkimą, – pasirašyti sutartį su perkančiąja organizacija, teikti sąskaitas faktūras atsiskaitymams, pasirašyti su sutarties vykdymu susijusius dokumentus ir kt.). Tuo atveju, jei ūkio subjektų grupės pasiūlymas bus pripažintas laimėjusiu šį viešąjį pirkimą, perkančioji organizacija palaikys ryšius tik su atsakingu partneriu, su juo bus sudaroma pirkimo–pardavimo sutartis ir jam bus atliekami mokėjimai. Kiekvienas ūkio subjektų grupės narys turi atitikti pirkimo sąlygų 1 lentelėje ir EBVPD numatytus reikalavimus dėl tiekėjo pašalinimo pagrindų nebuvimo. Ūkio subjektų grupės pateiktą pasiūlymą pripažinus geriausiu, kiekvienas ūkio subjektų grupės narys turės pateikti pirkimo sąlygų 3.1 papunktyje nurodytus tiekėjo pašalinimo pagrindų nebuvimą įrodančius dokumentus.
4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.
5. PASIŪLYMŲ RENGIMAS, PATEIKIMAS, KEITIMAS
5.1. Pateikdamas pasiūlymą, tiekėjas sutinka su visomis pirkimo sąlygomis, nustatytomis pirkimo dokumentuose ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui. Tiekėjas negali pateikti pasiūlymo su išlygomis. Pasiūlymas privalo būti pasirašytas įstaigos vadovo ar jo įgalioto asmens ir nuskenuotas arba pasirašytas elektroniniu parašu.
5.2. Pirkimo pasiūlymas bei kiti dokumentai turi būti pateikiami lietuvių kalba. Jei dokumentai yra išduoti kita kalba, vertimas į lietuvių kalbą turi būti patvirtintas vertėjo parašu ir vertimo biuro antspaudu arba pasirašytas tiekėjo vadovo. Siūlomų specialistų sertifikatai (kai reikalaujama) ar kiti lygiaverčiai dokumentai gali būti pateikti anglų kalba. Perkančioji organizacija pasilieka teisę bet kuriuo pirkimo procedūros metu paprašyti tiekėjo išversti dokumentus į lietuvių kalbą. Pasiūlymo parengimo išlaidas padengia pats tiekėjas. Pasiūlymas turi būti pateikiamas tik elektroninėmis priemonėmis naudojant CVP IS, pasiekiamoje adresu https://viesiejipirkimai.lt/epps/home.do. Rengdamas ir teikdamas pasiūlymą, tiekėjas turi vadovautis CVP IS administratoriaus – Viešųjų pirkimų tarnybos parengta mokomąja medžiaga ir metodika dėl pasiūlymų rengimo ir teikimo CVP IS. Pasiūlymas, pateiktas popierinėje formoje arba ne perkančiosios organizacijos nurodytomis elektroninėmis priemonėmis, nevertinamas. Pasiūlymą gali teikti tik CVP IS registruotas tiekėjas (nemokama registracija adresu https://viesiejipirkimai.lt/epps/home.do). Visi pasiūlyme pateikiami dokumentai turi būti pateikti elektronine forma. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ar kt.). Perkančioji organizacija neatsako už CVP IS, kurią administruoja Viešųjų pirkimų tarnyba, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti. Pavėluotai gautas pasiūlymas nepriimamas. 
5.3. Tiekėjas gali pateikti tik vieną pasiūlymą – individualiai arba kaip ūkio subjektų grupės dalyvis. Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas. Alternatyvūs pasiūlymai nepriimami ir nevertinami. Jei tiekėjas arba ūkio subjektų grupės dalyvis pateikia daugiau kaip vieną pasiūlymą arba alternatyvius pasiūlymus, visi tokie pasiūlymai bus atmesti. 
5.4. Pasiūlymą sudaro tiekėjo CVP IS priemonėmis pateiktų dokumentų visuma (perkančioji organizacija pasilieka sau teisę pareikalauti dokumentų originalų):
5.4.1. Tiekėjas pasiūlymą privalo parengti pagal pirkimo sąlygų 1 priede pateiktą formą. 
5.4.2. Pateikiamas EBVPD, pakeičiantis kompetentingų institucijų išduodamus dokumentus ir preliminariai patvirtinantis, kad tiekėjas atitinka pirkimo dokumentuose nustatytus reikalavimus. Jeigu tiekėjas remiasi ūkio subjektų pajėgumais, kad atitiktų kvalifikacijos reikalavimus, arba pasiūlymą teikia ūkio subjektų grupė – kiekvienas  ūkio subjektas, kurio pajėgumais tiekėjas remiasi, kad atitiktų kvalifikacijos reikalavimus, ar ūkio subjektų grupės narys, tokį dokumentą teikia atskirai.
5.4.3. Pirkimo sąlygų 3.1 papunktyje nurodyti pašalinimo pagrindų nebuvimą patvirtinantys dokumentai. Perkančioji organizacija aktualių dokumentų, patvirtinančių pirkimo sąlygų 1 lentelėje nurodytų pašalinimo pagrindų nebuvimą, reikalaus pateikti tik iš to tiekėjo, kurio pasiūlymas pagal vertinimo rezultatus galės būti pripažintas laimėjusiu.
5.4.4. Pirkimo sąlygų 3.11 papunktyje nurodytus kvalifikacijos reikalavimus pagrindžiantys dokumentai. Perkančioji organizacija aktualių dokumentų, patvirtinančių pirkimo sąlygų 2 lentelėje nurodytų kvalifikacijos reikalavimų, reikalaus pateikti tik iš to tiekėjo, kurio pasiūlymas pagal vertinimo rezultatus galės būti pripažintas laimėjusiu.
5.4.5. Jei pasitelkiami ūkio subjektai ir (ar) kvazisubtiekėjai, kurių pajėgumais (kvalifikacija) bus remiamasi, juos įpareigojančių dokumentų (deklaracijų, sutarčių, ketinimo protokolų ar kt.), patvirtinančių tiekėjo galimybes visą pirkimo sutarties vykdymo laikotarpį naudotis kitų ūkio subjektų ir (ar) kvazisubtiekėjų pajėgumais, kopijos. Perkančioji organizacija aktualius dokumentus, patvirtinančius tiekėjo galimybę remtis kitų ūkio subjektų ir (ar) kvazisubtiekėjų pajėgumais visą sutarties galiojimo laikotarpį, reikalauja pateikti tiekėjo kartu su pasiūlymu.
5.4.6. Įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, skaitmeninė kopija, jei pasiūlymą pasirašo ne tiekėjo vadovas.
5.4.7. Jungtinės veiklos sutarties originalo skaitmeninė kopija (jeigu dalyvauja ūkio subjektų grupė jungtinės veiklos pagrindu).
5.4.8. Tiekėjo / subtiekėjo deklaracija (pirkimo sąlygų 4 priedas). 
5.4.9. Viešųjų pirkimų tarnybos nustatytos formos atitikties deklaracija (pirkimo sąlygų 5 priedas).
5.4.10. Pirkimo sąlygų 2.9 papunktyje nurodyti dokumentai.
5.5. Pasiūlymas turi būti pateiktas iki skelbime apie pirkimą nurodyto pasiūlymų pateikimo termino pabaigos tik elektroninėmis priemonėmis, naudojant CVP IS. Pasiūlymo pateikimo data laikoma ta, kuomet gaunamas visas pasiūlymas. Tiekėjui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę. Perkančioji organizacija neatsako už elektros tiekimo, CVP IS sistemos sutrikimus ar už pavėluotai gautą pasiūlymą, taip pat perkančioji organizacija neatsako už nenumatytus atvejus, dėl kurių pasiūlymai nebuvo gauti ar gauti pavėluotai.
5.6. Tiekėjas pasiūlyme turi nurodyti, kokia pasiūlyme pateikta informacija yra konfidenciali (pirkimo sąlygų 1 priedo 3 punktas). Konfidencialia negalima laikyti informacijos, nurodytos Viešųjų pirkimų įstatymo 20 straipsnio 2 dalyje. Tiekėjas negali nurodyti, kad konfidenciali informacija yra pasiūlymo kaina (išskyrus jos sudedamąsias dalis) arba, kad visa pasiūlyme pateikta informacija yra konfidenciali. Atkreiptinas dėmesys, kad vadovaudamasi Viešųjų pirkimų įstatymo 86 straipsnio 9 dalimi, perkančioji organizacija paskelbs sudarytą pirkimo sutartį ir laimėtojo pasiūlymą. Todėl tiekėjas turi būti atidus rengdamas savo pasiūlymą, ir tuo atveju, jei pasiūlyme yra konfidenciali informacija, teikiant pasiūlymą ją aiškiai nurodyti.
5.7. Suinteresuoti dalyviai nuo perkančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos (jeigu toks taikomas) gali prašyti perkančiosios organizacijos pateikti laimėjusį pasiūlymą.
5.8. Pasiūlyme nurodoma kaina pateikiama eurais turi būti išreikšta ir apskaičiuota taip, kaip nurodyta pirkimo sąlygų 1 priede. Apskaičiuojant kainą, turi būti atsižvelgta į visą pirkimo sąlygų 1 priede nurodytą paslaugų apimtį, kainos sudėtines dalis, į pirkimo sąlygų 2 priede pateiktą Techninę specifikaciją ir kt. Į paslaugų kainą turi būti įskaityti visi mokesčiai (įskaitant 21 proc. PVM vadovaujantis Lietuvos Respublikos  pridėtinės vertės mokesčio įstatymo 13 straipsnio 4 dalies nuostatomis (paslaugų suteikimo vieta yra Lietuvos Respublikos teritorija) ir 71 straipsnio nuostatomis, jei laimėtoju bus pripažintas užsienio valstybės tiekėjas, jis privalės registruotis PVM mokėtoju Lietuvoje, apskaičiuoti ir sumokėti 21 proc. PVM į Lietuvos Respublikos biudžetą už Lietuvos Respublikos teritorijoje suteiktas paslaugas) ir visos tiekėjo išlaidos, būtinos teikti paslaugas (įskaitant PVM sąskaitų faktūrų pateikimą naudojantis „SABIS“ sistema).
5.9. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 3 (tris) mėnesius nuo perkančiosios organizacijos nustatyto pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
5.10. Pirkimo procedūrų metu, taip pat sustabdžius pirkimo procedūras dėl laikinųjų apsaugos priemonių taikymo perkančioji organizacija turi teisę prašyti, kad tiekėjas pratęstų jo galiojimą iki konkrečiai nurodyto laiko. Tiekėjas gali atmesti tokį prašymą.
5.11. Perkančioji organizacija privalo pratęsti pasiūlymų pateikimo terminą, kad visi pirkime norintys dalyvauti tiekėjai turėtų galimybę susipažinti su visa pasiūlymui parengti reikalinga informacija: 1) jeigu pirkimo metu dėl kokių nors priežasčių papildoma su pirkimo dokumentais susijusi informacija būtų pateikiama likus mažiau kaip 6 (šešioms) dienoms iki pasiūlymų pateikimo termino pabaigos, nors šios informacijos buvo paprašyta laiku; 2) jeigu buvo padaryta reikšmingų pirkimo dokumentų pakeitimų. Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami prie pirkimo prisijungusiems tiekėjams. Perkančioji organizacija, pratęsdama pasiūlymų pateikimo terminą šiame punkte nurodytais atvejais, privalo atsižvelgti į informacijos ir pirkimo dokumentų pakeitimų svarbą. Jeigu papildomos informacijos nebuvo paprašyta laiku arba ji neturi esminės įtakos pasiūlymų parengimui, perkančioji organizacija pasiūlymų pateikimo termino gali nepratęsti.
5.12. Perkančioji organizacija bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti.
6. PASIŪLYMO GALIOJIMO UŽTIKRINIMAS
6.1. Pasiūlymo galiojimo užtikrinimas nereikalaujamas.

7. PIRKIMO SĄLYGŲ PAAIŠKINIMAS IR PATIKSLINIMAS
            7.1. Pirkimo sąlygos gali būti paaiškinamos, patikslinamos tiekėjo iniciatyva, jam CVP IS susirašinėjimo priemonėmis kreipiantis į perkančiąją organizaciją ne vėliau kaip likus 9 (devynioms) dienoms iki pasiūlymų pateikimo termino pabaigos. Tiekėjas turėtų būti aktyvus ir pateikti klausimus ar paprašyti paaiškinti pirkimo sąlygas iš karto jas išanalizavęs, atsižvelgdamas į tai, kad, pasibaigus pasiūlymo pateikimo terminui, pasiūlymo turinio keisti nebus galima. 
7.2. Jeigu papildomos su pirkimo dokumentais susijusios informacijos paprašoma laiku, perkančioji organizacija ją pateikia visiems tiekėjams ne vėliau kaip likus 6 (šešioms) dienoms iki pasiūlymų pateikimo termino pabaigos. Perkančioji organizacija šią informaciją skelbia CVP IS ir išsiunčia prie pirkimo prisijungusiems tiekėjams, nenurodydama, iš ko gautas prašymas duoti paaiškinimą.
7.3. Perkančioji organizacija savo iniciatyva gali paaiškinti (patikslinti) dokumentus nesibaigus pasiūlymų pateikimo terminui. Kai tikslinama skelbime paskelbta informacija, perkančioji organizacija privalo atitinkamai patikslinti skelbimą ir prireikus pratęsti pasiūlymų pateikimo terminą protingumo kriterijų atitinkančiam laikotarpiui, per kurį tiekėjai, rengdami pasiūlymus, galėtų atsižvelgti į patikslinimus. Informacija taip pat pateikiama prie pirkimo prisijungusiems tiekėjams. Tačiau negali būti daromi tokie esminiai pirkimo sąlygų pakeitimai, dėl kurių pirkimo procedūra būtų pritraukusi daugiau dalyvių. 
7.4. Bet kokia informacija, prašymai paaiškinti pirkimo sąlygas, pirkimo sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas vykdomas tik CVP IS susirašinėjimo priemonėmis ir tik CVP IS.
7.5. Perkančioji organizacija nerengs susitikimų su tiekėjais dėl pirkimo dokumentų paaiškinimų.

8. PASIŪLYMŲ ŠIFRAVIMAS
8.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
8.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina arba ekonominio naudingumo siūlomi kriterijai). 
8.1.2. iki vokų atplėšimo procedūros (posėdžio) pradžios /perkančioji organizacija vokų atplėšimo procedūrą (posėdį) atliks ne anksčiau nei po 45 min. pasibaigus pasiūlymo pateikimo terminui/ CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos elektroniniu paštu Ieva.Puodziute@nzt.lt. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais). 
8.2. Tiekėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina arba ekonominio naudingumo siūlomi kriterijai, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
9.  SUSIPAŽINIMO SU ELEKTRONINĖMIS PRIEMONĖMIS GAUTAIS PASIŪLYMAIS PROCEDŪRA
9.1. Susipažinimas su CVP IS gautais pasiūlymais vyks skelbime apie pirkimą nurodytą pasiūlymų pateikimo dieną. 
9.2. Susipažinimo su pasiūlymais procedūroje tiekėjai nedalyvauja. Perkančioji organizacija neteikia informacijos pirkime dalyvaujantiems tiekėjams apie pasiūlymus pateikusius tiekėjus, pasiūlytas kainas. Susipažinimo su CVP IS pateiktais pasiūlymais, pasiūlymų nagrinėjimo, vertinimo ir palyginimo procedūras atlieka Komisija.

10. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS

10.1. Komisija laikosi šios procedūrų eigos:
10.1.1. nagrinėja, vertina ir palygina tiekėjų pateiktus pasiūlymus, vadovaudamasi pirkimo dokumentuose nustatytais reikalavimais:
10.1.1.1. ar pasiūlymai atitinka pirkimo dokumentuose nustatytus reikalavimus;
10.1.1.2. ar pasiūlytos kainos  neviršija pirkimui skirtų lėšų, nustatytų perkančiosios organizacijos prieš pradedant pirkimo procedūrą;
10.1.1.3. ar nėra pasiūlyta neįprastai mažų kainų (pagal Viešųjų pirkimų įstatymo 57 straipsnio 1 dalį).
10.1.2. vertina dalyvių pateiktus EBVPD:
10.1.2.1. ar nėra pirkimo dokumentuose nustatytų tiekėjų pašalinimo pagrindų;
10.1.2.2. ar tiekėjai atitinka keliamus kvalifikacijos reikalavimus.
10.2. Dokumentų, pagrindžiančių pašalinimo pagrindų nebuvimą ir atitiktį kvalifikacijos reikalavimams patvirtinančių dokumentų reikalaujama tik iš to tiekėjo, kurio pasiūlymas pagal vertinimo rezultatus gali būti pripažintas laimėjusiu (iki pasiūlymų eilės nustatymo). Kai kartu su pasiūlymu tiekėjas pateikia ir kvalifikaciją ar tiekėjo pašalinimo pagrindų nebuvimą įrodančius dokumentus, perkančioji organizacija jų nevertina, išskyrus, kai toks tiekėjas pagal vertinimo rezultatus gali būti pripažintas laimėjusiu. Tokiu atveju pateikti dokumentai gali būti vertinami tik po to, kai įvertintas gautas pasiūlymas ir pagal vertinimo rezultatus jis gali būti pripažintas laimėjusiu. Tais atvejais, kai galimas pirkimo laimėtojas teikia dokumentus, gautus iš institucijų (Informatikos ir ryšių departamento prie Lietuvos Respublikos vidaus reikalų ministerijos, valstybės įmonės Registrų centro, Valstybinės mokesčių inspekcijos prie Lietuvos Respublikos finansų ministerijos, Valstybinio socialinio draudimo fondo valdybos prie Socialinės apsaugos ir darbo ministerijos), laikoma, kad dokumentai, nurodantys duomenis po pasiūlymų pateikimo termino pabaigos, yra priimtini, tačiau tiekėjo kvalifikacija turi būti įgyta iki pasiūlymų pateikimo termino pabaigos, ir tai turi būti užfiksuota pačiame dokumente (pavyzdžiui, pažyma apie įvykdytą sutartį išduota po pasiūlymų pateikimo termino pabaigos, o joje nurodoma informacija aktuali iki šio termino pabaigos).
10.3. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą, vadovaudamasi Viešųjų pirkimų įstatymo 45 straipsnio nuostatomis. 
10.4. Kai pateiktame pasiūlyme nurodoma neįprastai maža kaina, perkančioji organizacija, privalo tiekėjo CVP IS susirašinėjimo priemonėmis paprašyti per perkančiosios organizacijos nurodytą terminą pagrįsti neįprastai mažą pasiūlymo kainą, įskaitant ir detalų kainų sudėtinių dalių pagrindimą. Perkančioji organizacija, vertindama, ar tiekėjo pateiktame pasiūlyme nurodyta kaina yra neįprastai maža, vadovaujasi Viešųjų pirkimų įstatymo 57 straipsniu. 
10.5. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Viešųjų pirkimų įstatymo reikalavimais, pasiūlymas turi būti atmestas.
10.6. Tiekėjo pateiktas pasiūlymas yra atmetamas ir tiekėjas pašalinamas iš pirkimo procedūros, jeigu yra bent viena iš šių sąlygų:
10.6.1. tiekėjas Komisijos prašymu nepratęsia pasiūlymo galiojimo;
10.6.2. tiekėjas turi būti pašalintas, vadovaujantis pirkimo sąlygų nuostatomis dėl pašalinimo pagrindų, taip pat ir tais atvejais, kai tiekėjas remiasi ūkio subjekto pajėgumais, ir jam pagal pirkimo sąlygas, keliami reikalavimai dėl pašalinimo pagrindų, tačiau ūkio subjekto padėtis atitinka nustatytus pašalinimo pagrindus ir perkančiosios organizacijos nurodymu tiekėjas nepakeitė šio ūkio subjekto į pašalinimo pagrindų neturintį ūkio subjektą;
10.6.3. tiekėjas neatitiko kvalifikacijos reikalavimų;
10.6.4. tiekėjas teikdamas pasiūlymą neišviešino ūkio subjektų, kurių pajėgumais (kvalifikacija) jis ketina remtis, kvazisubtiekėjų, ir pats tiekėjas neatitinka pirkimo sąlygose nustatytų kvalifikacijos reikalavimų;
10.6.5. pasiūlymas neatitinka pirkimo dokumentuose nustatytų reikalavimų ir jo trūkumai negali būti ištaisyti vadovaujantis pirkimo sąlygų 10.3 papunkčiu;
10.6.6. tiekėjas per perkančiosios organizacijos nurodytą terminą nepaaiškino pasiūlymo ar neištaisė pasiūlymo trūkumų, kaip tai numatyta pirkimo sąlygų 10.3 papunktyje;
10.6.7. tiekėjas per perkančiosios organizacijos nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;
10.6.8. tiekėjas nepateikė tinkamų pasiūlytos mažiausios kainos pagrįstumo įrodymų ar pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
10.6.9. pasiūlymas buvo pateiktas ne CVP IS priemonėmis; 
10.6.10. iki sutarties sudarymo apie tiekėją CVP IS paskelbiama Viešųjų pirkimų įstatymo 52 straipsnio 1 dalyje ir Viešųjų pirkimų įstatymo 91 straipsnio 1 dalyje nurodyta informacija;
	10.6.11. tiekėjas, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;
10.6.12. tiekėjas pateikė pasiūlymą, kuriame tiekėjo pasiūlyta kaina per didelė ir perkančiajai organizacijai nepriimtina (viršija maksimalią šiam pirkimui skirtą vertę, nurodytą pirkimo sąlygų 2.3 papunktyje);
[bookmark: _Toc60525490][bookmark: _Toc47844936][bookmark: _Toc144104989]10.6.13. tiekėjas neatitinka Reglamente nustatytų reikalavimų;
10.6.12. Viešųjų pirkimų įstatymo 37 straipsnio 9 dalyje bei 47 straipsnio 9 dalyje numatytais pagrindais.
10.7. Jeigu Komisija tiekėją, pateikusį ekonomiškai naudingiausią pasiūlymą (iki pasiūlymų eilės nustatymo), pašalina iš pirkimo procedūrų arba jo pasiūlymą atmeta šių pirkimo sąlygų 3.8 papunktyje nustatytais pagrindais, kreipiamasi į kitą tiekėją, pateikusį ekonomiškai naudingiausią pasiūlymą (iki pasiūlymų eilės nustatymo) po tiekėjo, kuris buvo pašalintas iš pirkimo procedūrų arba jo pasiūlymas buvo atmestas. 
10.8. Apie pasiūlymų atmetimą tiekėjai bus informuojami nedelsiant, bet ne vėliau kaip per 3 (tris) darbo dienas nuo sprendimo priėmimo dienos.

11. PASIŪLYMŲ EKONOMINIO NAUDINGUMO VERTINIMAS 
[bookmark: _Hlk60189180]11.1. Perkančiosios organizacijos neatmesti pasiūlymai vertinami pagal ekonomiškai naudingiausio pasiūlymo vertinimo kriterijų – kainos ir kokybės santykį.
11.2. Pasiūlymuose nurodytos kainos vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
11.3. Komisijos neatmesti pasiūlymai vertinami pagal ekonomiškai naudingiausio pasiūlymo vertinimo kriterijus, nurodytus pirkimo sąlygų 11.4 papunktyje ir toliau nurodytą pasiūlymų vertinimo tvarką.
11.4. Ekonomiškai naudingiausio pasiūlymo vertinimo kriterijai ir jų lyginamieji svoriai:
	Eil.
Nr.
	Vertinimo kriterijus
	Kriterijaus svoris ekonominio naudingumo vertinime

	1.
	Pasiūlymo kaina 
	70

	2.
	[bookmark: _Hlk110348647]SLA gerinimo pasiūlymas (incidentų sprendimo terminas) 
	25

	3.
	Kokybės vadybos sistemos (ISO 9001 (arba LST EN ISO 9001)) taikymas
	5



11.5. Pasiūlymo kainos vertinimas  – pasiūlymo kainos balai apskaičiuojami pagal formulę:

K = (Kmin / Kt) × 70,
kur: 
- K – tiekėjo kainos balai; 
- Kmin – mažiausia pasiūlyta kaina; 
- Kt – vertinamo tiekėjo pasiūlyta kaina.

11.6. SLA gerinimo (incidentų sprendimo terminų) pasiūlymo vertinimas – vertinami tiekėjo siūlomi trumpesni incidentų sprendimo laikai, lyginant su techninėje specifikacijoje nustatytais minimaliais SLA reikalavimais.
Vertinami šie SLA rodikliai:
	Eil.
Nr.
	Rodiklis
	Maksimalus balų skaičius

	1.
	Kritinių incidentų sprendimo laiko sutrumpinimas
	15

	2.
	Aukšto lygio incidentų sprendimo laiko sutrumpinimas
	10



Jei tiekėjas siūlo tik techninėje specifikacijoje nustatytus minimalius SLA laikus, šiam kriterijui skiriama 0 balų.
Mažiausias galimas siūlomas SLA laikas negali būti mažesnis nei 50 procentų techninėje specifikacijoje nustatyto minimalaus SLA laiko.
Balai už kiekvieną SLA rodiklį apskaičiuojami pagal formulę:

S = (Sbaz − St) / (Sbaz − Smin) × Smax,

kur: 
- S – tiekėjo balai už konkretų SLA rodiklį;
- Sbaz – techninėje specifikacijoje nustatytas bazinis SLA laikas;
- St – tiekėjo siūlomas SLA laikas; 
- Smin – geriausias (mažiausias) pasiūlytas SLA laikas;
- Smax – maksimalus balų skaičius už konkretų rodiklį.

[bookmark: _Hlk216967720]11.7. Kokybės vadybos sistemos (ISO 9001 (arba LST EN ISO 9001)) taikymo vertinimas  – vertinama, ar tiekėjas turi galiojantį ISO 9001 (arba LST EN ISO 9001) kokybės vadybos sistemos sertifikatą, taikomą informacinių technologijų paslaugoms ar informacinių sistemų palaikymo paslaugoms.
Balai skiriami taip:
- tiekėjas turi galiojantį ISO 9001 (arba LST EN ISO 9001) sertifikatą – 5 balai; 
- tiekėjas neturi ISO 9001 (arba LST EN ISO 9001) sertifikato – 0 balų.

11.8. Bendras (galutinis) pasiūlymo vertinimas – apskaičiuojamas sudedant kainos ir kokybės kriterijų balus (kainos, SLA gerinimo ir kokybės vadybos sistemos taikymo kriterijų balus). Laimėjusiu pripažįstamas pasiūlymas, surinkęs didžiausią bendrą balų skaičių. Pažymėtina, kad tiekėjo pasiūlyti SLA gerinimo rodikliai tampa privalomais sutarties vykdymo metu ir įtraukiami į SLA. Jei tiekėjas nepagrįstai nevykdo pasiūlyme deklaruotų SLA gerinimo rodiklių, laikoma, kad tiekėjas pažeidžia sutarties sąlygas.
11.9. Jeigu pasiūlymą pateikia tik vienas tiekėjas, kokybės balų skaičiavimas nebus atliekamas, o tiekėjo pasiūlymas bus pripažintas laimėjusiu, jeigu atitiks visus kitus reikalavimus ir atlikus vertinimą bus pripažintas priimtinu (nėra tiekėjo pašalinimo pagrindų, atitinka kvalifikacijos reikalavimus, kaina ne per didelė ir t. t.). Atkreiptinas dėmesys, kad bet kuriuo atveju tiekėjas sutarties vykdymo metu privalės sutartį vykdyti taip, kaip numatyta jo pasiūlyme, sutartyje bei pirkimo dokumentuose.


12.  PASIŪLYMŲ EILĖ, LAIMĖTOJO NUSTATYMAS IR INFORMAVIMAS APIE PIRKIMO PROCEDŪRŲ REZULTATUS

12.1. Išnagrinėjusi ir įvertinusi pateiktus pasiūlymus, Komisija nustato pasiūlymų eilę (išskyrus atvejus, kai pasiūlymą pateikia, arba įvertinus pasiūlymus liko tik vienas tiekėjas) ir laimėjusį pasiūlymą bei priima sprendimą sudaryti pirkimo sutartį. Pasiūlymai šioje eilėje surašomi ekonominio naudingumo mažėjimo tvarka. Jeigu kelių pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai. Laimėjusiu pripažįstamas pasiūlymas, įrašytas pirmuoju pasiūlymų eilėje.
12.2. Perkančioji organizacija ne vėliau kaip per 3 (tris) darbo dienas nuo laimėjusio pasiūlymo nustatymo, CVP IS priemonėmis tiekėjus informuoja apie pirkimo procedūros rezultatus, vadovaudamasi Viešųjų pirkimų įstatymo 58 straipsnio nuostatomis. Perkančioji organizacija taip pat turi informuoti tiekėjus apie priežastis, dėl kurių buvo priimtas sprendimas nesudaryti pirkimo sutarties ar pradėti pirkimą iš naujo.
12.3. Perkančioji organizacija pirkimo sutartį CVP IS priemonėmis siūlo sudaryti tam pirkimo dalyviui, kurio pasiūlymas pirkimo sąlygų nustatyta tvarka pripažintas laimėjusiu. Pranešime laimėjusiam tiekėjui perkančioji organizacija nurodo laiką, iki kada jis turi pasirašyti pirkimo sutartį.
12.4. Jeigu tiekėjas, kuriam buvo pasiūlyta sudaryti pirkimo sutartį, CVP IS susirašinėjimo priemonėmis atsisako ją sudaryti arba iki perkančiosios organizacijos nurodyto laiko tiekėjas nepasirašo pirkimo sutarties, arba atsisako sudaryti pirkimo sutartį pirkimo sąlygose nustatytomis sąlygomis, laikoma, kad jis atsisakė sudaryti pirkimo sutartį. Tokiu atveju arba jeigu tiekėjas iki perkančiosios organizacijos nurodyto termino nepateikia pirkimo sąlygose nustatyto pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų, perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų, jeigu tenkinamos Viešųjų pirkimų įstatymo 45 straipsnio 1 dalyje išdėstytos sąlygos. 
12.5. Sudarant pirkimo sutartį, negali būti keičiama laimėjusio tiekėjo pasiūlymo kaina (Eur be PVM) (kai taikoma fiksuotos kainos kainodara) / įkainiai (Eur be PVM) (kai taikoma fiksuotų įkainių kainodara) ir pirkimo sąlygose bei laimėjusiame pasiūlyme nustatytos pirkimo sąlygos. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka perkančioji organizacija pati turi sumokėti pridėtinės vertės mokestį į valstybės biudžetą už įsigytą pirkimo objektą, į pasiūlymo kainą įskaitytas šis mokestis sudarant pirkimo sutartį išskaičiuojamas. 
12.6.	Suinteresuoti dalyviai nuo perkančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti perkančiosios organizacijos pateikti laimėjusį pasiūlymą. Tokiu atveju Viešųjų pirkimų įstatymo 102 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, Viešųjų pirkimų įstatymo 102 straipsnio 1 dalyje nustatytas terminas ir atidėjimo terminas pratęsiami vienai darbo dienai. Perkančioji organizacija laimėjusį pasiūlymą suinteresuotiems dalyviams gali pateikti teikdama pirkimo sąlygų 12.2 papunktyje nurodytą informaciją.

13. PRETENZIJŲ IR SKUNDŲ NAGRINĖJIMO TVARKA
13.1. Tiekėjas, kuris mano, kad perkančioji organizacija nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. Pretenzijos pateikimas yra privaloma ikiteisminė ginčo nagrinėjimo stadija.
13.2. Ginčų nagrinėjimo tvarka numatyta Viešųjų pirkimų įstatymo VII skyriuje. 
14. PIRKIMO SUTARTIES SUDARYMAS
14.1. Pirkimo sutartis sudaroma nedelsiant, bet ne anksčiau negu pasibaigė Viešųjų pirkimų įstatymo 86 straipsnio 8 dalyje nustatytas pirkimo sutarties sudarymo atidėjimo terminas (10 (dešimties) dienų laikotarpis, kuris prasideda nuo pranešimo apie sprendimą sudaryti pirkimo sutartį išsiuntimo iš perkančiosios organizacijos suinteresuotiems dalyviams dienos). Pirkimo sutarties sudarymo atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis ir nėra suinteresuotų kandidatų.
[bookmark: _Hlk132256171]14.2. Tiekėjas privalo per perkančiosios organizacijos pranešime nurodytą terminą pasirašyti pirkimo sutartį ir ne vėliau kaip per 10 (dešimt) darbo dienų po pirkimo sutarties pasirašymo dienos pateikti perkančiajai organizacijai sutarties įvykdymo užtikrinimą. Jeigu tiekėjas per konkurso sąlygų šiame punkte nustatytą terminą nepateikia konkurso sąlygose nustatyto sutarties įvykdymo užtikrinimo, pirkimo sutartis, nepaisant to, kad yra pasirašyta abiejų šalių, laikoma nesudaryta ir neįsigalioja, o tai yra laikoma atsisakymu sudaryti pirkimo sutartį.
[bookmark: _Hlk132358819]14.3. Pirkimo sutarties sąlygos pateikiamos pridedamame pirkimo–pardavimo sutarties projekte (pirkimo sąlygų 3 priedas). Jei tiekėjas pirkimo pasiūlyme nurodė, kad jis pirkimo sutarties vykdymui ketina pasitelkti ūkio subjektus ir (ar) kvazisubtiekėjus (toliau – subjektai), kurių pajėgumais remsis, šiuo atveju, tiekėjo nurodyti subjektai įrašomi į sudaromą pirkimo sutartį (koreguojant pirkimo–pardavimo sutarties projektą). Tiekėjas, iš anksto raštu suderinęs su perkančiąja organizacija, gali pirkimo sutarties vykdymo metu pakeisti subjektus, tačiau pakeisti subjektai privalo būti ne žemesnės kvalifikacijos kaip subjektai, nurodyti pasiūlyme. Prieš duodama sutikimą keisti subjektus, perkančioji organizacija turi teisę patikrinti naujų, pasiūlyme nenurodytų subjektų kvalifikaciją (tuo atveju, jei subjektams kvalifikacijos reikalavimai buvo keliami). Be raštiško perkančiosios organizacijos sutikimo pasitelkti kitus, pasiūlyme nenurodytus subjektus, draudžiama. Sutarties vykdymo metu, kai subjektai netinkamai vykdo įsipareigojimus tiekėjui, taip pat tuo atveju, kai subjektai nepajėgūs vykdyti įsipareigojimų tiekėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų, tiekėjas gali pakeisti subjektus. Apie tai tiekėjas iš anksto raštu turi informuoti perkančiąją organizaciją, nurodydamas subjektų pakeitimo priežastis ir būsimus subjektus. Subjektų keitimas įforminamas abiejų pirkimo sutarties šalių pasirašomu susitarimu. Šis susitarimas tampa neatskiriama pirkimo sutarties dalimi. Ši sąlyga taikoma tuomet, jei pasiūlyme tiekėjas nurodo subjektus, kuriuos ketina pasitelkti.
14.4. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
_____________





                                                                                       Pirkimo sąlygų
                1 priedas

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie Tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Nacionalinė žemės tarnyba
prie Aplinkos ministerijos

PASIŪLYMAS
DĖL NACIONALINĖS ŽEMĖS TARNYBOS PRIE APLINKOS MINISTERIJOS TURTO (ŽEMĖS) ADMINISTRAVIMO INFORMACINĖS SISTEMOS 
PALAIKYMO IR PLĖTROS PASLAUGŲ PIRKIMO
(data)
(vieta)
	Tiekėjo pavadinimas (jeigu dalyvauja ūkio subjektų grupė surašomi visų dalyvių pavadinimai)
	

	Tiekėjo adresas (jeigu dalyvauja ūkio subjektų grupė, surašomi visų dalyvių adresai)
	

	Įmonės kodas (jeigu dalyvauja ūkio subjektų grupė, surašomi visų dalyvių įmonės kodai)
	

	PVM mokėtojo kodas
	

	Banko sąskaita, banko pavadinimas
	

	Už pasiūlymą atsakingo asmens vardas, pavardė, pareigos
	

	Telefono numeris
	

	El. pašto adresas
	


1.  Šiuo pasiūlymu pažymime, kad sutinkame su visomis pirkimo sąlygomis, nustatytomis:
1) Atviro konkurso skelbime, paskelbtame Centrinėje viešųjų pirkimų informacinėje sistemoje;
2) tarptautinio atviro konkurso būdu sąlygose;
3) kituose pirkimo dokumentuose. 
[bookmark: _Hlk37078462]2. Mes siūlome Nacionalinės žemės tarnybos  prie Aplinkos ministerijos turto (žemės) administravimo informacinės sistemos palaikymo ir plėtros paslaugas ir patvirtiname, kad siūlomos paslaugos visiškai atitinka pirkimo dokumentuose nurodytus reikalavimus.

2.1. lentelė. Vertinimo kriterijaus parametrų siūlomos reikšmės.
	Eil. Nr.
	Ekonominio naudingumo vertinimo kriterijus
	Tiekėjo siūloma kriterijaus parametro reikšmė 
(pildo tiekėjas)

	1.
	Siūlomas kritinių incidentų sprendimo laikas
	

	2.
	Siūlomas aukšto lygio incidentų sprendimo laikas
	

	3.
	Ar tiekėjas turi galiojantį ISO 9001 (arba LST EN ISO 9001) kokybės vadybos sistemos sertifikatą, taikomą informacinių technologijų paslaugoms ar informacinių sistemų palaikymo paslaugoms (taip/ne; jei taip, pridedamas galiojantis dokumentas)
	



2.2 lentelė. Finansinis pasiūlymas.
	Eil. Nr.
	Paslaugų pavadinimas
	Mato vnt.
	Kiekis
	Vnt. įkainis, Eur be PVM
	Vnt. įkainis, Eur su PVM
	Bendra pasiūlymo kaina Eur be PVM
(4x5)

	1
	2
	3
	4
	5
	6
	7

	1.
	[bookmark: _Hlk121955024]Nacionalinės žemės tarnybos prie Aplinkos ministerijos turto (žemės) administravimo informacinės sistemos palaikymo paslaugos[footnoteRef:1] [1:  Nacionalinės žemės tarnybos prie Aplinkos ministerijos turto (žemės) administravimo informacinės sistemos palaikymo paslaugos 1 (vieno) mėnesio įkainis negali viršyti 1380,00 (vieno tūkstančio trijų šimtų aštuoniasdešimt eurų, 00 ct) be PVM.] 

	mėn.
	36
	
	
	

	2.
	Nacionalinės žemės tarnybos prie Aplinkos ministerijos turto (žemės) administravimo informacinės sistemos plėtros paslaugos
	val.
	2700*
	
	
	

	
	Visa pasiūlymo kaina, Eur be PVM
	
	

	
	PVM suma, Eur
	
	

	
	Visa pasiūlymo kaina, Eur su PVM**
	
	



	*Maksimalus kiekis. Pirkėjas neįsipareigoja nupirkti viso nurodyto maksimalaus paslaugų kiekio, o paslaugos užsakomos pagal faktinį poreikį.

**Tais atvejais, kai pagal galiojančius teisės aktus tiekėjui nereikia mokėti PVM, tiekėjas nurodo teisinį pagrindą, dėl kurio PVM nemoka:__________________________________________. 

	Visa pasiūlymo kaina nurodoma ne daugiau kaip 2 (dviejų) skaitmenų po kablelio tikslumu.

Teikdami šį pasiūlymą mes patvirtiname, kad į mūsų siūlomą kainą įskaičiuoti visi mokesčiai ir visos pirkimo sutarties vykdymo išlaidos ir kad mes prisiimame riziką už visas išlaidas, kurias, teikdami pasiūlymą ir laikydamiesi techninės specifikacijos sąlygų, privalėjome įskaičiuoti į pasiūlymo kainą, įskaitant sąskaitų faktūrų pateikimą naudojantis „SABIS“ sistema.
Pastaba. Finansinio pasiūlymo turinio tiekėjas negali keisti (privaloma nurodyta tvarka užpildyti tik laisvas lentelės skiltis). Priešingu atveju bus traktuojama, kad finansinis pasiūlymas neatitinka pirkimo dokumentų reikalavimų.
2 lentelė. *Ūkio subjektai, kurie bus pasitelkiami pajėgumams (kvalifikacijai) tenkinti:
	Eil. Nr.
	Ūkio subjektas (-ai), kuris (-ie) pasitelkiamas (-i) pajėgumams (kvalifikacijai) tenkinti, pavadinimas (-ai)
	 Perduodamų paslaugų dalies vertė Eur ar procentais nuo pasiūlymo vertės

	
	
	

	
	
	


*Pildyti tuomet, jei pirkimo sutarties vykdymui bus pasitelkti ūkio subjektai, kurie bus pasitelkiami pajėgumams (kvalifikacijai) tenkinti. Jeigu tiekėjas nenurodo ūkio subjektų, laikoma, kad vykdant pirkimo sutartį jų nebus pasitelkiama.

3 lentelė. *Vykdant sutartį pasitelksiu šiuos kvazisubtiekėjus:
	Eil. Nr.
	Kvazisubtiekėjo (-ų) pavadinimas (-ai)
	 Perduodamų paslaugų dalies vertė Eur ar procentais nuo pasiūlymo vertės

	
	
	

	
	
	


*Pildyti tuomet, jei pirkimo sutarties vykdymui bus pasitelkti kvazisubtiekėjai (specialistas, kurio kvalifikacija tiekėjas remiasi, ir kuris pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, darbuotojas, tačiau jį ketinama įdarbinti, jei pasiūlymas bus pripažintas laimėjusiu). 
4 lentelė. *Vykdant sutartį pasitelksiu šiuos subtiekėjus:
	Eil. Nr.
	Subtiekėjo (-ų) pavadinimas (-ai)
	Perduodamų paslaugų dalies vertė Eur ar procentais nuo pasiūlymo vertės

	
	
	

	
	
	


*Pildyti tuomet, jei pirkimo sutarties vykdymui bus pasitelkti subtiekėjai (tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus). 
3. Kartu su pasiūlymu pateikiami šie dokumentai:
	Eil.Nr.
	Pateiktų dokumentų pavadinimas
	Ar nurodytame dokumente pateikiama informacija yra konfidenciali informacija (komercinė paslaptis)*
Taip/Ne)

	1.
	Jungtinės veiklos sutarties skaitmeninė kopija (jeigu pasiūlymą teikia ūkio subjektų grupė).
	

	2.
	Įgaliojimas (pasirašyti pasiūlymą, patvirtinti pasiūlymą, tikslinti pateiktus duomenis apie kvalifikaciją, paaiškinti (patikslinti) pasiūlymą, teikti pretenzijas perkančiajai organizacijai ir t. t.) (jeigu pirkimo dokumentus teikia ne tiekėjo vadovas).
	

	3.
	Dokumentai, patvirtinantys galimybę remtis kitų ūkio subjektų ir (ar) kvazisubtiekėjų pajėgumais (pvz., ketinimų protokolai, laisvos formos deklaracijos ar pan.).
	

	4. 
	Tiekėjo/subtiekėjo deklaracija (pirkimo sąlygų 4 priedas).
	

	5.
	Nacionalinio saugumo reikalavimų atitikties deklaracija (pirkimo sąlygų 5 priedas).
	

	6.
	Pirkimo sąlygų 2.9 papunktyje nurodyti dokumentai.
	

	7.
	Galiojantis ISO 9001 (arba LST EN ISO 9001) kokybės vadybos sistemos sertifikatas, taikomas informacinių technologijų paslaugoms ar informacinių sistemų palaikymo paslaugoms (jei teikiamas).
	

	*Tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali.
Atkreiptinas dėmesys, kad vadovaudamasi Viešųjų pirkimų įstatymo 86 straipsnio 9 dalimi, perkančioji organizacija paskelbs sudarytą pirkimo sutartį ir laimėtojo pasiūlymą. Todėl tiekėjas turi būti atidus, rengdamas savo pasiūlymą, ir tuo atveju, jei pasiūlyme yra konfidenciali informacija, teikiant pasiūlymą ją aiškiai nurodyti.

4. Laimėjimo atveju už sutarties vykdymą skiriame atsakingą ir sutartį pasirašantįjį asmenį (-is):
	Eil. Nr.
	Pateikiami duomenys
	Asmuo, atsakingas už sutarties vykdymą
	Asmuo, pasirašantis 
sutartį

	1.
	Vardas, pavardė, pareigos
	
	

	2.
	Atstovavimo pagrindas*
	---
	

	3.
	Telefonas
	
	

	4.
	El. paštas
	
	


*duomenys (Eil. Nr. 2) pateikiami tik sutartį pasirašančiojo asmens, t. y. veikiantis pagal įmonės įstatus (nuostatus); jei sutartį pasirašys įgaliotas asmuo, nurodoma, kad veikiantis pagal įgaliojimą (data, numeris).
Pasiūlymas galioja 3 (tris) mėnesius nuo pasiūlymų pateikimo termino pabaigos.

__________________________           _______________             _________________________

(Tiekėjo arba jo įgalioto asmens                   (Parašas)                            (Vardas ir pavardė)
pareigų pavadinimas)






















Pirkimo sąlygų
2 priedas 

NACIONALINĖS ŽEMĖS TARNYBOS PRIE APLINKOS MINISTERIJOS TURTO (ŽEMĖS) ADMINISTRAVIMO INFORMACINĖS SISTEMOS PALAIKYMO IR PLĖTROS PASLAUGŲ TECHNINĖ SPECIFIKACIJA
I. PASLAUGŲ APRAŠYMAS
1.1. Naudojamos sąvokos ir sutrumpinimai:
	Eil. Nr.
	Sąvokos ir trumpiniai
	Paaiškinimas

	1
	2
	3

	1.1.1.
	Pirkėjas, 
Nacionalinė žemės tarnyba
	Nacionalinė žemės tarnyba prie Aplinkos ministerijos.

	1.1.2.
	NŽT ŽAIS
	Nacionalinės žemės tarnybos  prie Aplinkos ministerijos turto (žemės) administravimo informacinė sistema.

	1.1.3.
	Sutartis
	NŽT ŽAIS palaikymo ir plėtros paslaugų pirkimo sutartis.

	1.1.4.
	Paslaugos
	NŽT ŽAIS palaikymo ir plėtros paslaugos.

	1.1.5.
	Palaikymo paslaugos
	NŽT ŽAIS palaikymo paslaugos.

	1.1.6.
	Plėtros paslaugos
	NŽT ŽAIS plėtros paslaugos.

	1.1.7.
	Paslaugų teikėjas
	NŽT ŽAIS palaikymo ir plėtros paslaugų teikėjas.

	1.1.8.
	Pirkėjo darbo valandos, darbo laikas
	I – IV 7.00 – 18.00 val., V 7.00 – 16.45 val. Darbo dienos trukmė prieš šventines dienas – viena valanda trumpiau.

	1.1.9.
	Kreipinių valdymo sistema
	Paslaugų teikėjo elektroninė kreipinių valdymo sistema, kurioje registruojami Pirkėjo užsakymai, incidentai bei konsultacijų ir pagalbos prašymai.

	1.1.10.
	VSAFAS
	Viešojo sektoriaus apskaitos ir finansinės atskaitomybės standartai.

	1.1.11.
	Incidentas
	NŽT ŽAIS veikimo sutrikimas, nepriklausomai nuo jo kilmės (situacija, kai NŽT ŽAIS naudotojai dėl eksploatuojamos NŽT ŽAIS programinės įrangos funkcionalumo trūkumų negali atlikti veiksmų NŽT ŽAIS; NŽT ŽAIS programinės įrangos veikimo sutrikimas; dėl NŽT ŽAIS programinės įrangos veikimo sutrikimo susidariusi situacija, kai sutrinka darbas arba kyla grėsmė duomenų vientisumui, prieinamumui ir konfidencialumui; NŽT ŽAIS veikimo neatitikimai programinės įrangos dokumentacijoje nurodytiems reikalavimams ir kitos problemos, kai darbas nesutrinka ir nekelia grėsmės duomenų prieinamumui, vientisumui ir konfidencialumui; NŽT ŽAIS eksploatacijos metu susidarančių situacijų išaiškinimo reikalaujantis incidentas bei nežinomos gilios priežastys dėl kurių NŽT ŽAIS veikimas įtakojamas neigiamai; išorinių, NŽT ŽAIS atžvilgiu, veiksnių poveikis, dėl kurio sutrinka NŽT ŽAIS veikimas arba kyla grėsmė duomenų vientisumui, prieinamumui ir konfidencialumui ir kt.).

	1.1.12.
	IT
	Informacinės technologijos.

	1.1.13.
	SLA
	Paslaugų lygio susitarimas.


[bookmark: _Hlk118373965]1.2. Pirkimo objektas – NŽT ŽAIS palaikymo ir plėtros paslaugos, užtikrinančios stabilų sistemos veikimą, incidentų valdymą, taip pat funkcionalumo tobulinimą pagal Pirkėjo poreikius.
[bookmark: _Hlk118371966]1.3. Pirkimo tikslas – užtikrinti NŽT ŽAIS programinės įrangos funkcionavimo užtikrinimą ir atsirandančių programinės įrangos pokyčių realizavimą, funkcionalumų modifikavimą, įdiegimą ir testavimą, atsižvelgiant į susijusių teisės aktų ir standartų pakeitimus, patobulinti jau esamus ir sukurti naujus mechanizmus, siekiant užtikrinti sistemos naudojimo patogumą ir efektyvų NŽT ŽAIS duomenų tvarkymą bei NŽT ŽAIS naudotojų konsultavimą ir pagalbos teikimą.
1.4. Paslaugų apimtis:
1.4.1. Palaikymo paslaugos, apimančios incidentų, sutrikimų, naudotojų kreipinių tvarkymą, konsultavimą ir techninę priežiūrą, už fiksuotą mėnesio mokestį;
1.4.2. Plėtros paslaugos, apimančios funkcionalumo keitimą, tobulinimą ar naujų kūrimą, pagal nustatytą valandinį įkainį – ne daugiau nei 2700 (du tūkstančiai septyni šimtai) val. per visą Sutarties galiojimo laikotarpį. Paslaugų užsakovas neįsipareigoja nupirkti nurodyto maksimalaus valandų kiekio, o Plėtros paslaugas pirks pagal faktinį poreikį ir esant finansavimui;
1.4.3. Palaikymo paslaugos teikiamos nuolat pagal šioje techninėje specifikacijoje ir SLA nustatytus reikalavimus;
1.4.4. Plėtros paslaugos teikiamos tik gavus rašytinį Pirkėjo užsakymą.
1.5. Paslaugų teikimo laikotarpis – Paslaugos pradedamos teikti nuo Sutarties pasirašymo dienos, bet ne anksčiau nei nuo 2026 m. kovo 21 d., ir teikiamos nuolat iki Sutarties termino pabaigos arba kol bus išnaudota Sutartyje nurodyta Paslaugų apimtis ir Sutarties kaina, bet ne ilgiau nei 12 (dvylika) mėnesių. Sutartis gali būti pratęsta 2 (du) kartus po 12 (dvylika) mėnesių. Sutarties su jos pratęsimu galiojimo terminas negali būti ilgesnis nei 37 (trisdešimt septyni) (įskaitant atsikaitymo terminą) mėnesiai nuo Sutarties įsigaliojimo dienos.

II. ESAMOS SITUACIJOS APŽVALGA

[bookmark: _Hlk122514624]2.1. NŽT ŽAIS – informacinė sistema, kurios tikslas efektyviai valdyti Nacionalinės žemės tarnybos patikėjimo teise valdomo turto (valstybinės žemės ir medynų) tvarkymo, administravimo, apskaitymo buhalterinėje apskaitoje procesus elektroninių ryšių priemonėmis.
2.2. NŽT ŽAIS pagrindiniai uždaviniai:
2.2.1. centralizuoti Nacionalinės žemės tarnybos patikėjimo teise valdomo turto (valstybinės žemės ir medynų) apskaitą;
2.2.2. automatiniu būdu rengti finansines, statistines ir kitas ataskaitas bei dokumentus, susijusius su žemės apskaita.
2.3. NŽT ŽAIS funkcinę struktūrą sudaro konkrečias funkcijas turintys komponentai:
2.3.1. Finansų apskaitos modulis, kurio funkcionalumas užtikrina apskaitos tvarkymą, registruojant ūkines operacijas bei įvykius, finansinės apskaitos tvarkymą, taikant kaupimo principą, o biudžeto apskaitos tvarkymą, taikant pinigų principą. Šis modulis skirtas:
2.3.1.1. banko operacijoms: informacijos apie pinigų įplaukas ir išmokas registravimui ir kaupimui;
2.3.1.2. gautinoms sumoms: pirkėjų ir kitų gautinų sumų registravimui, pardavimų registravimui ir kitų su gautinomis sumomis susijusių ūkinių operacijų apskaitai ir informacijos kaupimui;
2.3.1.3. mokėtinoms sumoms: tiekėjams ir kitiems subjektams mokėtinų sumų registravimui, sąnaudų registravimui ir kitų su mokėtinomis sumomis susijusių ūkinių operacijų apskaitai ir informacijos kaupimui;
2.3.1.4. didžiajai knygai, kurioje registruojama ir tvarkoma visų analitinių, suminių ir nebalansinių sąskaitų informacija, surenkami duomenys iš funkcinių sričių, apskaičiuojami sąskaitų likučiai ir kaupiami duomenys.
2.3.2. Turto apskaitos modulis, kuris skirtas:
2.3.2.1. ilgalaikio materialiojo turto (žemės ir medynų) valdymo, perdavimo, nurašymo ir kitų su turtu susijusių ūkinių operacijų įvykių apskaitai ir informacijos kaupimui;
2.3.2.2. atsargų (žemės ir medynų) pardavimo, nurašymo ir kitų su atsargomis (žemės ir medynais) susijusių ūkinių operacijų apskaitai ir informacijos kaupimui. 
2.3.3. Finansavimo modulis, kuris skirtas:
2.3.3.1. finansavimo sumų ir kitų pajamų registravimui, apskaitai ir informacijos kaupimui;
2.3.3.2. finansavimo sąnaudų registravimui, apskaitai ir informacijos kaupimui.
2.3.4. Ataskaitų ir analizės modulis, kuris skirtas sudaryti:
2.3.4.1. finansines ataskaitas pagal VSAFAS (finansinės būklės, veiklos rezultatų, grynojo turto pokyčių, pinigų srautų ataskaita ir aiškinamojo rašto lentelės);
2.3.4.2. valstybinės žemės pirkėjų (skolininkų) ataskaitos;
2.3.4.3. kitas (inventorizacijos, statistikos ir kt.) teisės aktais nustatytas, su apskaita susijusias ataskaitas;
2.3.4.4. kitas, tiek lanksčios duomenų analizės, tiek šablonines (nustatytos formos) ataskaitas.
2.3.5. Sutarčių modulis, kuris skirtas žemės pardavimo, nuomos bei panaudos sandorių rengimui su fiziniais ir juridiniais asmenimis bei šių sandorių administravimui;
2.3.6. Integravimo modulis, kuris skirtas tvarkyti sąsajoms su išorinėmis ir vidinėmis informacinėmis sistemomis;
2.3.7. Sistemos administravimo modulis, kuris skirtas NŽT ŽAIS naudotojų ir jų teisių administravimui, pagrindinių sistemos parametrų konfigūravimui, atsarginių kopijų administravimui ir archyvavimo priežiūros funkcijai vykdyti, duomenų mainų valdymui ir saugos užtikrinimui, naudotojų veiksmų auditui.
2.4. NŽT ŽAIS realizuota integracinė sąsaja su Nacionalinės žemės tarnybos dokumentų valdymo informacine sistema. Taip pat 2026 m. planuojama realizuoti integracinę sąsają su Dokumentų valdymo bendrąja informacine sistema (DBSIS).
[bookmark: _Hlk122514666]2.5. NŽT ŽAIS naudojasi Nacionalinės žemės tarnybos darbuotojai.
2.6. NŽT ŽAIS naudotojai skirstomi:
2.6.1. riboto funkcionalumo vartotojai – jungiasi prie Microsoft Dynamics NAV 2009 platformoje realizuoto NŽT ŽAIS aplikacijų serverio HTTP protokolu, naudodami interneto naršyklę. Naršyklės lange šie vartotojai gali vykdyti specializuotas žemės ir medynų apskaitos funkcijas,  tokias kaip sutarčių sudarymas, laiškų skolininkams siuntimas, pirkėjų mokėjimų istorijos peržiūra, naujų žemės sklypų formavimas;
2.6.2. pilno funkcionalumo vartotojai – jungiasi prie NŽT ŽAIS aplikacijų serveryje įdiegtos Microsoft Terminal Services paslaugos RDP protokolo pagalba. Prisijungus šiems vartotojams automatiškai iškviečiama Microsoft Dynamics NAV 2009 programos vartotojo sąsaja, kurioje vartotojai gali vykdyti visas NŽT ŽAIS funkcijas, kurias jiems leidžia priskirtos rolės bei teisės.
2.7. NŽT ŽAIS realizuota naudojant apskaitos ir verslo valdymo sistemą Microsoft Dynamics NAV 2009, Microsoft SQL server 2012, Microsoft Internet Information server. NŽT ŽAIS sistema realizuota Microsoft Dynamics NAV 2009 R2 (ŽAIS 1.00 (6.00.33137) versija) platformoje, veikiančioje trijų lygių architektūros principu (klientas, serveris, aplikacijų serveris).
2.8. NŽT ŽAIS sudaro (1 pav.):
2.8.1. NŽT ŽAIS duomenų bazė – NŽT ŽAIS duomenų bazių valdymo sistemos serveryje;
2.8.2. Terminalo serveris;
2.8.3. Microsoft Dynamics NAV 2009 R2 klientas – terminalo serveryje;
2.8.4. Microsoft Dynamics NAV 2009 R2 aplikacijų serveris – aplikacijų serveryje;
2.8.5. Microsoft Internet Information Services aplikacijų serveris – aplikacijų serveryje;
2.8.6. Terminalo klientas – nutolusių ir lokalių naudotojų darbo vietose;
2.8.7. Interneto naršyklė – nutolusių teritorinių padalinių naudotojų darbo vietose.
[image: ]
1 pav. ŽAIS veikimo sudėtinės dalys
2.9. NŽT ŽAIS gamybinė ir testinė aplinkos įdiegtos Valstybės skaitmeninių sprendimų agentūros valdomame valstybiniame duomenų centre, Nacionalinei žemės tarnybai skirtame tenante.
2.10. NŽT ŽAIS programinės įrangos išeities tekstai ir techninė dokumentacija saugomi Nacionalinėje žemės tarnyboje.
2.11. Visos išimtinės autoriaus turtinės teisės į NŽT ŽAIS funkcionalumą, įskaitant, bet neapsiribojant autorinių teisių objektus modifikuoti, atgaminti bei platinti bet kokia forma ir būdu subjektams, privalantiems apskaitą tvarkyti pagal VSAFAS, priklauso Nacionalinei žemės tarnybai. Nacionalinei žemės tarnybai nepriklauso jokios autoriaus teisės į pagrindinę programinę įrangą Microsoft Dynamic NAV, išskyrus teisę naudotis ja pagal licencinės sutarties nuostatas. 
[bookmark: _Hlk120122119]2.12. Nacionalinei žemės tarnybai teikiamos NŽT ŽAIS garantijos paslaugos, numatytos  2023 m. kovo 23 d. Nacionalinės žemės tarnybos prie Aplinkos ministerijos Turto (žemės) administravimo informacinės sistemos palaikymo ir plėtros paslaugų pirkimo-pardavimo sutarties  Nr. 1DPS-890-(4.27 E.) 1 priedo 3.5 papunktyje.

[bookmark: _Hlk216886314]III. REIKALAVIMAI PASLAUGŲ TEIKIMUI

3.1. Reikalavimai Palaikymo paslaugų teikimui:
3.1.1. turi būti užtikrintas Incidentų šalinimas (sprendimas) ir duomenų tvarkymai pagal šios techninės specifikacijos 3.1.20 papunktyje nurodytą SLA;
3.1.2. turi būti užtikrintas eksploatuojamos NŽT ŽAIS darbingumo atkūrimas visiško ar dalinio jos funkcionavimo sutrikimo atvejais, kai tai įvyksta dėl Paslaugų teikėjo pateiktų programinės įrangos atnaujinimų ar kitų veiksmų, ar neveikimo, kai pagal pobūdį sutrikimai nėra garantijos paslaugų objektas;
3.1.3. turi būti užtikrintas NŽT ŽAIS greitaveikos optimizavimas, kai netenkinami NŽT ŽAIS diegimo ar plėtros sutartyse bei NŽT ŽAIS paslaugų užsakymų aktuose numatyti greitaveikos reikalavimai;
3.1.4. NŽT ŽAIS turi būti pritaikyta interneto naršyklių gamintojų palaikomoms interneto naršyklių versijoms, išskyrus Pirkėjo ir Paslaugų teikėjo suderintus atvejus;
3.1.5. turi būti užtikrintas Pirkėjo konsultavimas NŽT ŽAIS naudojimo, veikimo, vystymo, administravimo ir kitais palaikymo bei eksploatacijos klausimais (įskaitant ir konsultacijas Pirkėjo darbo vietoje Vilniuje);
3.1.6. turi būti užtikrintas pagalbos teikimas NŽT ŽAIS administratoriui, sprendžiant iškilusias problemas;
[bookmark: _Hlk216862034]3.1.7. turi būti užtikrintas NŽT ŽAIS darbingumo atkūrimas ir (ar) sugadintų duomenų atstatymas arba dalyvavimas sugadintų duomenų atstatyme, kai tai reikalinga dėl NŽT ŽAIS sutrikimo ar Paslaugų teikėjo kaltės;
3.1.8. turi būti užtikrinta metodinė ir praktinė pagalba Paslaugų užsakovui NŽT ŽAIS funkcinių ir technologinių komponenčių licencijų naudojimo legalumo užtikrinimo klausimais;
3.1.9. turi būti užtikrintas techninių resursų (pvz., procesoriaus, atminties, vietos diske, tinklo pralaidumo) panaudojimo ir poreikio analizė ir pasiūlymų teikimas (pagal poreikį);
3.1.10. turi būti užtikrintas sklandus duomenų, susijusių su NŽT ŽAIS atvirų duomenų rinkiniais, teikimas. Paslaugų teikėjas taip pat privalo užtikrinti integraciją, sąveikumą ir duomenų mainus tarp skirtingų sistemų bei nepertraukiamą duomenų prieinamumą;
3.1.11. Paslaugų teikėjas turi užtikrinti specifinių duomenų pagal pateiktus kriterijus ištraukimą iš NŽT ŽAIS duomenų bazės ir pateikimą Pirkėjui iš anksto suderintu formatu ir struktūra (pagal poreikį);
3.1.12. turi būti užtikrintas NŽT ŽAIS prieinamumas (esant tvarkingai IT infrastruktūrai), leidžiantis naudotojams normaliu režimu naudotis NŽT ŽAIS funkcionalumu ne mažiau kaip 99 proc. laiko darbo metu darbo dienomis. NŽT ŽAIS prieinamumas neskaičiuojamas tais atvejais, kai sistema yra nepasiekiama NŽT ŽAIS naudotojams dėl iš anksto suderintų planinių darbų;
3.1.13. NŽT ŽAIS programinės įrangos veikimo sutrikimai turi būti pašalinti per tokį laiką, kad NŽT ŽAIS paslaugų teikimas šios sistemos naudotojams nesutriktų ilgiau negu 8 (aštuonias) darbo valandas.
3.1.14. turi būti užtikrintas NŽT ŽAIS realizuotų integracijų su susijusiomis informacinėmis sistemomis ir duomenų bazėmis nepertraukiamas veikimas (esant tvarkingai IT infrastruktūrai).
3.1.15. turi būti užtikrintas su NŽT ŽAIS funkcionalumo tęstinumu susijusių teisės aktų ir Pirkėjo iškeltų problemų analizė bei rekomendacijų teikimas (pagal poreikį);
3.1.16. NŽT ŽAIS migravimo darbai, pereinant prie aukštesnės duomenų bazių valdymo sistemos, operacijų sistemos, taikomųjų programų serverio programinės įrangos versijos (pagal poreikį). Versijų ir (ar) programinio kodo pataisymų diegimo metu Paslaugų teikėjas atsakingas už esamo NŽT ŽAIS funkcionalumo išsaugojimą, išskyrus atvejus, kai tai neprieštarauja naujiems atnaujintos versijos funkcionalumams ir keitimas yra suderintas su Pirkėju, korektišką jo veikimą ir ištestavimą.
3.1.17. paslaugos turi būti taikomos visai aktualiai veikiančiai NŽT ŽAIS apimčiai. 
[bookmark: _Hlk118400900]3.1.18. Incidentų valdymas ir sprendimas:
3.1.18.1. visi (tiek Paslaugų teikėjo nustatyti, tiek Pirkėjo pastebėti) incidentai turi būti registruojami Kreipinių valdymo sistemoje arba, esant šiai sistemai neprieinamai, Paslaugų teikėjo nurodytu telefono numeriu arba elektroniniu paštu;
3.1.18.2. Incidentų valdymas yra vykdomas pagal jam taikomą SLA. Visi incidentai yra skirstomi į keturių prioritetų incidentus, atsižvelgiant į jų poveikį Pirkėjo galimybėms sėkmingai vykdyti kasdienę veiklą;
3.1.18.3. Paslaugų teikėjas, darbo laiku, gavęs Pirkėjo pranešimą apie Incidentą privalo nedelsdamas išsiaiškinti Incidento priežastį ir pateikti duomenis apie Incidentą Kreipinių valdymo sistemoje arba Pirkėjo nurodytu telefono numeriu arba elektroniniu paštu. Tuo atveju, jeigu Incidentas įvyko ne dėl NŽT ŽAIS sisteminės ar techninės įrangos veikimo sutrikimų, o dėl NŽT ŽAIS programinės įrangos veikimo sutrikimų, Paslaugų teikėjas turi kuo skubiau imtis veiksmų, užtikrinančių NŽT ŽAIS veikimo atstatymą. Jeigu Paslaugų teikėjas teikdamas paslaugas nustato, kad Incidentas kilo ne dėl Paslaugų teikėjo prižiūrimos programinės įrangos, informuodamas Pirkėją turi nurodyti spėjamą jo priežastį ir prielaidas, dėl kurių Paslaugų teikėjas tai nustatė;
3.1.18.4. jei Paslaugų teikėjas dėl objektyvių priežasčių ir (ar) nuo Paslaugų teikėjo nepriklausančių priežasčių negali išspręsti Incidento pagal SLA (per SLA nustatytą išsprendimo laiką), jis turi nedelsiant informuoti Pirkėją apie tokias aplinkybes ir priežastis. Pirkėjui įvertinus nurodytų aplinkybių ir priežasčių pagrįstumą, Pirkėjas ir Paslaugų teikėjas abipusiu susitarimu gali suderinti (nustatyti) kitus, Pirkėjui priimtinus, jų pašalinimo terminus;
3.1.18.5. Incidentas laikomas išspręstu, kai Paslaugų teikėjas atkuria NŽT ŽAIS veikimą ar pašalina sutrikimo priežastį ir apie tai informuoja Pirkėją, kuris patvirtina jo išsprendimą. Jei per 1 (vieną) darbo dieną nuo informavimo Pirkėjas nepateikia pagrįstų pastabų, laikoma, kad Incidentas yra uždarytas.
3.1.19. Konsultacijų ir pagalbos teikimas:
3.1.19.1. Pirkėjas turi turėti galimybę paklausimus dėl konsultacijos suteikimo ar prašymus dėl pagalbos suteikimo pateikti Paslaugų teikėjui Kreipinių valdymo sistemoje arba Paslaugų teikėjo nurodytu telefono numeriu arba elektroniniu paštu. Numatoma, kad telefonu būtų teikiamos tik skubios ir neatidėliotinos konsultacijos ar pagalba skubiais ir neatidėliotinais atvejais;
3.1.19.2. konsultacija ir pagalba gali būti teikiama Pirkėjo darbo vietoje ar tiksliniuose NŽT ŽAIS naudotojų susitikimuose, Pirkėjo ir Paslaugų teikėjo susitarimu, suderinus laiką ir vietą;
3.1.19.3. kritinių incidentų atvejais skubi ir neatidėliotina pagalba turi būti teikiama ir ne Pirkėjo darbo valandomis;
[bookmark: _Hlk24963630]3.1.19.4. konsultacijos ir pagalbos suteikimo laikas – ne daugiau kaip 24 (dvidešimt keturios) darbo valandos, skubių klausimų atveju – ne daugiau kaip 4 (keturios) darbo valandos;
3.1.19.5. teikiant konsultavimo paslaugas NŽT ŽAIS naudotojo ir (ar) administratoriaus vadovai (instrukcijos) turi būti papildomi atsižvelgiant į dažniausiai užduodamus naudotojų klausimus (pagal poreikį).
3.1.20. Reikalavimai SLA:
	[bookmark: _Hlk216885258]Eil. Nr.
	SLA rodikliai ir incidentų prioritetai 
	Aprašymas

	3.1.20.1.
	Darbo valandos
	Darbo dienomis: I – IV 7.00 – 18.00 val., V 7.00 – 16.45 val. 
Darbo dienos trukmė prieš šventines dienas – viena valanda trumpiau.
Incidentai, gauti ne darbo metu, laikomi gautais kitos darbo dienos pradžioje.

	3.1.20.2.
	Paslaugų teikimo būdai
	Nuotoliniu būdu arba Pirkėjo darbo vietoje (Vilniuje).

	3.1.20.3.
	Reakcijos laikas (angl. Response Time)
	Laikas nuo Incidento užregistravimo momento (pvz., Kreipinių valdymo  sistemoje) iki pirmojo Paslaugų teikėjo veiksmo (incidento priėmimo, analizės pradžios, kliento informavimo).

	3.1.20.4.
	Sprendimo laikas (angl. Resolution Time)
	Laikas nuo Incidento užregistravimo momento iki Incidento pilno išsprendimo ir paslaugos atkūrimo.

	3.1.20.5.
	Kritinis incidentas (prioritetas)
	NŽT ŽAIS ar esminė jos dalis nepasiekiama visiems naudotojams, paslaugų teikimas neįmanomas.

	3.1.20.6.
	Reakcijos laikas kritiniams incidentams
	Ne vėliau kaip per 1 (vieną) val.

	3.1.20.7.
	Sprendimo laikas kritiniams incidentams
	Ne vėliau kaip per 4 (keturias) val. (tiksli reikšmė bus įrašyta iš tiekėjo pasiūlymo)

	3.1.20.8.
	Aušto lygio incidentas (prioritetas)
	Reikšmingas funkcionalumo sutrikimas, darbas apsunkintas, neveikia pagrindinė NŽT ŽAIS funkcija, tačiau egzistuoja laikinas sprendimo apėjimas. 

	3.1.20.9.
	Reakcijos laikas aukšto lygio incidentams
	Ne vėliau kaip per 2 (dvi) val.

	3.1.20.10.
	Sprendimo laikas aukšto lygio incidentams
	Ne vėliau kaip per 8 (aštuonias) val. (tiksli reikšmė bus įrašyta iš tiekėjo pasiūlymo)

	3.1.20.11.
	Vidutinio lygio incidentas (prioritetas)
	Dalinis funkcionalumo sutrikimas, neveikia atskiros funkcijos ar ataskaitos, tačiau pagrindinės NŽT ŽAIS funkcijos veikia. 

	3.1.20.12.
	Reakcijos laikas vidutinio lygio incidentams
	Ne vėliau kaip per 4 (keturias) val. 

	3.1.20.13.
	Sprendimo laikas vidutinio lygio incidentams
	Ne vėliau kaip per 2 (dvi) darbo dienas. 

	3.1.20.14.
	Žemo lygio incidentas (prioritetas)
	Naudotojų konsultacijos, informaciniai pranešimai ar smulkūs funkcionalumo sutrikimai.

	3.1.20.15.
	Reakcijos laikas žemo lygio incidentams
	Ne vėliau kaip per 1 (vieną) darbo dieną. 

	3.1.20.16.
	Sprendimo laikas žemo lygio incidentams
	Ne vėliau kaip per 5 (penkias) darbo dienas. 

	3.1.20.17.
	SLA laiko skaičiavimo stabdymas
	SLA laikrodis sustabdomas, kai:
3.1.20.17.1. laukiama Pirkėjo pateikiamos informacijos ar sprendimų;
3.1.20.17.2. nesuteikiamos prieigos prie reikalingų sistemų;
3.1.20.17.3. incidento sprendimas priklauso nuo trečiųjų šalių veiksmų.
SLA stabdymo laikotarpiai turi būti aiškiai fiksuojami Kreipinių valdymo sistemoje.


3.1.21. Palaikymo paslaugų perdavimo ir priėmimo aktų, ataskaitų ir dokumentacijos teikimas:
3.1.21.1. Paslaugų teikėjas kiekvieną kalendorinį mėnesį (ne vėliau kaip iki 5 (penktos) einamojo mėnesio dienos) pateikia Pirkėjui (Sutartyje nurodytam atsakingam asmeniui už Sutarties vykdymą) pasirašymui paslaugų perdavimo ir priėmimo aktą (Sutarties 4 priedas), kartu pateikdamas informaciją apie per praėjusį kalendorinį mėnesį suteiktas Palaikymo paslaugas:
3.1.21.1.1. per ataskaitinį laikotarpį registruotų ir perduotų Paslaugų teikėjui spręsti įvykių suvestinė, pateikiant įvykio kategoriją (incidentas, konsultacija ar pagalbos prašymas), būseną, prioritetą, įvykio sukūrimo ir jo išsprendimo patvirtinimo datas, reakcijos laiką, trumpą įvykio apibūdinimą;
3.1.21.1.2. kiti ataskaitinio laikotarpio darbai ir rezultatai;
3.1.21.1.3. rizikos, problemos ir pasiūlymai, susiję su Sutarties įgyvendinimu.
3.1.21.2. Paslaugų teikėjo tinkamai atliktų Paslaugų suteikimo faktą patvirtina Paslaugų užsakovas (Sutartyje nurodytas atsakingas asmuo už Sutarties vykdymą) pasirašydamas Paslaugų perdavimo ir priėmimo aktą;
3.1.21.3. visą dokumentaciją Paslaugų teikėjas privalo pateikti Paslaugų užsakovui lietuvių kalba elektronine forma.
3.1.21.4. Paslaugų teikėjas kartu su kiekvienu NŽT ŽAIS versijos atnaujinimu privalo pateikti NŽT ŽAIS naudojimo ir administravimo vadovų aktualias redakcijas (parengtas lietuvių kalba elektronine forma);
3.2. Reikalavimai Plėtros paslaugų teikimui:
3.2.1. plėtros darbai apima, bet neapsiriboja, NŽT ŽAIS programinės įrangos pokyčių realizavimą ir modifikavimą, naujų funkcionalumų sukūrimą, esamų funkcionalumų keitimą ar tobulinimą, integracijų plėtrą ar keitimą; 
[bookmark: _Hlk118451921]3.2.2. analizė – Pirkėjo pateiktų naujų NŽT ŽAIS modifikavimo poreikių detali analizė, paruošiant, jei Pirkėjas ir Paslaugų teikėjas sutarė, detalios analizės dokumentą, arba problemos analizė, kai Palaikymo paslaugų teikimo metu sprendžiamos problemos ar sutrikimo negalima išspręsti be detalios programinio kodo ir duomenų analizės;
3.2.3. dokumentacijos rengimas – NŽT ŽAIS funkcinių reikalavimų aprašymo, naudotojo ir administratoriaus vadovų rengimas ar papildymas, testavimo ataskaitų rengimas ir kitos su NŽT ŽAIS susijusios dokumentacijos rengimas ar papildymas;
3.2.4. NŽT ŽAIS naudotojų ir administratorių mokymų organizavimas (įskaitant ir mokymų medžiagos bei aplinkos mokymams paruošimą) ir mokymai darbo vietoje arba per nuotolinio ryšio priemones, susiję su NŽT ŽAIS funkcionalumu, naudojimu, administravimu.
3.2.5. Plėtros paslaugų teikimo tvarka ir terminai:
3.2.5.1. Plėtros paslaugos teikiamos tik pagal Pirkėjo Paslaugų teikėjui pateiktus užsakymus, o įgyvendinamos (realizuojamos) tik pagal Pirkėjo ir Paslaugų teikėjo atsakingų asmenų pasirašytą paslaugų užsakymo aktą (Sutarties 3 priedas); 
3.2.5.2. Paslaugų teikėjas, gavęs Pirkėjo užsakymą, ne ilgiau kaip per 5 (penkias) darbo dienas, įvertina reikalingų atlikti paslaugų apimtis, techninius, funkcinius, saugumo ir kokybės reikalavimus ir, atlikęs minėtą įvertinimą, Pirkėjui pateikia užsakymo įgyvendinimo detalų aprašymą, nurodo paslaugų suteikimo trukmės įvertinimą darbo valandomis ir realizuotinų pakeitimų bei patikslintos techninės dokumentacijos (jei reikia) pateikimo Pirkėjui datą; 
[bookmark: _Hlk216881313]3.2.5.3. Pirkėjas, gavęs užsakymo įgyvendinimo aprašymą ir apimčių įvertinimą, priima sprendimą dėl užsakymo įgyvendinimo – jį patvirtina ir pasirašo paslaugų užsakymo aktą arba užsakymo atsisako (jei paslaugos yra nereikalingos dėl netinkamo kaštų ir naudos santykio). Jei užsakymo atsisakoma – apie tai informuojamas Paslaugų teikėjas, užsakymo analizės ir įgyvendinimo aprašymo rengimo laikas yra apmokami pagal Sutartyje numatytą įkainį;
3.2.5.4. jei užsakymo įgyvendinimo aprašymas yra neaiškus, Pirkėjas gali paprašyti Paslaugų teikėjo detalizuoti užsakymo aprašyme aprašytas paslaugas bei jų teikimo laiko sąnaudų ar atlikimo datos įvertinimą. Paslaugų teikėjas privalo atsakyti į Pirkėjo pateiktus klausimus ir, esant poreikiui, pateikti tinkamą (detalizuotą, aiškų) užsakymo įgyvendinimo aprašymą;
3.2.5.5. jei paslaugų atlikimo (užsakymo vykdymo) metu paaiškėja, kad yra būtina tikslinti paslaugų užsakymą, Paslaugų teikėjas patikslina paslaugų atlikimo aprašymą, užsakymo atlikimo terminus bei laiko sąnaudas ir suderina reikalingus atlikti pakeitimus su Pirkėju;  
3.2.5.6. Paslaugų teikėjas įsipareigoja kiekvieno mėnesio pabaigoje pateikti Paslaugų užsakovui Paslaugų užsakymo vykdymui sugaištų laiko sąnaudų ir atliktų darbų ataskaitą;
3.2.5.7. Paslaugų teikėjas, įgyvendinęs paslaugų užsakymą, turi atlikti suteiktų paslaugų užsakyme nustatytų rezultatų testavimą ir, po sėkmingo vidinio testavimo, pateikti Pirkėjui galutiniam testavimui NŽT ŽAIS testavimui skirtoje aplinkoje. Taip pat turi parengti ir pateikti testavimo dokumentaciją;
3.2.5.8. Pirkėjas atlikęs testavimą priima sprendimą dėl paslaugų užsakymo įgyvendinimo (realizavimo) tinkamumo:
3.2.5.8.1. jei testavimo metu buvo nustatytos klaidos (trūkumai), Paslaugų teikėjas įsipareigoja pastebėtus trūkumus nedelsiant pašalinti ir iš naujo pateikti testavimui Pirkėjui;
3.2.5.8.2. jei testavimo metu nebuvo nustatyta užsakymo įgyvendinimo (realizavimo) klaidų (trūkumų), pakeitimai įdiegiami į gamybinę NŽT ŽAIS aplinką. Jei viskas funkcionuoja tinkamai, užsakymo įvykdymas patvirtinamas Sutartyje nustatyta tvarka. 
3.2.5.9. pakeitimų diegimas NŽT ŽAIS gamybinėje aplinkoje:
3.2.5.9.1. jeigu diegimas susijęs su nepertraukiamu paslaugų teikimu, turi būti vykdomas ne Pirkėjo darbo valandomis, užtikrinant visos NŽT ŽAIS veikimą;
3.2.5.9.2. pakeitimų įdiegimo metu turi būti užtikrinta galimybė greitai atstatyti funkcionuojančią sistemą į ankstesnę būseną;
3.2.5.9.3. naujai sukurtas ar modifikuotas NŽT ŽAIS funkcionalumas neturi sutrikdyti kitų sistemos esančių funkcijų darbo. Jeigu naujai sukurtas ar modifikuotas funkcionalumas sutrikdo NŽT ŽAIS esančių funkcijų darbą, arba neveikia – laikoma, kad yra realizuotas nekokybiškai. Tokiu atveju Paslaugų teikėjas turi nedelsiant atstatyti sutrikusius NŽT ŽAIS funkcionalumus ir ištaisyti klaidas;
3.2.5.9.4. turi būti užtikrintas NŽT ŽAIS integracijų su susijusiomis informacinėmis sistemomis ir registrais bei duomenų bazėmis veikimo tęstinumas.
3.2.6. Plėtros paslaugų dokumentacijos teikimas: 
[bookmark: _Hlk118493997][bookmark: _Hlk120110662]3.2.6.1. Paslaugų teikėjas, tinkamai įgyvendinęs (realizavęs testinėje ir gamybinėje NŽT ŽAIS aplinkose) Plėtros paslaugų užsakymą, pateikia Pirkėjui (Sutartyje nurodytam atsakingam asmeniui už Sutarties vykdymą) pasirašymui paslaugų perdavimo ir priėmimo aktą (Sutarties 4 priedas), kuriame nurodo faktiškai sugaištas suteiktų paslaugų laiko sąnaudos (valandos / pusvalandžio tikslumu), kurios negali viršyti patvirtintame užsakyme nurodytų valandų skaičiaus; 
3.2.6.2. kartu su paslaugų perdavimo ir priėmimo aktu Paslaugų teikėjas privalo pateikti suteiktų Plėtros paslaugų pilną dokumentaciją, parengtą lietuvių kalba elektronine forma:
3.2.6.2.1. jei reikalinga, atnaujintą sistemos techninį aprašymą (specifikaciją) ir kitą susijusią dokumentaciją;
3.2.6.2.2. suprogramuotų sistemos dalių išeities tekstus ir vykdymo kodus;
3.2.6.2.3. sistemos (iš) diegimo / konfigūravimo instrukcijas;
3.2.6.2.4. sistemos funkcionalumų patikros po diegimo scenarijus;
[bookmark: _Hlk118495638]3.2.6.2.5. testavimo dokumentaciją (testavimo rezultatus, išvadas apie atliktą testavimą, pasiūlymus kaip realizuoti modifikavimo patikrinimą);
3.2.6.2.6. sistemos naudotojo, administratoriaus instrukcijas (atnaujintą vadovą);
3.2.6.2.7. kitus sutartus pateikti dokumentus. 
[bookmark: _Hlk118645153]3.2.6.3. suteiktų Plėtros paslaugų perdavimo ir priėmimo metu Pirkėjas negali patikrinti visų suteiktų Plėtros paslaugų atitikimo užsakyme nustatytiems reikalavimams, todėl Pirkėjas ir Paslaugų teikėjas susitaria, kad Plėtros paslaugų perdavimo ir priėmimo akto pasirašymas jokiu būdu neapriboja Pirkėjo teisės reikalauti trūkumų ištaisymo ir tuo pačiu įpareigoja Paslaugų teikėją ištaisyti klaidas ar neatitikimus pagal užsakymo plėtrai turinį;
3.2.6.4. Pirkėjas turi teisę prašyti Paslaugų teikėjo pateikti laiko sąnaudas pagrindžiančius dokumentus arba atlikti laiko sąnaudų pagrįstumo ekspertizę;
3.3. Plėtros paslaugų garantija:
3.3.1. suteiktoms Plėtros paslaugoms turi būti suteikta ne trumpesnė kaip 12 (dvylikos) mėnesių garantija, kuri įsigalioja ir be papildomo užmokesčio teikiama nuo užsakytų Plėtros paslaugų perdavimo ir priėmimo akto pasirašymo dienos. Garantinės priežiūros paslaugos turi būti taikomos visai aktualiai veikiančiai atnaujintos (modifikuotos) NŽT ŽAIS apimčiai;
3.3.2. visos (tiek Paslaugų teikėjo nustatytos, tiek Pirkėjo pastebėtos) klaidos turi būti registruojamos Kreipinių valdymo sistemoje arba, esant šiai sistemai neprieinamai, Paslaugų teikėjo nurodytu telefono numeriu arba elektroniniu paštu;
[bookmark: _Hlk120115047]3.3.3. klaidų (incidentų) valdymas yra vykdomas pagal jam taikomą SLA: 
	Eil. Nr.
	SLA rodikliai ir incidentų prioritetai 
	Aprašymas

	3.3.3.1.
	Reakcijos laikas (angl. Response Time)
	Laikas nuo incidento užregistravimo momento (pvz., Kreipinių valdymo  sistemoje) iki pirmojo Paslaugų teikėjo veiksmo (incidento priėmimo, analizės pradžios, kliento informavimo).

	3.3.3.2.
	Sprendimo laikas (angl. Resolution Time)
	Laikas nuo Incidento užregistravimo momento iki Incidento pilno išsprendimo ir paslaugos atkūrimo.

	3.3.3.3.
	Reakcijos laikas kritiniams incidentams
	Ne vėliau kaip per 1 (vieną) val. 

	3.3.3.4.
	Sprendimo laikas kritiniams incidentams
	Ne vėliau kaip per 4 (keturias) val. (tiksli reikšmė bus įrašyta iš tiekėjo pasiūlymo)

	3.3.3.5.
	Reakcijos laikas aukšto lygio incidentams
	Ne vėliau kaip per 2 (dvi) val.

	3.3.3.6.
	Sprendimo laikas aukšto lygio incidentams
	Ne vėliau kaip per 8 (aštuonias) val. (tiksli reikšmė bus įrašyta iš tiekėjo pasiūlymo)

	3.3.3.7.
	Reakcijos laikas vidutinio lygio incidentams
	Ne vėliau kaip per 4 (keturias) val. 

	3.3.3.8.
	Sprendimo laikas vidutinio lygio incidentams
	Ne vėliau kaip per 2 (dvi) darbo dienas. 

	3.3.3.9.
	Reakcijos laikas žemo lygio incidentams
	Ne vėliau kaip per 1 (vieną) darbo dieną. 

	3.3.3.10.
	Sprendimo laikas žemo lygio incidentams
	Ne vėliau kaip per 5 (penkias) darbo dienas. 

	3.3.3.11.
	SLA stabdymas
	SLA laikrodis sustabdomas, kai:
3.3.3.11.1. laukiama Pirkėjo pateikiamos informacijos;
3.3.3.11.2. incidento sprendimas atidedamas Pirkėjo sprendimu;
3.3.3.11.3. incidento sprendimas priklauso nuo trečiųjų šalių veiksmų.
SLA stabdymo laikotarpiai turi būti aiškiai fiksuojami Kreipinių valdymo sistemoje.



IV. REIKALAVIMAI SAUGAI IR KONFIDENCIALUMUI 

4.1. Paslaugų teikėjas privalo užtikrinti NŽT ŽAIS informacijos saugą pagal galiojančius teisės aktus ir Pirkėjo nustatytus reikalavimus;
4.2. Informacijos saugos incidentai, galintys turėti įtakos NŽT ŽAIS duomenų konfidencialumui, vientisumui ar prieinamumui, laikomi kritiniais incidentais ir jiems taikomi kritinių incidentų SLA reikalavimai, nurodyti šios techninės specifikacijos 3.1.20 papunktyje.
4.3. Paslaugų teikėjui prieiga prie Pirkėjo informacinių išteklių suteikiama tik tokios apimties, kokios reikia Paslaugų vykdymui užtikrinti.
4.4. Paslaugų teikėjui viešai neskelbtina informacija teikiama tik tokios apimties, kuri būtina Paslaugoms teikti. Paslaugų teikėjas turi imtis visų teisinių priemonių gautai informacijai, įskaitant asmens duomenis, apsaugoti, todėl jam nustatomi tokie pagrindiniai reikalavimai:
4.4.1. neskleisti ir neperduoti kitiems fiziniams ar juridiniams asmenims iš Paslaugų užsakovo gautos informacijos, užtikrinti tinkamą jos saugą, laikyti ją paslaptyje net pasibaigus sutarties galiojimui;
4.4.2. apie informacijos paskleidimo ar perdavimo kitiems fiziniams ar juridiniams asmenims faktą nedelsiant raštu informuoti Paslaugų užsakovą ir imtis visų būtinų veiksmų užkirsti kelią tolesniam informacijos paskleidimui;
4.4.3. Paslaugų teikėjas turi užtikrinti ir garantuoti, kad jo darbuotojai saugos paslaptyje viešai neskelbtiną informaciją tiek Paslaugų teikimo metu, tiek pasibaigus Sutarčiai, tiek pasibaigus Paslaugų teikėjo darbuotojų darbo ar kitiems santykiams su Paslaugų teikėju.
4.5. Paslaugų teikėjas turi užtikrinti prieigos prie Pirkėjo informacinių išteklių valdymą:
4.5.1. jungimasis prie Pirkėjo tinklų ir (ar) informacinių sistemų turi būti atliekamas specializuotos programinės įrangos pagalba, kurioje realizuota dviejų faktorių autentifikacija, užtikrinanti, kad tik patvirtinti Paslaugų teikėjo specialistai galės atlikti prisijungimą prie reikalingų tinklų ir (ar) informacinių sistemų. Visi prisijungimai ir jų metu vykdomi visi veiksmai turi būti įrašomi, prisijungimų trukmė turi būti fiksuojama, prisijungimo kanalai turi būti šifruojami specializuotos programinės įrangos pagalba;
4.5.2. Paslaugų teikėjas turi įsitikinti, kad informacinės sistemos, kompiuterinė įranga ir duomenų tinklai iš kurių jungiamasi prie Pirkėjo tinklų ir (ar) informacinių sistemų yra saugūs ir patikimi (atnaujinta operacinė sistema ir kita programinė įranga, įdiegta antivirusinė programinė įranga, įjungta ir nustatyta saugasienė ir t. t.);
4.5.3. Paslaugų teikėjas turi vykdyti savalaikę ir reguliarią prieigos teisių kontrolę ir veiksmų peržiūrą;
4.5.4. Paslaugų teikėjas turi įsitikinti, kad prisijungimas prie Pirkjo tinklų ir (ar) informacinių sistemų, ir prieigos suteikimas vyktų vadovaujantis principu „Būtina naudoti“ bei turėtų sutartą galiojimo terminą.
4.6. Reikalavimai nuotoliniams prisijungimams prie Pirkėjo tarnybinių stočių ar kitų informacinių išteklių:
4.6.1. nuotolinis prisijungimas prie Pirkėjo tarnybinių stočių yra galimas tik naudojantis VPN tuneliu (tiekėjas nurodo IP adresą (-us), iš kurių bus jungiamasi į Pirkėjo tarnybines stotis);
4.6.2. kiekvienam Paslaugų teikėjo paskirtam specialistui sudaromas unikalus naudotojo vardas ir slaptažodis, kurie perduodami asmeniškai arba siunčiami elektroniniu paštu;
4.6.3. Paslaugų teikėjui nutraukus darbo santykius su paskirtu specialistu, Paslaugų teikėjas, paslaugų teikimo sutartyje nurodytu el. paštu, nedelsiant turi informuoti apie tai Pirkėją, kuris nedelsiant panaikina nurodyto specialisto naudotojo vardą ir slaptažodį ir (arba) užblokuoja prieigą prie Pirkėjo tarnybinių stočių;
4.6.4. suteiktas naudotojo vardas nekeičiamas ir negali būti suteiktas kitam Paslaugų teikėjo paskirtam specialistui;
4.6.5. naudotojų vardai, slaptažodžiai tiekėjo specialistams yra sudaromi ir keičiami vadovaujantis Kibernetinio saugumo reikalavimų apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, (toliau – Aprašas), nustatytais reikalavimais.
4.7. Esant Pirkėjo poreikiui, Paslaugų teikėjas turi pateikti Paslaugų teikėjo specialisto atliktų veiksmų įrašytą sesiją.
4.8. Paslaugų teikėjas turi užtikrinti spragų, keliančių riziką Pirkėjo tinklams ir informacinėms sistemoms, valdymą.
4.9. Paslaugų teikėjas privalo nedelsdamas, bet ne vėliau kaip per 24 (dvidešimt keturias) valandas, pranešti Pirkėjui apie visus didelius ir (ar) kitus incidentus, susijusius su Pirkėjo tinklais, informacinėmis sistemomis ir teikiamomis paslaugomis, kai tik Paslaugų tiekėjas sužino apie incidentą. Paslaugų teikėjas taip pat privalo pateikti Pirkėjui kibernetinio incidento tyrimo ataskaitą.
4.10. Paslaugų teikėjas privalo turėti technines ir organizacines priemones kibernetiniam saugumui užtikrinti, o Pirkėjui pareikalavus, jas pateikti Pirkėjui.
4.11. Turi būti užtikrinamas saugių protokolų ir (arba) slaptažodžių naudojimas, kai duomenys perduodami išoriniais duomenų perdavimo tinklais, užtikrinant sistemoms taikomų sprendimų integralumą ir vientisumą.
4.12. Paslaugų teikėjas turi užtikrinti teisę ir sąlygas Pirkėjo arba jo įgaliotiems paslaugų teikėjams atlikti Paslaugų teikėjo atitikties Aprašui auditą (įskaitant neplaninį) Sutarties vykdymo laikotarpiu ar įvykus dideliam incidentui.
4.13. Paslaugų teikėjas turi būti įsidiegęs informacijos saugumo valdymo sistemą, atitinkančią ISO/IEC 27001 (arba LST ISO/IEC 27001) standarto reikalavimus arba taikyti kitas lygiavertes informacijos saugumo valdymo užtikrinimo priemones. 
4.14. Paslaugų teikėjas įsipareigoja užtikrinti, kad įsigyjamos Paslaugos nekelia grėsmės ir Paslaugų teikėjas neturės interesų, galinčių kelti grėsmę nacionaliniam saugumui.
V. BAIGIAMOSIOS NUOSTATOS
5.1. Teisės aktai, kuriais turi būti vadovaujamasi teikiant Paslaugas:
5.1.1. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas);
5.1.2. Lietuvos Respublikos valstybės informacinių išteklių valdymo įstatymas;
5.1.3. Lietuvos Respublikos kibernetinio saugumo įstatymas;
5.1.4. Aprašas;
5.1.5. Informacinių sistemų steigimo, kūrimo, atnaujinimo, pertvarkymo ir likvidavimo tvarkos aprašas, patvirtintas Lietuvos Respublikos Vyriausybės 2024 m. gegužės 15 d. nutarimu Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“;
5.1.6. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“;
5.1.7. Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų aprašas, patvirtintas Lietuvos Respublikos krašto apsaugos ministro 2020 m. gruodžio 4 d. įsakymu Nr. V- 941 ,,Dėl Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų aprašo ir Informacinių technologijų saugos atitikties vertinimo metodikos patvirtinimo“; 
5.1.8. Bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašas, patvirtintas Lietuvos Respublikos Vyriausybės 2003 m. balandžio 18 d. nutarimu Nr. 480 „Dėl Bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašo patvirtinimo“;
5.1.9. Duomenų teikimo formatų ir standartų rekomendacijos, patvirtintos Informacinės visuomenės plėtros komiteto direktoriaus 2013 m. kovo 25 d. įsakymu Nr. T-36 „Dėl Duomenų teikimo formatų ir standartų rekomendacijų patvirtinimo“;
5.1.10. kitais Lietuvos Respublikos ir tarptautiniais teisės aktais reglamentuojančiais informacinių sistemų kūrimą ir eksploatavimą bei IT panaudojimą, informacijos ir duomenų saugumo užtikrinimą, kurių reikalavimus turi atitikti teikiamų Paslaugų savybės.
5.2. Įsigaliojus naujiems teisės aktams, ar jų pakeitimams, susijusiems su Paslaugų vykdymu, Paslaugų teikėjas privalo vykdyti tokių teisės aktų nuostatas nuo jų įsigaliojimo datos. Todėl kiekviena šioje techninėje specifikacijoje nurodyta reikalavimų nuostata, neatitinkanti įsigaliojusio naujojo teisės akto ar jo pakeitimo, susijusio su Paslaugomis, nuo tokio naujojo teisės akto ar jo pakeitimo įsigaliojimo datos netaikoma, o vietoj jos taikoma įsigaliojusio naujojo teisės akto ar jo pakeitimo, susijusi su Paslaugomis, nuostata.
5.3. Pirkėjas paskirs asmenį, kuris bus atsakingas už visų klausimų, susijusių su teikiamomis Paslaugomis, derinimą, informacijos teikimą.
5.4. Visi darbai, susieti su Paslaugų teikimu, turi būti suderinti su kitų šalių, kurių veiksmai gali įtakoti Paslaugų teikimą arba kurių Paslaugos gali būti įtakojamos, atstovais.
5.5. Paslaugų teikėjui draudžiama savavališkai, be Pirkėjo sutikimo atlikti NŽT ŽAIS keitimus.
5.7. Nuosavybės teisės bei visos autorių turtinės teisės į Paslaugų teikėjo sutarties vykdymo metu pagal Pirkėjo prašymus sukurtą ar modifikuotą programinę įrangą ir dokumentus pereina Pirkėjui nuo paslaugų perdavimo ir priėmimo akto pasirašymo datos. Pasibaigus Sutarties galiojimui, Paslaugų teikėjas privalo pateikt (perduoti) Pirkėjui visus sutarties vykdymo metu papildomai sukurtus informacinės sistemos programinės įrangos išeities tekstus (programinius kodus) ir techninę dokumentaciją.
5.8. Paslaugų teikėjas neturi teisės atskleisti jokios su Paslaugų teikimu susijusios informacijos trečiosioms šalims be Pirkėjo raštiško leidimo.

___________________

NACIONALINĖS ŽEMĖS TARNYBOS PRIE APLINKOS MINISTERIJOS 
TURTO (ŽEMĖS) ADMINISTRAVIMO INFORMACINĖS SISTEMOS 
PALAIKYMO IR PLĖTROS PASLAUGŲ PIRKIMO–PARDAVIMO SUTARTIS

202_ m. _____________ d. Nr. 1DPS- _______ -(       E.)

Vilnius

PASLAUGŲ PIRKIMO–PARDAVIMO SUTARTIES BENDROSIOS SĄLYGOS

1.	PAGRINDINĖS SĄVOKOS IR SUTARTIES AIŠKINIMAS

1.1.	Sąvokos

1.1.1. Šioje Sutartyje didžiąja raide rašomos sąvokos turi šias nurodytas reikšmes:
1.1.1.1.	Bendrosios sąlygos – Sutarties dalis, kuri vadinasi „Paslaugų pirkimo–pardavimo sutarties Bendrosios sąlygos“;
1.1.1.2.	Pirkėjas – asmuo, kuris Specialiosiose sąlygose yra įvardytas kaip Pirkėjas, įsigyjantis Specialiosiose sąlygose ir Sutarties prieduose nurodytas Paslaugas;
1.1.1.3.	Pradinės sutarties vertė – Specialiosiose sąlygose nurodyta vertė be pridėtinės vertės mokesčio (toliau – PVM);
1.1.1.4. Paslaugos – Specialiosiose sąlygose ir Sutarties prieduose nurodytos paslaugos. Sutartyje vartojama sąvoka „Paslaugos“ apima visas su Paslaugų teikimu susijusias veiklas, įskaitant, bet neapsiribojant Paslaugų teikimą, jų rezultatų perdavimą, trūkumų šalinimą, prekių tiekimą bei su Paslaugomis susijusių dokumentų pateikimą (instrukcijos, sertifikatai ir pan.), jei tai numatyta Sutartyje ar būtina, siekiant sukurti ir perduoti Paslaugų rezultatą Pirkėjui;
1.1.1.5.	Paslaugų perdavimo–priėmimo aktas – dokumentas, kuriuo Tiekėjas perduoda, o Pirkėjas priima Paslaugas ir (ar) Paslaugų rezultatą ir kuriuo Šalys patvirtina, kad suteiktos Paslaugos atitinka nustatytus reikalavimus. Jeigu Sutartyje yra numatytas Paslaugų teikimas etapais ar periodais, Paslaugų perdavimo–priėmimo aktas gali būti sudaromas dėl kiekvieno etapo ar periodo atskirai;
1.1.1.6.	Paslaugų trūkumai – Paslaugų perdavimo–priėmimo metu ar Sutartyje nurodyto Paslaugų garantinio termino (jei taikoma) metu Pirkėjo ar (ir) trečiųjų asmenų nustatyti Paslaugų teikimo ar rezultato kokybės neatitikimai Sutarties ar (ir) įstatymų bei kitų teisės aktų reikalavimams, paslėpti defektai, veiklos sutrikimai ar pan., dėl kurių Paslaugų rezultato nebūtų galima naudoti tam tikslui, kuriam Pirkėjas jas (Paslaugas) ketino naudoti arba dėl kurių Paslaugų naudingumas sumažėtų taip, kad Pirkėjas, apie tuos trūkumus žinodamas, arba apskritai nebūtų tų Paslaugų pirkęs, arba nebūtų už Paslaugas mokėjęs tokio dydžio kainos;
1.1.1.7.	Sąskaita – Tiekėjo išrašoma ir Pirkėjui apmokėjimui pateikiama sąskaita faktūra, PVM sąskaita faktūra ar kitas mokėjimo dokumentas už Tiekėjo tinkamai suteiktas bei Pirkėjo priimtas Paslaugas. Jeigu Sutartyje yra numatytas Paslaugų teikimas etapais ar periodais, Sąskaita gali būti pateikiama dėl kiekvieno etapo ar periodo atskirai;
1.1.1.8.	Specialiosios sąlygos – Sutarties dalis, kuri vadinasi „Paslaugų pirkimo-pardavimo sutarties Specialiosios sąlygos“ ir kurioje yra nurodytos pirkimo objekto įsigijimą aptariančios sąlygos (tokios kaip Pradinės sutarties vertė, Paslaugų teikimo terminai ir pan.) bei kiti konkretūs duomenys (tokie kaip Šalys, Paslaugos ir pan.), išvardyti priedai, taip pat nurodyti Bendrųjų sąlygų pakeitimai ir papildymai (jeigu tokie padaryti);
1.1.1.9.	Susitarimas – tai dokumentas, kurį Šalys sudaro keisdamos Sutarties sąlygas VPĮ leidžiama apimtimi;
1.1.1.10.	 Sutarties kaina – pagal Sutartį Tiekėjui mokėtina suma, įskaitant visus privalomus mokesčius ir išlaidas;
1.1.1.11.	 Sutarties sąlygos – Bendrosios sąlygos ir Specialiosios sąlygos kartu;
1.1.1.12.	 Sutartis – Paslaugų pirkimo–pardavimo sutartis, kurią sudaro Sutarties sąlygos, Specialiosiose sąlygose išvardyti priedai ir Susitarimai;
1.1.1.13. 	Šalis – Pirkėjas arba Tiekėjas, kiekvienas atskirai, priklausomai nuo konteksto;
1.1.1.14. 	Šalys – Pirkėjas ir Tiekėjas kartu;
1.1.1.15.	 Tiekėjas – asmuo, kuris Specialiosiose sąlygose yra įvardytas kaip Tiekėjas, teikiantis Specialiosiose sąlygose nurodytas Paslaugas;
1.1.1.16. Užsakymas – Pirkėjo Tiekėjui raštu (tekstiniu pranešimu, elektroniniu paštu, per Pirkėjo nurodytą informacinę sistemą ar kt.) teikiamas užsakymas dėl Paslaugų teikimo. Užsakymas siunčiamas Specialiosiose sąlygose nurodytais būdais ir kontaktais ir laikomas tinkamai išsiųstas ir gautas Specialiosiose sąlygose nustatyta tvarka;
1.1.1.17.	 VPĮ – Lietuvos Respublikos viešųjų pirkimų įstatymas.
1.1.1.18.	 Kitų Sutartyje didžiąja raide rašomų sąvokų reikšmės yra nurodytos Sutarties tekste.
1.1.2.	Sutartyje neapibrėžtos sąvokos suprantamos ir aiškinamos taip, kaip jas apibrėžia VPĮ ir kiti įstatymai bei teisės aktai, galiojantys Sutarties sudarymo ir vykdymo metu.
1.1.3.	Kitos Sutartyje vartojamos sąvokos ir terminai turi bendrinę reikšmę arba artimiausią Sutarties pobūdžiui specialiąją reikšmę, jei Sutartyje nėra nustatyta ir paaiškinta kitokia jų reikšmė.

1.2.	Sutarties aiškinimas

1.2.1.	Sutartis yra sudaryta ir turi būti aiškinama pagal Lietuvos Respublikos teisės aktus.
1.2.2.	Jei Bendrosios sąlygos ir (ar) Specialiosios sąlygos prieštarauja VPĮ ir kitų teisės aktų reikalavimams, taikomos VPĮ ir kitų teisės aktų nuostatos.
1.2.3.	Diena Sutartyje reiškia kalendorinę dieną.
1.2.4.	Darbo diena Sutartyje reiškia bet kurią dieną, išskyrus šeštadienį, sekmadienį ir švenčių dienas Lietuvoje, nurodytas Lietuvos Respublikos darbo kodekse.
1.2.5.	Terminai pagal Sutartį yra skaičiuojami metais, mėnesiais, savaitėmis, darbo dienomis, kalendorinėmis dienomis, valandomis ir minutėmis.
1.2.6.	Kvalifikacija, rėmimasis kitų ūkio subjektų pajėgumais, Paslaugų apimtis, peržiūra suprantami taip, kaip nustatyta VPĮ bei jį įgyvendinančiuose teisės aktuose.
1.2.7.	Jeigu Paslaugų perdavimo–priėmimo akto, kaip atskiro dokumento, reikalauti neprivaloma, Šalys susitaria, ir tai aiškiai nurodo Specialiosiose sąlygose, Paslaugų perdavimo–priėmimo aktu laikoma Sąskaita. Tais atvejais, kai išrašoma Sąskaita ir Paslaugų perdavimo–priėmimo aktas nepasirašomas, Sutarties nuostatos dėl Paslaugų perdavimo–priėmimo akto išrašymo taikomos ir Sąskaitos išrašymui.
1.2.8.	Informuoti, pranešti, įspėti arba atsakyti reiškia pateikti informaciją, pranešimą, įspėjimą arba atsakymą Bendrosiose ir (ar) Specialiosiose sąlygose nustatyta tvarka.
1.2.9.	Patvirtinti reiškia pateikti patvirtinimą raštu arba pasirašyti dokumentą be išlygų ar su išlygomis, išskyrus atvejus, kai asmuo, pasirašydamas dokumentą, nurodo, jog atsisako jį patvirtinti.
1.2.10.	Jeigu Sutartyje nenurodyta kitaip, žodžiai, vartojami vienaskaitos forma, taip pat reiškia ir daugiskaitą ir atvirkščiai, vienos giminės žodžiai apima ir kitos giminės atitinkamus žodžius, žodis asmuo reiškia tiek fizinius, tiek ir juridinius asmenis.
1.2.11.	Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiais nurodyta reikšme.
1.2.12.	Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.

1.3.	Dokumentų viršenybė

1.3.1.	Sutartį sudarantys dokumentai turi būti suprantami kaip papildantys vienas kitą. Bet kokio Sutarties dokumentų sąlygų neatitikimo ar neaiškumo atveju, toks neatitikimas ar neaiškumas pašalinamas dokumentus aiškinant tokia eilės tvarka:
1.3.1.1. Techninė specifikacija;
1.3.1.2. Specialiosios sąlygos;
1.3.1.3. Bendrosios sąlygos;
1.3.1.4. Pirkimo dokumentai (išskyrus techninę specifikaciją);
1.3.1.5. Pasiūlymas;
1.3.1.6. Kiti Specialiosiose sąlygose išvardinti priedai.
1.3.2.	 Tuo atveju, kai Šalių Susitarimu yra keičiamos Sutarties sąlygos, naujai sutartos Sutarties sąlygos turi viršenybę prieš pakeistąsias.
1.3.3.	Jeigu Šalys sudaro Susitarimą dėl Sutarties sąlygų arba priedo papildymo nauja sąlyga, neatitikimo ar neaiškumo atveju tokia sąlyga turi viršenybę atitinkamai kitų Sutarties sąlygų arba kitų to priedo sąlygų atžvilgiu.
1.3.4.	Jeigu Šalys susitaria dėl naujo priedo, Šalys turi sutarti dėl naujojo priedo įtraukimo į priedų sąrašą vietos ir jo reikšmės aiškinant Sutartį. Jeigu naujas priedas yra įterpiamas į priedų sąrašą, jam turi būti suteikiamas eilės numeris su viršutiniu indeksu, atsižvelgiant į priedų eiliškumą ir svarbą (pavyzdžiui, priedas Nr. 41).

2.	SUTARTIES DALYKAS

2.1.	Tiekėjas įsipareigoja Sutartyje nustatytomis sąlygomis ir tvarka suteikti Pirkėjui Paslaugas, atitinkančias Sutartyje nustatytus reikalavimus, o Pirkėjas įsipareigoja priimti Sutarties sąlygas atitinkančias ir tinkamai suteiktas Paslaugas bei sumokėti Tiekėjui Sutartyje nurodytą kainą Sutartyje nustatytomis sąlygomis ir tvarka.
2.2.	Šalys, vykdydamos Sutartį, įsipareigoja laikytis visų Sutarties vykdymui taikytinų įstatymų bei kitų teisės aktų reikalavimų. Šalis turi teisę reikalauti, kad kita Šalis įvykdytų visus įstatymų bei kitų teisės aktų reikalavimus, taikomus Sutarties vykdymui. Nė viena iš Sutarties sąlygų nereiškia ir negali būti aiškinama kaip Pirkėjo atsisakymas įstatymuose bei kituose teisės aktuose numatytų ir Sutartimi neaptartų Pirkėjo kitų teisių ir garantijų, susijusių su netinkamu Paslaugų teikimu ar jų kokybe, arba kaip Tiekėjo atsisakymas įstatymuose bei kituose teisės aktuose numatytų ir Sutartimi neaptartų Tiekėjo kitų teisių ir garantijų dėl atlyginimo už suteiktas Paslaugas gavimo.
2.3.	Tiekėjas privalo užtikrinti, kad Paslaugos atitiktų techninės specifikacijos reikalavimus ir Tiekėjo pasiūlymo sąlygas, būtų kokybiškos, teikiamos tinkamai ir laiku, laikantis Sutarties sąlygų taip, kad tai labiausiai atitiktų Pirkėjo interesus, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias.

3.	TIEKĖJAS IR KITI SUTARTIES VYKDYMUI PASITELKIAMI ASMENYS

3.1.	Kvalifikacija ir kiti Tiekėjo pasiūlymu prisiimti įsipareigojimai

3.1.1.	Tiekėjas atsako už tai, kad visą Sutarties vykdymo laikotarpį Tiekėjas būtų kompetentingas, patikimas ir pajėgus (įskaitant ūkio subjektų, kurių pajėgumais remiasi Tiekėjas, pajėgumus) įvykdyti Sutarties reikalavimus:
3.1.1.1.	turėtų teisę verstis ta veikla, kuri yra reikalinga Sutarčiai įvykdyti. Pirkėjui pareikalavus, Tiekėjas turi pateikti dokumentus, įrodančius, kad Sutartį vykdo tik tokią teisę turintys asmenys;
3.1.1.2.	atitiktų tiekėjų kvalifikacijai pirkimo dokumentuose nustatytus reikalavimus bei neturėtų pirkimo dokumentuose nustatytų pašalinimo pagrindų;
3.1.1.3.	laikytųsi Tiekėjo pasiūlyme nurodytų įsipareigojimų, įskaitant, bet neapsiribojant – atitiktų Tiekėjo pasiūlyme nurodytų kriterijų, dėl kurių jo pasiūlymas buvo išrinktas ekonomiškai naudingiausiu (toliau – Kokybiniai kriterijai), reikšmes ir parametrus. Šiame papunktyje nurodytų įsipareigojimų laikymosi tikrinimo tvarka nustatoma Specialiosiose sąlygose;
3.1.1.4.	užtikrintų nustatytų kokybės vadybos sistemos ir (arba) aplinkos apsaugos vadybos sistemos standartų taikymą, jeigu to reikalaujama pirkimo dokumentuose, ir turėtų tą patvirtinančius dokumentus;
3.1.1.5. atitiktų nacionalinio saugumo interesus bei nebūtų registruotas (nuolat gyvenantis ar turintis pilietybę) nepatikimomis laikomose valstybėse ar teritorijose, jei tokie reikalavimai buvo numatyti pirkimo dokumentuose.
3.1.2.	Tuo atveju, kai Tiekėjas yra jungtinės veiklos sutarties pagrindu veikianti tiekėjų grupė, jos nariai Pirkėjui už Sutarties vykdymą atsako solidariai. Jeigu Tiekėjas remiasi ūkio subjektų pajėgumais, siekdamas atitikti finansinio ir ekonominio pajėgumo reikalavimus, Tiekėjas su tokiais ūkio subjektais už Sutarties vykdymą atsako solidariai (jeigu to buvo reikalaujama pirkimo dokumentuose).
3.1.3.	Tiekėjas taip pat atsako už tai, kad Tiekėjas, Sutartį tiesiogiai vykdantys subtiekėjai ir specialistai atitiktų jiems įstatymų bei kitų teisės aktų ir (arba) pirkimo dokumentuose nustatytus profesinės kvalifikacijos ir kitus reikalavimus bei turėtų teisę verstis ta veikla, kuriai jie pasitelkiami.

3.2.	Subtiekėjų bei specialistų pasitelkimas ir keitimas

3.2.1.	Tiekėjas įsipareigoja užtikrinti, kad Sutartį vykdys pirkime pasiūlyti ir kvalifikacijos bei kitus pirkimo dokumentuose nustatytus reikalavimus atitinkantys subtiekėjai ir (ar) specialistai. Šių asmenų veiksmai vykdant Sutartį Tiekėjui sukelia tokias pačias pasekmes ir atsakomybę, kaip jo paties veiksmai. Tiekėjas atsako už savo subtiekėjų ir specialistų veiksmus ar neveikimą.
3.2.2.	Sutarties vykdymui pasitelkiami subtiekėjai ir (ar) specialistai (jeigu tokie pasitelkiami) nurodomi Specialiosiose sąlygose.
3.2.3.	Tiekėjas gali keisti ir (ar) pasitelkti subtiekėjus ir (ar) specialistus šiame Sutarties poskyryje nustatytais atvejais ir tvarka.
3.2.4. Naujas subtiekėjas ar specialistas gali pradėti vykdyti jiems Tiekėjo pavestus įsipareigojimus pagal Sutartį ne anksčiau, nei bus pasirašytas Susitarimas.
3.2.5. Jei Tiekėjas pasitelkia naują subtiekėją arba pakeičia esamą subtiekėją ir (ar) specialistą, negavęs Pirkėjo raštiško sutikimo, arba sutartinius įsipareigojimus pagal Sutartį vykdo subtiekėjai ir (ar) specialistai, neatitinkantys pirkimo dokumentuose nustatytų kvalifikacijos reikalavimų, kokybės vadybos sistemos ir (arba) aplinkos apsaugos vadybos sistemos standartų reikalavimų, reikalavimų dėl pašalinimo pagrindų nebuvimo, atitikties nacionalinio saugumo interesams bei reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose (jei taikoma) ir Tiekėjo pasiūlyme nurodytų sąlygų pirkimo dokumentuose nustatytiems Kokybiniams kriterijams pagrįsti (jei taikoma), Tiekėjui taikoma Specialiosiose sąlygose nustatyto dydžio bauda.
3.2.6. Tiekėjas turi teisę Sutarties vykdymui pasitelkti naujus, Specialiosiose sąlygose nenurodytus subtiekėjus, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti.
3.2.7. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, pavadinimus, juridinio asmens kodą, kontaktinius duomenis, jų atstovus.
3.2.8. Tiekėjas, bet kuriuo Sutarties vykdymo metu, subtiekėjus, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, gali keisti savo nuožiūra.
3.2.9. Tiekėjas, bet kuriuo Sutarties vykdymo metu, ne vėliau nei prieš 5 (penkias) darbo dienas iki numatomo naujo subtiekėjo, kurio pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, pasitelkimo ir (arba) keitimo apie tai privalo informuoti Pirkėją. Pirkėjas (jeigu buvo taikoma pirkimo dokumentuose) turi patikrinti, ar nėra subtiekėjo pašalinimo pagrindų ir subtiekėjo atitiktį nacionalinio saugumo interesams ir reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose. Jeigu subtiekėjo padėtis neatitinka bent vieno iš nurodytų reikalavimų, Pirkėjas reikalauja pakeisti šį subtiekėją reikalavimus atitinkančiu subtiekėju. Pirkėjas per 5 (penkias) darbo dienas raštu informuoja Tiekėją apie sutikimą pasitelkti ir (ar) keisti naują subtiekėją, kurio pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.
3.2.10. Subtiekėjai, kurių pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, gali būti keičiami tik šiais atvejais:
3.2.10.1. kai subtiekėjui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar kai įstatymuose ir kituose teisės aktuose nustatyta tvarka susidaro analogiška situacija;
3.2.10.2. kai subtiekėjas dėl objektyvių priežasčių (pavyzdžiui, subtiekėjui atsisakius dalyvauti Sutarties vykdyme, nutrūkus teisiniams santykiams su Tiekėju ir pan.) nebegali vykdyti visų ar dalies Sutartyje numatytų įsipareigojimų;
3.2.10.3. Tiekėjas ar subtiekėjas privalo pakeisti subtiekėją, jei paaiškėja, kad jis neatitinka jam pirkimo dokumentuose keliamų reikalavimų.
3.2.11.	Tiekėjo (ar subtiekėjų) specialistai, vykdantys Sutartį, gali būti keičiami šiais atvejais:
3.2.11.1. Tiekėjo iniciatyva dėl objektyvių priežasčių (pavyzdžiui, atostogų, ligos, nutrūkus darbo santykiams ir pan.), pateikus duomenis apie numatomą naujai skirti specialistą bei jo kvalifikaciją ir atitiktį kitiems pirkimo dokumentuose keliamiems reikalavimams patvirtinančius dokumentus;
3.2.11.2. Pirkėjo iniciatyva, jei Pirkėjas turi pagrįstų įtarimų, kad Tiekėjo Sutarties vykdymui paskirtas specialistas nekompetentingas vykdyti nustatytas pareigas;
3.2.11.3. Tiekėjas ar subtiekėjas privalo pakeisti specialistą, jei paaiškėja, kad jis neatitinka jam pirkimo dokumentuose keliamų reikalavimų.
3.2.12. Naujas specialistas ir (ar) subtiekėjas Tiekėjo prašymo pakeisti specialistą ir (ar) subtiekėją pateikimo metu turi atitikti pirkimo dokumentuose specialistui ir (ar) subtiekėjui keliamus reikalavimus ir Tiekėjo pasiūlyme nurodytas Kokybinių kriterijų reikšmes.
3.2.13. Tiekėjas privalo ne vėliau nei prieš 5 (penkias) darbo dienas iki numatomo subtiekėjo, kurio pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, ir (ar) specialisto keitimo pateikti Pirkėjui šiuos dokumentus:
3.2.13.1. argumentuotą rašytinį prašymą pakeisti subtiekėją ir (ar) specialistą, paaiškinant keitimo aplinkybę. Pirkėjas pasilieka teisę paprašyti įrodymų, pagrindžiančių keitimo aplinkybę;
3.2.13.2. naujo subtiekėjo ir (ar) specialisto kvalifikaciją, atitiktį Kokybiniams kriterijams (jei taikoma), reikalaujamiems kokybės vadybos sistemos ir (arba) aplinkos apsaugos vadybos sistemos standartams (jei taikoma), pašalinimo pagrindų nebuvimą ir atitiktį nacionalinio saugumo interesams bei reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose (jei taikoma) įrodančius dokumentus pagal Sutarties reikalavimus.
3.2.14. Pirkėjas, gavęs Tiekėjo prašymą su kitais Sutartyje nurodytais dokumentais, per 5 (penkias) darbo dienas įvertina keitimo galimybę ir raštu informuoja Tiekėją apie sutikimą pakeisti subtiekėją, kurio pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, ir (ar) specialistą. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.

3.3. Jungtinės veiklos partnerių keitimas

3.3.1. Tiekėjas, vykdantis Sutartį kaip tiekėjų grupė, veikianti jungtinės veiklos sutarties pagrindu, turi teisę atsisakyti jungtinės veiklos partnerio (toliau – Partneris), jei dėl objektyvių ir pagrįstų aplinkybių Partneris nebegali vykdyti Sutarties, įskaitant, bet neapsiribojant atvejais, kai Partneris neatitinka VPĮ ar kitų teisės aktų nuostatų, kelia grėsmę nacionaliniam saugumui, Partneriui pritaikytos tarptautinės sankcijos kaip jos suprantamos Lietuvos Respublikos tarptautinių sankcijų įstatyme (toliau – Sankcijų įstatymas), Partnerio sunki finansinė būklė, lemianti Sutarties nevykdymą ir (ar) atsisakymą ją vykdyti ar atsirado kitos nenumatytos objektyvios priežastys, lemiančios Partnerio pasitraukimą iš jungtinės veiklos sutarties.
3.3.2. Tiekėjas, vykdantis Sutartį kaip tiekėjų grupė, veikianti jungtinės veiklos sutarties pagrindu, turi teisę pakeisti Partnerį, jei dėl reorganizavimo, restruktūrizavimo ar bankroto procedūrų, pradinio Partnerio teises ir pareigas visiškai arba iš dalies perima kitas Partneris. Toks Partnerio pakeitimas negali lemti kitų esminių Sutarties pakeitimų ir taip negali būti siekiama išvengti VPĮ ir kitų teisės aktų taikymo.
3.3.3. Tiekėjas privalo ne vėliau nei prieš 10 (dešimt) darbo dienų iki numatomo Partnerio keitimo arba atsisakymo pateikti Pirkėjui šiuos dokumentus:
3.3.3.1. argumentuotą rašytinį prašymą pakeisti Tiekėjo sudėtį ir įrodymus, pagrindžiančius bent vieną Partnerio atsisakymo ar keitimo aplinkybę, nurodytą Sutartyje;
3.3.3.2. naujos jungtinės veiklos sutarties ar esamos jungtinės veiklos sutarties pakeitimo projektą, kuriame, jeigu Partneris pasitraukia, turi būti nurodyta, kad pasitraukiančiojo Partnerio įsipareigojimus visa apimtimi perima pasiliekantysis Partneris ir (ar) naujai pasitelktas Partneris;
3.3.3.3. pasiliekančiojo Partnerio ar naujai pasitelkiamo Partnerio kvalifikaciją patvirtinančius dokumentus ir, jeigu taikytina, kokybės vadybos ir (arba) aplinkos apsaugos vadybos sistemos standartų reikalavimus įrodančius dokumentus. Visais atvejais pasiliekančiojo Partnerio ar naujai pasitelkto Partnerio kvalifikacija turi būti ne žemesnė nei pasitraukiančiojo Partnerio (atitinkanti pirkimo dokumentuose nustatytus kvalifikacijos reikalavimus, kuriuos atitiko pasitraukiantysis Partneris, ir atitinkanti pasitraukiančiojo Partnerio pasiūlyme nurodytą specialistų kvalifikaciją ir kitas sąlygas pirkimo dokumentuose nustatytiems Kokybiniams kriterijams pagrįsti (jei taikoma). Jei pasitelkiamas naujas Partneris, taip pat, vadovaujantis pirkimo dokumentuose nurodytais reikalavimais, pateikiami dokumentai, pagrindžiantys pasitelkiamo Partnerio pašalinimo pagrindų nebuvimą ir atitiktį nacionalinio saugumo interesams bei reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose (jei taikoma).
3.3.4. Pirkėjas, gavęs Tiekėjo prašymą su kitais Sutartyje nurodytais dokumentais, per 10 (dešimt) darbo dienų įvertina keitimo galimybes ir raštu informuoja Tiekėją apie sutikimą arba apie nesutikimą atsisakyti ar pakeisti Partnerį. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi. Prieš Susitarimo pasirašymą, Pirkėjui pateikiama naujos jungtinės veiklos sutarties ar esamos jungtinės veiklos sutarties pakeitimo kopija arba nuorašas.

3.4.	Susitarimai dėl tiesioginio atsiskaitymo su subtiekėjais

3.4.1.	Subtiekėjams pageidaujant, Pirkėjas su jais atsiskaitys tiesiogiai. Pirkėjas numato tiesioginio atsiskaitymo galimybę su Sutartyje nurodytais subtiekėjais tokiomis sąlygomis ir tvarka:
3.4.1.1.	sudarius Sutartį, Tiekėjas ne vėliau negu Sutartis pradedama vykdyti, įsipareigoja Pirkėjui raštu pateikti tuo metu žinomų subtiekėjų pavadinimus, atstovus ir jų kontaktinius duomenis. Pirkėjas taip pat reikalauja, kad Tiekėjas informuotų apie minėtos informacijos pasikeitimus visu Sutarties vykdymo metu;
3.4.1.2.	Pirkėjas ne vėliau kaip per 3 (tris) darbo dienas nuo Bendrųjų sąlygų 3.4.1.1 punkte nurodytos informacijos gavimo dienos raštu informuoja subtiekėjus apie tiesioginio atsiskaitymo galimybę;
3.4.1.3.	subtiekėjas, norėdamas pasinaudoti tokia galimybe, raštu pateikia prašymą Pirkėjui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Tiekėjo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje nustatytus reikalavimus;
3.4.1.4.	tiesioginio atsiskaitymo su subtiekėjais galimybė nekeičia Tiekėjo atsakomybės dėl Sutarties įvykdymo.

4.	ŠALIŲ BENDRADARBIAVIMAS

4.1.	Šalių bendradarbiavimo pareiga

4.1.1.	Vykdydamos Sutartį, Šalys privalo maksimaliai bendradarbiauti ir operatyviai keistis informacija, taip pat pateikti viena kitai rašytinius pranešimus nedelsiant apie tai, kad atsirado ar egzistuoja bet koks įvykis, sąlyga ar aplinkybė, kuri gali paveikti Sutarties vykdymą ar sąlygoti jos pažeidimą.
4.1.2.	Šalys įsipareigoja užtikrinti, kad viena kitai teiks dokumentus ir (ar) kitą informaciją, kurie yra būtini Šalių tinkamam įsipareigojimų įvykdymui pagal Sutartį.
4.1.3.	Jeigu Šalis susiduria su Sutarties vykdymo kliūtimi, ji turi nedelsdama, bet ne vėliau kaip per 5 (penkias) darbo dienas, įspėti kitą Šalį apie tokias kliūtis ir imtis visų nuo jos priklausančių protingų priemonių toms kliūtims pašalinti.

4.2.	Kontaktiniai asmenys

4.2.1.	Kiekviena iš Šalių Sutarties sudarymo metu privalo paskirti kontaktinį asmenį, atsakingą už Sutarties vykdymą (pavyzdžiui, Paslaugų rezultato priėmimą, Užsakymų teikimą ir gavimą ir kt.), ir nurodyti jų kontaktinius duomenis Specialiosiose sąlygose.
4.2.2.	Tuo atveju, kai Šalis nori atšaukti paskirtąjį kontaktinį asmenį ir paskirti kitą asmenį arba nori paskirti kitą asmenį laikinai vykdyti kontaktinio asmens funkcijas kontaktinio asmens laikino negalėjimo vykdyti savo funkcijas laikotarpiu, Šalis privalo iš anksto apie tai informuoti kitą Šalį ir pateikti kitai Šaliai tokio asmens kontaktinius duomenis: vardą, pavardę, el. paštą ir telefono numerį.
4.2.3.	Tuo atveju, kai paaiškėja, kad Šalies kontaktinis asmuo laikinai negali vykdyti savo pareigų (dėl ligos, traumos ar kitų nenumatytų priežasčių), Šalis privalo nedelsdama, bet ne vėliau nei kitą darbo dieną, paskirti kitą kontaktinį asmenį laikinai vykdyti kontaktinio asmens funkcijas ir pranešti apie tai kitai Šaliai. Keičiant kontaktinių asmenų funkcijas atliekančius asmenis Susitarimas, vadovaujantis Bendrųjų sąlygų 20.5 punktu, nesudaromas.

5.	SUTARTIES VYKDYMO METU PATEIKIAMI DOKUMENTAI

5.1.	Jeigu Tiekėjas turi parengti ir (ar) pateikti Pirkėjui Paslaugų rezultato naudojimo instrukcijas, jos turi būti aiškios ir detalios, kad Pirkėjas, vadovaudamasis jomis, galėtų tinkamai naudotis Paslaugų rezultatu.
5.2.	Tuo atveju, kai pagal Sutartį turi būti vykdomi mokymai ir (arba) atliekami bandymai, Tiekėjas privalo perduoti Pirkėjui naudojimo instrukcijas prieš tokius mokymus ir (arba) bandymus, o po mokymų ir (arba) bandymų patikslinti ir papildyti naudojimo instrukcijas, atsižvelgdamas į mokymų ir (arba) bandymų eigą ir rezultatus.
5.3.	Jei Paslaugų rezultato naudojimui būtiniems dokumentams reikalingas vertimas, su tuo susijusios išlaidos tenka Tiekėjui. Jei Tiekėjas Paslaugų rezultato naudojimui būtinus dokumentus verčia savarankiškai, jis atsako už šių dokumentų vertimo tikslumą.

6.	PASLAUGŲ TEIKIMO PABAIGA IR PASLAUGŲ REZULTATO PRIĖMIMAS

6.1.	Paslaugų teikimo pabaiga

6.1.1.	Paslaugų teikimas laikomas užbaigtu, kai yra įvykdytos visos šios sąlygos:
6.1.1.1.	Tiekėjas suteikė visas Paslaugas pagal Sutarties ir įstatymų bei kitų teisės aktų reikalavimus;
6.1.1.2.	Tiekėjas perdavė Pirkėjui visą reikalingą dokumentaciją, įskaitant naudojimo instrukcijas, sertifikatus ir garantijas (jei to reikalaujama);
6.1.1.3.	Tiekėjas apmokė Pirkėjo personalą, kaip naudotis Paslaugų rezultatu (jeigu to reikalaujama);
6.1.1.4.	buvo pasirašytas Paslaugų perdavimo–priėmimo aktas ar Paslaugų perdavimo–priėmimo aktai, jei numatytas Paslaugų teikimas etapais ar periodais, ar kitas Sutartyje numatytas dokumentas, nuo kurio pasirašymo laikoma, kad Paslaugos buvo priimtos;
6.1.1.5.	Tiekėjas įvykdė kitas sąlygas, numatytas įstatymuose bei kituose teisės aktuose, Sutartyje ir pasiūlyme, kurios turi būti įvykdytos tam, kad būtų laikoma, jog Paslaugų teikimas yra užbaigtas, ir pateikė Pirkėjui tai įrodančius dokumentus.

6.2.	Paslaugų, kurios yra vienkartinio pobūdžio, teikiamos periodiškai arba pagal Pirkėjo Užsakymą perdavimas–priėmimas

6.2.1.	Tiekėjas privalo suteikti Paslaugas ir perduoti Paslaugų rezultatą (jei taikoma) Pirkėjui, o Pirkėjas privalo kokybiškai suteiktas ir Sutarties bei įstatymų ir kitų teisės aktų reikalavimus atitinkančias Paslaugas priimti. Paslaugos turi būti suteiktos Specialiosiose sąlygose nurodytu būdu ir terminais.
6.2.2.	Paslaugų rezultatas perduodamas Šalims pasirašant Paslaugų perdavimo–priėmimo aktą, kuris pasirašomas 2 (dviem) vienodą teisinę galią turinčiais egzemplioriais (išskyrus atvejus, kai Paslaugų perdavimo–priėmimo aktas pasirašomas saugiu elektroniniu parašu), po vieną kiekvienai Šaliai. Jeigu Paslaugų perdavimo–priėmimo akto, kaip atskiro dokumento, nereikalaujama, Šalys susitaria, ir tai aiškiai nurodo Specialiosiose sąlygose, jog Paslaugų perdavimo–priėmimo aktu laikoma Sąskaita.
6.2.3.	Tiekėjui suteikus Paslaugas, Pirkėjas atlieka jų patikrinimą ir privalo:
6.2.3.1.	ne vėliau kaip per 5 (penkias) darbo dienas nuo faktinio Paslaugų suteikimo ir Paslaugų perdavimo–priėmimo akto pateikimo priimti Paslaugų rezultatą, pasirašydamas Paslaugų perdavimo–priėmimo aktą; arba
6.2.3.2.	priimti Paslaugų rezultatą su išlygomis, pasirašydamas Paslaugų perdavimo–priėmimo aktą ir Paslaugų patikrinimo metu sudarytą defektų aktą, kuriame Pirkėjas privalo nurodyti per Paslaugų priėmimą pastebėtus Paslaugų ar pateikiamų Tiekėjo dokumentų trūkumus ir tų trūkumų pašalinimo tvarką (toliau – Defektų aktas); arba
6.2.3.3.	atsisakyti priimti Paslaugų rezultatą ir įteikti (arba išsiųsti) Defektų aktą Tiekėjui dėl netinkamų Paslaugų ar jų dalies.
6.2.4.	Paslaugų perdavimo–priėmimo akte turi būti nurodoma data, kada Tiekėjas suteikė Paslaugas ir pateikė visus reikiamus dokumentus.
6.2.5.	Jeigu nustatoma Paslaugų trūkumų, kurie nereiškia neatitikimo Sutartyje nustatytiems reikalavimams, ir jų pašalinimas netrukdo Pirkėjui naudotis Paslaugų rezultatu pagal paskirtį, Pirkėjas gali priimti Paslaugas su išlygomis, sudaryti Defektų aktą ir nustatyti protingus terminus Tiekėjui pašalinti Paslaugų trūkumus. Tiekėjas privalo pašalinti Paslaugų trūkumus per Pirkėjo nurodytus protingus terminus, vadovaudamasis Bendrųjų sąlygų 7.3 poskyriu „Paslaugų trūkumų šalinimas“. Jeigu Tiekėjas praleidžia Paslaugų trūkumų pašalinimo terminus, taikomos Bendrųjų sąlygų 7.4 poskyrio „Pirkėjo teisės, Tiekėjui nepašalinus Paslaugų trūkumų“ nuostatos.
6.2.6.	Jeigu Pirkėjas per 5 (penkias) darbo dienas nuo Paslaugų perdavimo–priėmimo akto gavimo nepateikia (neišsiunčia) Tiekėjui Defektų akto, laikoma, kad Pirkėjas Paslaugas priėmė ir joms pretenzijų neturi.
6.2.7.	Su Paslaugomis susijusių prekių praradimo ar sugadinimo ar atsitiktinio žuvimo rizika Pirkėjui iš Tiekėjo pereina nuo faktinio tokių Paslaugų priėmimo momento.
6.2.8.	Pirkėjas turi teisę naudotis Paslaugų rezultatu (jei taikoma) tik po Paslaugų perdavimo–priėmimo akto pasirašymo.
6.2.9. Jeigu Tiekėjas Paslaugas suteikė anksčiau negu per Specialiosiose sąlygose nustatytą Paslaugų teikimo terminą, tačiau Paslaugos turi trūkumų ir Tiekėjas šių trūkumų neištaiso iki Specialiosiose sąlygose nurodyto Paslaugų suteikimo termino pabaigos, Tiekėjui iki tinkamų Paslaugų suteikimo dienos taikomos Specialiosiose sąlygose nurodyto dydžio netesybos.

6.3.	Paslaugų, kurios teikiamos etapais, perdavimas–priėmimas

6.3.1. Tiekėjas privalo teikti Paslaugas ir perduoti Paslaugų rezultatą Pirkėjui etapais, o Pirkėjas privalo konkrečiame etape kokybiškai suteiktas ir Sutarties bei įstatymų ir kitų teisės aktų reikalavimus atitinkančias Paslaugas priimti. Paslaugos teikiamos etapais laikantis Specialiosiose sąlygose nurodytų etapų eiliškumo ir terminų.
6.3.2.	 Konkrečiame etape suteiktų Paslaugų rezultatas perduodamas Šalims pasirašant Paslaugų perdavimo–priėmimo aktą, kuris pasirašomas 2 (dviem) vienodą teisinę galią turinčiais egzemplioriais (išskyrus atvejus, kai Paslaugų perdavimo–priėmimo aktas pasirašomas saugiu elektroniniu parašu), po vieną kiekvienai Šaliai. Jeigu Paslaugų perdavimo–priėmimo akto, kaip atskiro dokumento, nereikalaujama, Šalys susitaria, ir tai aiškiai nurodo Specialiosiose sąlygose, jog Paslaugų perdavimo–priėmimo aktu laikoma Sąskaita.
6.3.3. Pirkėjas pasirašo kiekvieną Paslaugų perdavimo–priėmimo aktą su sąlyga, kad buvo priimti visi ankstesni etapai, jeigu Specialiosiose sąlygose nėra nurodyta kitaip.
6.3.4. Suteikus visuose etapuose numatytas Paslaugas, t. y. baigus teikti Paslaugas, pasirašomas galutinis suteiktų Paslaugų perdavimo–priėmimo aktas.
6.3.5.	Tiekėjui suteikus Paslaugas konkrečiame etape, Pirkėjas atlieka Paslaugų rezultato patikrinimą ir privalo:
6.3.5.1. ne vėliau kaip per 5 (penkias) darbo dienas nuo faktinio Paslaugų etapo suteikimo ir Paslaugų perdavimo–priėmimo akto pateikimo priimti Paslaugų etapo rezultatą, pasirašydamas Paslaugų perdavimo–priėmimo aktą; arba
6.3.5.2.	priimti Paslaugų etapo rezultatą su išlygomis, pasirašydamas Paslaugų perdavimo–priėmimo aktą ir Paslaugų etapo patikrinimo metu sudarytą Defektų aktą, kuriame Pirkėjas privalo nurodyti per Paslaugų etapo priėmimą pastebėtus Paslaugų etapo ar pateikiamų Tiekėjo dokumentų trūkumus ir tų trūkumų pašalinimo tvarką (toliau – Defektų aktas); arba
6.3.5.3. atsisakyti priimti Paslaugų etapo rezultatą ir įteikti (arba išsiųsti) Defektų aktą Tiekėjui dėl netinkamai suteiktų šio etapo Paslaugų.
6.3.6.	 Paslaugų perdavimo–priėmimo akte turi būti nurodoma data, kada Tiekėjas suteikė Paslaugas konkrečiame etape ir pateikė visus reikiamus dokumentus (jei taikoma).
6.3.7.	 Jeigu nustatoma Paslaugų trūkumų, kurie nereiškia neatitikimo Sutartyje nustatytiems reikalavimams, Pirkėjas gali priimti Paslaugų etapo rezultatą su išlygomis, sudaryti Defektų aktą ir nustatyti protingus terminus Tiekėjui pašalinti Paslaugų trūkumus. Tiekėjas privalo pašalinti Paslaugų trūkumus per Pirkėjo nurodytus protingus terminus, vadovaudamasis Bendrųjų sąlygų 7.3 poskyriu „Paslaugų trūkumų šalinimas“. Jeigu Tiekėjas praleidžia Paslaugų trūkumų pašalinimo terminus, taikomos Bendrųjų sąlygų 7.4 poskyrio „Pirkėjo teisės, Tiekėjui nepašalinus Paslaugų trūkumų“ nuostatos.
6.3.8.	 Jeigu Pirkėjas per 5 (penkias) darbo dienas nuo Paslaugų perdavimo–priėmimo akto gavimo nepateikia (neišsiunčia) Tiekėjui Defektų akto, laikoma, kad Pirkėjas Paslaugas konkrečiame etape priėmė ir joms pretenzijų neturi.
6.3.9. 	Pirkėjas turi teisę naudotis Paslaugų, teikiamų etapais, rezultatu tik po galutinio Paslaugų perdavimo–priėmimo akto pasirašymo, jeigu kitaip nenumatyta Specialiosiose sąlygose.
6.3.10. Bet kurio vėlesnio Paslaugų etapo atlikimo terminas, susijęs su ankstesniojo Paslaugų etapo suteikimu, nėra automatiškai pratęsiamas, kai Pirkėjas nepasirašo ankstesniojo etapo Paslaugų perdavimo–priėmimo akto dėl Tiekėjo kaltės.
6.3.11. Jeigu Tiekėjas Paslaugas suteikė anksčiau negu per Specialiosiose sąlygose nustatytą Paslaugų teikimo etapo terminą, tačiau Paslaugos turi trūkumų ir Tiekėjas šių trūkumų neištaiso iki Specialiosiose sąlygose nurodyto Paslaugų etapo termino pabaigos, Tiekėjui iki tinkamų Paslaugų suteikimo dienos taikomos Specialiosiose sąlygose nurodyto dydžio netesybos.

7.	TIEKĖJO GARANTINIAI ĮSIPAREIGOJIMAI

7.1.	Garantiniai terminai (jei taikoma)

7.1.1.	Paslaugų rezultatui taikomas teisės aktuose nustatytas ir (ar) Tiekėjo taikomas garantinis terminas, kuris nurodytas Tiekėjo pasiūlyme, techninėje specifikacijoje ar Specialiosiose sąlygose. Garantinis terminas pradedamas skaičiuoti nuo Paslaugų perdavimo–priėmimo akto pasirašymo dienos.
7.1.2.	Garantiniai terminai sustabdomi tiek laiko, kiek Pirkėjas negali tinkamai naudotis Paslaugų rezultatu dėl nustatytų trūkumų, už kuriuos atsako Tiekėjas. Jeigu Pirkėjas dėl Paslaugų trūkumų negali naudoti tik apibrėžtos Paslaugų rezultato dalies, garantiniai terminai sustabdomi tik tokios dalies atžvilgiu.
7.1.3.	Tiekėjas neatsako už Paslaugų trūkumus, kurie atsirado dėl netinkamo Paslaugų rezultato naudojimo ar priežiūros arba Pirkėjo, jo personalo arba trečiųjų asmenų kaltės, su sąlyga, kad nėra Tiekėjo kaltės dėl tokių Paslaugų trūkumų, Paslaugų rezultato netinkamo naudojimo ar priežiūros.

7.2.	Pretenzijos dėl Paslaugų trūkumų

7.2.1.	Pirkėjas, per Sutartyje nurodytą garantinį terminą (jei taikoma) nustatęs Paslaugų trūkumų, turi nedelsdamas, bet ne vėliau nei per 30 (trisdešimt) dienų ir ne vėliau nei iki garantinio termino pabaigos, pareikšti rašytinę pretenziją Tiekėjui ir nustatyti protingus terminus, jeigu jų nėra nustatyta Specialiosiose sąlygose, Paslaugų trūkumams pašalinti.
7.2.2.	Tiekėjas privalo neatlygintinai pašalinti visus Paslaugų trūkumus, už kuriuos atsako Tiekėjas, per Pirkėjo pretenzijoje nustatytus protingus terminus, jeigu konkretūs terminai nėra nustatyti Specialiosiose sąlygose, kurie skaičiuojami nuo pretenzijos gavimo dienos.
7.2.3. Jei Tiekėjas nepripažįsta Paslaugų trūkumų, kiekviena iš Šalių gali kreiptis dėl nepriklausomos ekspertizės atlikimo. Jei Tiekėjas ilgiau nei 10 (dešimt) dienų nuo Pirkėjo kreipimosi neatsako arba nepasitelkia nepriklausomo su Pirkėju suderinto (Pirkėjas negali nepagrįstai neduoti pritarimo Tiekėjui pasitelkti siūlomą ekspertą) eksperto ginčui spręsti ar (ir) jei ginčas užtruko ilgiau nei 30 (trisdešimt) dienų nuo Pirkėjo pirmojo kreipimosi, tai Pirkėjas turi teisę savarankiškai kreiptis dėl ekspertizės atlikimo. Tokiu atveju ekspertizės išlaidas padengia:
7.2.3.1. jei Paslaugų rezultatas atitinka Sutartyje ir įstatymuose bei kituose teisės aktuose nurodytus reikalavimus – Pirkėjas;
7.2.3.2. jei Paslaugų rezultatas neatitinka Sutartyje ir įstatymuose bei kituose teisės aktuose nurodytų reikalavimų – Tiekėjas.
7.2.4. Ekspertizės išvados Šalims yra privalomos.
7.2.5. Pirkėjas nepraranda teisės pareikšti pretenziją dėl Paslaugų trūkumų, o Tiekėjas turi pareigą neatlygintinai pašalinti visus Paslaugų trūkumus, nepriklausomai nuo to, ar tie trūkumai galėjo būti nustatyti Paslaugų perdavimo–priėmimo akto pasirašymo metu.

7.3.	Paslaugų trūkumų šalinimas

7.3.1.	Tiekėjas privalo nemokamai pašalinti Paslaugų rezultato trūkumus. Jeigu nustatomi su Paslaugomis susijusių prekių trūkumai, Tiekėjas privalo pašalinti jų trūkumus, sutaisydamas prekes ar jų dalį arba pakeisdamas prekę nauja preke ar jos dalimi.
7.3.2.	Pirkėjas privalo suteikti prieigą Tiekėjui atlikti Paslaugų trūkumų pašalinimą, kad Tiekėjas galėtų atlikti tai per nustatytus terminus. Jei su Paslaugų teikimu susijusių prekių trūkumai šalinami prekių naudojimo vietoje, Pirkėjas ir Tiekėjas privalo susitarti dėl prekių trūkumų šalinimo laiko.
7.3.3.	Sutaisytoje su Paslaugų teikimu susijusių prekių dalyje pakartotinai nustačius prekių trūkumų, Tiekėjas privalo pakeisti prekes naujomis kokybiškomis prekėmis, nebent Pirkėjas raštu sutiktų prekes dar kartą taisyti.
7.3.4.	Pašalinus Paslaugų rezultato trūkumus, garantinis terminas Paslaugų rezultatui (ar su Paslaugomis susijusioms sutaisytoms ar naujoms prekėms ar jų daliai) vėl pradedamas skaičiuoti nuo tinkamai suteiktų Paslaugų (ar su Paslaugomis susijusių prekių) perdavimo Pirkėjui dienos.
7.3.5.	Jeigu Paslaugų dalies rezultato trūkumų šalinimas gali turėti įtakos kitoms Paslaugų dalims, Pirkėjas gali pareikalauti Tiekėjo pakartotinai atlikti bandymus, atliktus pagal Sutartį (jei tokie buvo numatyti). Pirkėjas privalo raštu pateikti Tiekėjui tokį reikalavimą per 30 (trisdešimt) dienų po trūkumų pašalinimo. Tokie bandymai atliekami pagal anksčiau atliktų bandymų sąlygas, išskyrus tai, kad jie visais atvejais turi būti atliekami Tiekėjo rizika ir sąskaita.
7.3.6.	Tiekėjas, pašalinęs visus Paslaugų trūkumus, privalo apie tai informuoti Pirkėją.
7.3.7.	Pirkėjas per 5 (penkias) darbo dienas po Tiekėjo pranešimo apie Paslaugų trūkumų pašalinimą gavimo privalo patikrinti trūkumus, nurodytus Defektų akte arba Pirkėjo pretenzijoje, ir raštu patvirtinti, kurie Paslaugų trūkumai buvo pašalinti tinkamai.

7.4.	Pirkėjo teisės, Tiekėjui nepašalinus Paslaugų trūkumų

7.4.1.	Jeigu Tiekėjas atsisako pašalinti arba nepašalina Paslaugų trūkumų per Pirkėjo nustatytus protingus terminus, Pirkėjas turi teisę:
7.4.1.1.	pašalinti Paslaugų trūkumus pats arba pasamdydamas trečiuosius asmenis, iš anksto apie tai informuodamas Tiekėją, ir pareikalauti Tiekėjo atlyginti Paslaugų ekspertizės bei Paslaugų trūkumų šalinimo išlaidas ir padengti patirtus nuostolius; arba
7.4.1.2.	reikalauti sumažinti Tiekėjui mokėtiną sumą ir grąžinti dėl šios sumos sumažinimo susidariusią permoką per 30 (trisdešimt) dienų nuo Tiekėjui nustatyto termino pašalinti Paslaugų trūkumus pabaigos, jeigu tai neprieštarauja VPĮ įtvirtintiems principams; arba
7.4.1.3.atsisakyti Paslaugų ir nemokėti už tokias Paslaugas ar reikalauti grąžinti už Paslaugas sumokėtą sumą bei nutraukti Sutartį.
7.4.2.	Tiekėjui pagal Sutartį mokėtina suma sumažinama tiek, kiek sumažėja Paslaugų vertė Pirkėjui dėl netinkamo Paslaugų dalies rezultato ar su Paslaugų teikimu susijusių prekių trūkumų, jeigu tokio Paslaugų dalies rezultato ir (ar) prekių vertė gali būti išskaitoma iš bendros Paslaugų vertės. Į Paslaugų vertės sumažėjimą, be kita ko, įskaičiuojamos Pirkėjo išlaidos Paslaugų dalies ir (ar) prekių trūkumų įvertinimui ir šalinimui (jeigu tokių Paslaugų dalies ir (ar) prekių kaina buvo nurodyta pirkimo metu).
7.4.3.	Tiekėjas privalo patenkinti Pirkėjo pagal Bendrųjų sąlygų 7.4.4 papunktį pareikštą piniginį reikalavimą per 30 (trisdešimt) dienų arba per ilgesnį Pirkėjo reikalavime nurodytą protingą terminą.
7.4.4.	Už vėlavimą pašalinti Paslaugų trūkumus Pirkėjas privalo reikalauti Tiekėjo sumokėti Specialiosiose sąlygose nustatyto dydžio netesybas.

8.	PASLAUGŲ SUTEIKIMO TERMINAI

8.1.	Paslaugų terminai ir teikimo grafikas

8.1.1.	Tiekėjas privalo suteikti Paslaugas laikydamasis terminų, nurodytų Specialiosiose sąlygose.
8.1.2.	Jei taikytina, Pirkėjas privalo ne vėliau kaip per 14 (keturiolika) darbo dienų nuo Sutarties įsigaliojimo arba per kitą pirkimo dokumentuose nurodytą terminą parengti ir pateikti Tiekėjui suderinimui Paslaugų teikimo grafiką (toliau – Grafikas).
8.1.3.	Jei aktualu, Grafike turi būti pažymėta, kurios Paslaugos gali būti teikiamos lygiagrečiai, o kurios gali būti teikiamos tik numatytu eiliškumu.

8.2.	Netesybos už Paslaugų teikimo vėlavimą

8.2.1.	Jeigu Tiekėjas praleidžia Paslaugų teikimo terminus, nustatytus Specialiosiose sąlygose, Tiekėjui iki Paslaugų suteikimo dienos taikomos Specialiosiose sąlygose nurodyto dydžio netesybos.
8.2.2.	Tiekėjui praleidus Paslaugų ar jų etapo suteikimo terminą, netesybos skaičiuojamos nuo Paslaugų ar jų etapo suteikimo termino pabaigos (neįskaitytinai) iki Paslaugų ar jų etapo suteikimo datos (įskaitytinai), nustatytos pagal Paslaugų perdavimo–priėmimo aktus.
8.2.3. Jei Tiekėjui pagal šią Sutartį yra priskaičiuotos netesybos, Pirkėjo už Paslaugas mokėtina suma mažinama priskaičiuotų netesybų suma. Taip pat Pirkėjas turi teisę priskaičiuotas netesybas vienašališkai išskaičiuoti iš bet kokių Tiekėjui atliekamų mokėjimų teisės aktų nustatyta tvarka, pranešant Tiekėjui raštu apie tokių netesybų įskaitymą.

9.	PRIEVOLIŲ PAGAL SUTARTĮ ĮVYKDYMO UŽTIKRINIMO BŪDAI

Šalių prievolių pagal Sutartį įvykdymas yra užtikrinamas Specialiųjų sąlygų 8 skyriuje nurodytais prievolių pagal Sutartį įvykdymo užtikrinimo būdais, Bendrųjų sąlygų 10 skyriuje nustatyta sutartinių įsipareigojimų įvykdymo užtikrinimo tvarka, Bendrųjų sąlygų 12.1.3 punkte nurodytu avanso užtikrinimu (jeigu Specialiosiose sąlygose yra nurodytas avanso dydis ir yra reikalaujama avanso užtikrinimo), Specialiųjų sąlygų 9 skyriuje nurodytomis netesybomis.

10.	SUTARTIES ĮVYKDYMO UŽTIKRINIMAS (JEI TAIKOMA)

10.1. Šio skyriaus nuostatos taikomos tuomet, jei Specialiosiose sąlygose numatyta, kad tinkamam Sutarties įvykdymui užtikrinti Tiekėjas turi pateikti pirmo pareikalavimo banko garantiją arba draudimo bendrovės laidavimo draudimo raštą arba kitą Specialiosiose sąlygose nurodytą sutartinių įsipareigojimų įvykdymo užtikrinimą.
Pastaba. Kai Specialiosiose sąlygose nurodoma, kad Pirkėjas reikalauja pateikti kredito unijos išduotą Sutarties įvykdymo užtikrinimą, šio skyriaus nuostatos taikomos pagal poreikį ir Pirkėjas gali nusimatyti papildomus reikalavimus Specialiosiose sąlygose tokio Sutarties įvykdymo užtikrinimo pateikimui, atitinkančius įstatymų bei kitų teisės aktų nuostatas.
10.2. Tiekėjas privalo pateikti Pirkėjui Specialiosiose sąlygose nurodytos rūšies ir dydžio Sutarties įvykdymo užtikrinimą – pirmo pareikalavimo banko garantiją arba draudimo bendrovės laidavimo draudimo raštą (kartu su draudimo bendrovės laidavimo draudimo raštu turi būti pateiktas ir pasirašytas draudimo liudijimas (polisas) bei dokumentas, įrodantis, kad draudimo įmoka už išduotą laidavimo draudimo raštą yra sumokėta), atitinkantį Bendrųjų sąlygų 10 skyriuje nurodytas sąlygas, per Specialiosiose sąlygose nustatytą terminą (toliau – Sutarties įvykdymo užtikrinimas).
10.3. Jei Tiekėjas nepateikia Pirkėjui Sutartyje nustatytos vertės Sutarties įvykdymo užtikrinimo per Sutartyje nustatytą terminą, laikoma, kad Tiekėjas atsisakė sudaryti Sutartį ir Pirkėjas turi teisę VPĮ nustatyta tvarka pasiūlyti sudaryti Sutartį kitam tiekėjui.
10.4. Prieš pateikdamas Sutarties įvykdymo užtikrinimą, Tiekėjas gali prašyti Pirkėjo patvirtinti, kad Pirkėjas sutinka priimti Tiekėjo siūlomą Sutarties įvykdymo užtikrinimą. Tokiu atveju, Pirkėjas privalo atsakyti Tiekėjui ne vėliau kaip per 3 (tris) darbo dienas nuo Tiekėjo prašymo gavimo dienos.
10.5. Sutarties įvykdymo užtikrinime bankas (draudimo bendrovė) privalo neatšaukiamai ir besąlygiškai įsipareigoti ne vėliau kaip per 15 (penkiolika) dienų nuo Pirkėjo raštiško pranešimo apie Tiekėjo Sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą gavimo dienos sumokėti Pirkėjui Sutarties įvykdymo užtikrinime nurodytą sumą, pinigus pervedant į Pirkėjo sąskaitą.
10.6. Sutarties įvykdymo užtikrinime negali būti nurodyta, kad bankas (draudimo bendrovė) atsako tik už tiesioginių nuostolių atlyginimą. Bankas (draudimo bendrovė) neturi teisės reikalauti, kad Pirkėjas pagrįstų savo reikalavimą. Pirkėjas pranešime bankui (draudimo bendrovei) nurodo, kad Sutarties įvykdymo užtikrinimo suma jam priklauso dėl to, kad Tiekėjas iš dalies ar visiškai neįvykdė Sutarties ir (arba) ji buvo nutraukta dėl Tiekėjo kaltės. Pirkėjas neįsipareigoja įrodyti realiai patirtų nuostolių ir Tiekėjas, pasirašydamas Sutartį ir pateikdamas Sutarties įvykdymo užtikrinimą, patvirtina, kad Sutarties įvykdymo užtikrinimo suma laikytina minimaliais neįrodinėjamais Pirkėjo nuostoliais.
10.7. Sutarties įvykdymo užtikrinimas turi įsigalioti ne vėliau negu jo pateikimo Pirkėjui dieną.
10.8. Sutarties įvykdymo užtikrinimo suma turi būti nurodoma ir išmokama eurais.
10.9. Sutarties įvykdymo užtikrinimas turi būti surašytas lietuvių arba kita kalba (esant Pirkėjo prašymui, turi būti pateiktas vertimas į lietuvių kalbą).
10.10. Sutarties įvykdymo užtikrinime nurodytas jo galiojimo terminas turi būti ne trumpesnis nei nurodytas Specialiosiose sąlygose.
10.11. Jeigu Sutarties trukmė yra ilgesnė nei 1 (vieneri) metai, Tiekėjas turi teisę pateikti 1 (vienerius) metus galiojantį Sutarties įvykdymo užtikrinimą, tačiau privalo pratęsti Sutarties įvykdymo užtikrinimo terminą arba pateikti naują Sutarties įvykdymo užtikrinimą ne vėliau kaip prieš 10 (dešimt) darbo dienų iki Sutarties įvykdymo užtikrinimo galiojimo termino pabaigos.
10.12. Jeigu Sutartyje nustatytomis sąlygomis Paslaugų suteikimo terminas yra pratęsiamas arba nukeliamas dėl Sutarties sustabdymo, arba suteikti Paslaugas arba taisyti Paslaugų trūkumus yra vėluojama, Tiekėjas privalo užtikrinti Sutarties įvykdymo užtikrinimo galiojimą visą Sutarties galiojimo laikotarpį ir ne vėliau kaip iki Sutarties įvykdymo užtikrinimo galiojimo termino pabaigos privalo Pirkėjui pateikti naują arba pratęstą Sutarties įvykdymo užtikrinimą.
10.13. Tiekėjui laiku nepratęsus Sutarties įvykdymo užtikrinimo galiojimo termino arba nepateikus naujo Sutarties įvykdymo užtikrinimo, Pirkėjas turi teisę reikalauti Specialiosiose sąlygose nustatyto dydžio netesybų už kiekvieną pradelstą dieną.
10.14. Pirkėjas nepriima Sutarties įvykdymo užtikrinimo ir (ar) laiko jį negaliojančiu, ir (ar) kreipiasi į Tiekėją dėl naujo Sutarties įvykdymo užtikrinimo pateikimo Pirkėjui, o Tiekėjas privalo Sutarties įvykdymo užtikrinimą pateikti per trumpiausiai įmanomą terminą, jei Sutarties įvykdymo užtikrinimas neatitinka Sutartyje keliamų reikalavimų arba Pirkėjas turi informacijos, susijusios su Sutarties įvykdymo užtikrinimą išdavusio banko (draudimo bendrovės) veiklos sustabdymu arba galimu veiklos sustabdymu (įskaitant nemokumą, likvidavimą ar teisinės apsaugos taikymo procedūras).
10.15. Jei Tiekėjas pažeidžia Sutartimi nustatytus įsipareigojimus, dalinai ar visiškai įsipareigojimų nevykdo (ar juos vykdo ne pagal Sutarties sąlygas), Pirkėjas gali pasinaudoti Sutarties įvykdymo užtikrinimu. Tiekėjas, siekdamas toliau vykdyti Sutarties įsipareigojimus, privalo per 10 (dešimt) darbo dienų nuo pranešimo apie Sutarties įvykdymo užtikrinimo sumokėjimą Pirkėjui pranešimo gavimo dienos pateikti Pirkėjui naują Specialiosiose sąlygose nurodyto dydžio Sutarties įvykdymo užtikrinimą.
10.16. Pirkėjas gali pasinaudoti Sutarties įvykdymo užtikrinimu, esant bet kuriai iš žemiau nurodytų aplinkybių:
10.16.1. Tiekėjas neįvykdė, nevykdo arba netinkamai vykdo savo įsipareigojimus pagal Sutartį;
10.16.2. Tiekėjas per protingai nustatytą laikotarpį neįvykdo Pirkėjo nurodymo ištaisyti Paslaugų trūkumus;
10.16.3. jei dėl bet kokių Tiekėjo veiksmų (veikimo ar neveikimo) Pirkėjas patyrė nuostolius (įskaitant, bet neapribojant, papildomas išlaidas, negautas pajamas ar kitus tiesioginius ir netiesioginius nuostolius, delspinigius ir (arba) baudas (jei delspinigiai ir (arba) baudos yra numatyti Specialiosiose sutarties sąlygose);
10.16.4. Tiekėjas be pateisinamos priežasties (ne Sutartyje nustatytais atvejais) vienašališkai nutraukia Sutartį.

11.	SUTARTIES KAINA IR JOS PERSKAIČIAVIMAS

11.1. Sutarties kaina, kurią Pirkėjas privalo sumokėti Tiekėjui už faktiškai suteiktas Paslaugas pagal Sutarties sąlygas, įskaitant visus Susitarimus, yra apskaičiuojama, taikant kainos apskaičiavimo būdą ar būdus, nurodytus Specialiosiose sąlygose.
11.2. Pradinės sutarties vertė yra nurodyta Specialiosiose sąlygose.
11.3. Laikoma, kad į Sutarties kainą yra įtrauktos visos Tiekėjo išlaidos, susijusios su visų Paslaugų teikimu, taip pat su tinkamu šioje Sutartyje numatytų kitų Tiekėjo įsipareigojimų įvykdymu, įskaitant draudimus, muitus ir kitokias išlaidas, Tiekėjo patirtas vykdant Sutartyje numatytus įsipareigojimus.
11.4. Sutarties kainos peržiūra atliekama Specialiosiose sąlygose nustatyta tvarka.

12.	ATSISKAITYMO TVARKA

12.1.	Išankstinis mokėjimas (avansas) (jei taikoma)

12.1.1. Bendrųjų sąlygų 12.1 poskyrio sąlygos taikomos tuo atveju, jei Specialiosiose sąlygose yra nurodyta, kad Tiekėjui mokamas išankstinis mokėjimas (avansas) (toliau – Avansas).
12.1.2. Pirkėjas sumoka Tiekėjui ne didesnį kaip Specialiosiose sąlygose nurodyto dydžio Avansą.
12.1.3. Jei Specialiosiose sąlygose to reikalaujama, Tiekėjas, norėdamas gauti Avansą, kreipdamasis dėl Avanso išmokėjimo, ne vėliau kaip per 10 (dešimt) darbo dienų nuo Sutarties įsigaliojimo dienos kartu su išankstinio mokėjimo sąskaita Pirkėjui turi pateikti Avanso užtikrinimą – banko garantiją arba draudimo bendrovės laidavimo draudimo raštą arba kitą sutartinių įsipareigojimų įvykdymo užtikrinimą ne mažesnei kaip Specialiosiose sąlygose prašomo Avanso dydžio sumai (toliau – Avanso užtikrinimas).
Pastaba. Kai Specialiosiose sąlygose nurodoma, kad Pirkėjas reikalauja pateikti kredito unijos išduotą Avanso užtikrinimą, šio poskyrio nuostatos taikomos pagal poreikį ir Pirkėjas gali nusimatyti papildomus reikalavimus Specialiosiose sąlygose tokio Avanso užtikrinimo pateikimui, atitinkančius įstatymų bei kitų teisės aktų nuostatas.
12.1.4. Prieš pateikdamas Avanso užtikrinimą, Tiekėjas gali prašyti Pirkėjo patvirtinti, kad Pirkėjas sutinka priimti Tiekėjo siūlomą Avanso užtikrinimą. Tokiu atveju, Pirkėjas privalo atsakyti Tiekėjui ne vėliau kaip per 3 (tris) darbo dienas nuo Tiekėjo prašymo gavimo dienos.
12.1.5. Avanso užtikrinimu bankas (draudimo bendrovė) privalo neatšaukiamai ir besąlygiškai įsipareigoti ne vėliau kaip per 15 (penkiolika) dienų nuo Pirkėjo raštiško pranešimo apie Sutarties neįvykdymą ar Sutarties nutraukimą dėl Tiekėjo kaltės, sumokėti Pirkėjui sumą, neviršijančią išmokėto Avanso sumos ir užtikrinimo sumos, pinigus pervedant į Pirkėjo sąskaitą.
12.1.6. Bankas (draudimo bendrovė) neturi teisės reikalauti, kad Pirkėjas pagrįstų savo reikalavimą. Pirkėjas pranešime bankui (draudimo bendrovei) nurodys, kad Avanso užtikrinimo suma jam priklauso dėl to, kad Tiekėjas iš dalies ar visiškai neįvykdė Sutarties sąlygų ir (arba) ji buvo nutraukta dėl Tiekėjo kaltės ir Tiekėjas negrąžino avanso.
12.1.7. Avanso užtikrinimo suma turi būti nurodoma ir išmokama eurais.
12.1.8. Avanso užtikrinimas turi būti surašytas lietuvių arba kita kalba (esant Pirkėjo prašymui, turi būti pateiktas vertimas į lietuvių kalbą).
12.1.9. Avanso užtikrinimas, neatitinkantis šiame Sutarties poskyryje nustatytų reikalavimų, nebus priimamas.
12.1.10. Jei Sutarties vykdymo metu Avanso užtikrinimą išdavęs bankas (draudimo bendrovė) negali įvykdyti savo įsipareigojimų, Pirkėjas gali raštu pareikalauti Tiekėjo per 10 (dešimt) darbo dienų pateikti naują Avanso užtikrinimą, tokiomis pačiomis sąlygomis kaip ir ankstesnysis.
12.1.11. Pirkėjas sumoka Tiekėjui Avansą per Specialiosiose sąlygose numatytą terminą nuo išankstinio mokėjimo sąskaitos ir Avanso užtikrinimo (jei taikoma) gavimo dienos. Sumokėto Avanso suma išskaitoma iš mokėtinos sumos.
12.1.12. Nutraukus Sutartį, Tiekėjas privalo grąžinti Pirkėjui gautą Avansą per 5 (penkias) darbo dienas (jeigu dalis Paslaugų yra suteikta, Pirkėjas jas yra priėmęs ir Paslaugų rezultatu gali naudotis pagal paskirtį – grąžinama ta Avanso dalis, kuri viršija Pirkėjo priimtų Paslaugų kainą). Jei Tiekėjas negrąžina gauto Avanso, Pirkėjas pasinaudoja Avanso užtikrinimu (jei taikoma). Tais atvejais, jei nebuvo taikytas Bendrųjų sąlygų 12.1.3 punktas, Tiekėjas turi sumokėti Specialiosiose sąlygose nurodyto dydžio netesybas, skaičiuojamas nuo grąžintinos Avanso sumos už laikotarpį nuo Avanso išmokėjimo iki jo grąžinimo.

12.2.	Mokėjimų tvarka

12.2.1.	Tiekėjas išrašo Sąskaitą tik Šalims pasirašius Paslaugų perdavimo–priėmimo aktą, jeigu kitaip nenumatyta Specialiosiose sąlygose:
12.2.1.1.	 elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Tiekėjas gali pateikti pasirinktomis priemonėmis;
12.2.1.2. 	Europos elektroninių sąskaitų faktūrų standarto neatitinkančią elektroninę sąskaitą faktūrą Tiekėjas gali teikti tik naudodamasis Sąskaitų administravimo bendrosios informacinės sistemos(toliau – SABIS priemonėmis.
12.2.2.	Pirkėjas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Pirkėjo ir Tiekėjo bendravimas ir keitimasis informacija naudojantis SABIS.
12.2.3.	Išankstinio mokėjimo sąskaitas (jeigu Specialiosiose sąlygose yra numatytas Avanso mokėjimas) Tiekėjas privalo pateikti šiame Sutarties poskyryje nustatyta tvarka.
12.2.4.	Pirkėjas atlieka mokėjimus už Paslaugas Specialiosiose sąlygose nustatytais terminais.
12.2.5.	Už mokėjimų pagal Sutartį vėlavimus Pirkėjui taikomos netesybos Specialiosiose sąlygose nustatyta tvarka.
12.2.6.	Jei Paslaugos teikiamos etapais ar periodais aukščiau nurodyta atsiskaitymo tvarka galioja kiekvienam Paslaugų teikimo etapui ar periodui, jei Specialiosiose sąlygose nenustatyta kitaip.
12.2.7.	Jeigu Šalys sudaro trišalį susitarimą su subtiekėju dėl tiesioginio atsiskaitymo, Pirkėjas privalo pervesti subtiekėjui mokėtiną sumą į subtiekėjo banko sąskaitą, nurodytą trišaliame susitarime, o likutį pervesti į Tiekėjo banko sąskaitą po to, kai pagal Sutarties ir trišalio susitarimo reikalavimus sudaromas suteiktų Paslaugų perdavimo–priėmimo aktas ir Tiekėjas pateikia Sąskaitą už Paslaugas Pirkėjui.

12.3.	Kiti atsiskaitymo klausimai

12.3.1.	Pirkėjas privalo pervesti mokėjimus Tiekėjui į Tiekėjo banko sąskaitą, nurodytą Specialiosiose sąlygose.
12.3.2.	Pirkėjas turi teisę sumas, gautinas iš Tiekėjo, išskaityti iš mokėjimų Tiekėjui pagal Sutartį (vienašališkai daryti įskaitymus). Dėl šios priežasties Tiekėjas neturi teisės perleisti arba įkeisti reikalavimo teisių į gautinas pagal Sutartį sumas tretiesiems asmenims arba kitaip jomis disponuoti be Pirkėjo sutikimo.
12.3.3.	Visi mokėjimai pagal Sutartį atliekami eurais.
12.3.4.	Už pavėluotus mokėjimus pagal Sutartį mokančioji Šalis privalo sumokėti kitai Šaliai Specialiosiose sąlygose nurodyto dydžio netesybas.

13.	KONFIDENCIALI INFORMACIJA

13.1.	Šalys įsipareigoja laikytis konfidencialumo ir be kitos Šalies rašytinio sutikimo neatskleisti tos Šalies informacijos, nurodytos kaip konfidencialios, jokiems Šalies darbuotojams, su Šalimi susijusiems ar kitiems tretiesiems asmenims, kuriems nėra būtina šią informaciją naudoti jų darbo tikslais, išskyrus žemiau nurodytus atvejus.
13.2.	Šalis turi teisę atskleisti kitos Šalies konfidencialią informaciją šiais atvejais:
13.2.1.	konfidencialios informacijos atskleidimas yra būtinas tinkamam Šalies teisių ar pareigų pagal Sutartį įgyvendinimui – tačiau tokiu atveju informaciją galima atskleisti tik ta apimtimi, kiek tai yra reikalinga sutartinių teisių ar pareigų įgyvendinimui, ir tik tokiems tretiesiems asmenims, kuriems būtina, su sąlyga, kad konfidencialią informaciją gaunantys tretieji asmenys prisiima tokius pačius konfidencialumo įsipareigojimus, kokie yra nustatyti šioje Sutartyje. Jeigu tretieji asmenys atskleidžia konfidencialią informaciją, Šalis atsako už jų veiksmus kaip už savo;
13.2.2.	konfidencialią informaciją yra būtina atskleisti pagal įstatymų bei kitų teisės aktų reikalavimus, įskaitant atvejus, kai to reikalauja viešojo administravimo subjektai, taip, kaip jie apibrėžti Lietuvos Respublikos viešojo administravimo įstatyme.
13.3.	Prieš atskleisdama konfidencialią informaciją, Šalis privalo informuoti kitą Šalį (tiek, kiek tai nedraudžiama pagal įstatymus bei kitus teisės aktus) apie būtinybę arba gautą viešojo administravimo subjekto reikalavimą atskleisti konfidencialią informaciją ir imtis protingų priemonių, siekdama užtikrinti atskleistos informacijos konfidencialumą.
13.4.	Šalis atsako:
13.4.1.	už bet kokį neteisėtą, įskaitant atsitiktinį, kitos Šalies konfidencialios informacijos ar bet kurios jos dalies atskleidimą ar perdavimą arba konfidencialios informacijos neteisėtą naudojimą;
13.4.2.	už tai, kad nesiėmė visų protingų veiksmų, kad išsaugotų ir apsaugotų kitos Šalies konfidencialią informaciją ar bet kurią jos dalį, užkirstų kelią tolesniam jos neteisėtam atskleidimui, perdavimui ar naudojimui.
13.5.	Šalis, nepagrįstai atskleidusi kitos Šalies konfidencialią informaciją, privalo sumokėti kitai Šaliai Specialiosiose sąlygose nurodyto dydžio baudą.

14.	ASMENS DUOMENŲ APSAUGA

14.1.	Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis.
14.2.	Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

15.	INTELEKTINĖ NUOSAVYBĖ

15.1. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus asmenines neturtines teises į intelektinės veiklos rezultatus, yra Pirkėjo nuosavybė, pereinanti Pirkėjui nuo Paslaugų perdavimo–priėmimo akto pasirašymo be jokių apribojimų, kurią Pirkėjas gali naudoti, publikuoti, perleisti ar perduoti be atskiro Tiekėjo sutikimo tretiesiems asmenims, jei Specialiosiose sąlygose nenumatyta kitaip ar intelektinės nuosavybės teisės negali būti perduodamos nuosavybės teise dėl Paslaugų pobūdžio ar (ir) išimtinių teisių, patentų ir kt.
15.2. Tiekėjas įsipareigoja atlyginti nuostolius Pirkėjui dėl bet kokių reikalavimų, kylančių dėl intelektinės nuosavybės teisių, įskaitant, bet neapsiribojant, dėl patento, prekių ženklo, pramoninio dizaino savininko (naudotojo) teisės (registruojamos arba ne), teisės, kylančios iš paraiškų bet kurioms minėtoms teisėms įregistruoti, autoriaus teisės, duomenų bazių gamintojų (sui generis) teisės, firmų, įmonių, organizacijų, verslo pavadinimų ar vardų savininkų ir kitos panašios teisės ar įsipareigojimai, nepriklausomai nuo to, ar jie registruoti Lietuvos Respublikoje, ar kitose šalyse, ar neregistruotini, išskyrus atvejus, kai toks pažeidimas atsiranda dėl Pirkėjo kaltės.
15.3. Tiekėjas neturi teisės be išankstinio rašytinio Pirkėjo sutikimo naudoti Pirkėjo simbolių, pavadinimo ir ženklo reklamoje, rinkodaroje, taip pat naudotis Pirkėjo sukurtais intelektiniais veiklos rezultatais. Pažeidus reikalavimą, Tiekėjui taikoma Specialiosiose sąlygose nurodyta bauda.

16.	PAREIŠKIMAI IR GARANTIJOS

16.1. Kiekviena iš Šalių pareiškia ir garantuoja kitai Šaliai, kad:
16.1.1. yra teisėtai priimti ir galioja visi būtini sprendimai, gauti leidimai bei sutikimai, taip pat teisėtai atlikti ir galioja kiti teisiniai veiksmai, reikalingi Sutarties sudarymui, galiojimui ir vykdymui;
16.1.2. sudarydama Sutartį, Šalis neviršija savo kompetencijos ir nepažeidžia jai taikomų įstatymų bei kitų teisės aktų, teismo ar arbitražo teismo sprendimų, administracinių aktų, sutarčių ar kitų prievolių pagal taikomą privatinę teisę, viešąją teisę, Europos Sąjungos teisę arba tarptautinę teisę;
16.1.3. Šalies atstovas turi visus reikiamus įgaliojimus sudaryti ir įvykdyti Sutartį. Šalies atstovas, sudarydamas ir pasirašydamas Sutartį, nepažeidžia Šalies įstatų, nuostatų ir kitų vidaus dokumentų, Šalies valdymo ir kitų organų ir (ar) kreditorių teisių ir teisėtų interesų, sudarydamas Sutartį jis Šalies ir Šalies organų narių, kreditorių atžvilgiu veikia sąžiningai ir protingai;
16.1.4. Šalis įvertino visas aplinkybes, turinčias esminės reikšmės Sutarties sudarymui ir jos vykdymui. Nė viena iš Sutartyje nurodytų sąlygų ir aplinkybių neturi neigiamos įtakos Šalies valiai sudaryti Sutartį tokiomis sąlygomis, kurios nurodytos Sutartyje, ir vykdyti iš Sutarties kylančius įsipareigojimus;
16.1.5. Sutartis sudaroma vadovaujantis sąžiningumo, protingumo, teisingumo ir Šalių lygiateisiškumo principais, nenaudojant apgaulės ar spaudimo. Šalys atskleidė viena kitai visą joms žinomą informaciją, turinčią esminės reikšmės Sutarties sudarymui ir jos vykdymui;
16.1.6. visi Šalies pareiškimai ir garantijos yra išsamūs ir nepalieka nutylėtų jokių aplinkybių, kurios darytų šiuos pareiškimus ar garantijas neteisingais.
16.2. Tiekėjas papildomai pareiškia ir garantuoja Pirkėjui, kad Tiekėjas, subtiekėjai, jungtinės veiklos partneriai ir specialistai turi galiojančius ir teisėtus visus įstatymuose bei kituose teisės aktuose numatytus leidimus, licencijas, atestatus, teisės pripažinimo dokumentus, reikalingus vykdant Sutartį.
16.3. Tiekėjas pareiškia, kad suteiktų Paslaugų rezultato disponavimo, valdymo ir naudojimosi teisės nėra apribotos ir jokie tretieji asmenys neturi pretenzijų į Sutartimi perduodamą Paslaugų rezultatą.
16.4. Tiekėjas įsipareigoja vykdant Sutartį laikytis aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir VPĮ 5 priede nurodytose tarptautinėse konvencijose.

17.	BENDRIEJI ATSAKOMYBĖS KLAUSIMAI

17.1. Netesybų sumokėjimas už vėlavimą ar pareigų pagal Sutartį pažeidimą neatleidžia Šalies nuo Sutartyje numatytų jos pareigų vykdymo.
17.2. Netesybų sumokėjimas ir (ar) Sutarties įvykdymo užtikrinimo gavimas nepanaikina Šalies teisės reikalauti, kad kita Šalis kompensuotų jos patirtus nuostolius. Šioje Sutartyje nustatytos netesybos yra laikomos minimaliais, neįrodinėtinais Šalių nuostoliais. Kiekviena iš Šalių turi teisę gauti iš kitos Šalies nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, neviršijant Pradinės sutarties vertės, jei teisės aktai nenumato, kad privalo būti kompensuota didesnė suma. Šiame punkte numatytas atsakomybės ribojimas netaikomas, jei žala atsirado dėl konfidencialumo įsipareigojimų, asmens duomenų apsaugą reglamentuojančių teisės aktų ar intelektinės nuosavybės teisių pažeidimo.
17.3. Tuo atveju, jei paaiškėja, kad kuris nors iš šioje Sutartyje pateiktų pareiškimų ar garantijų buvo iš esmės neteisingas, melagingas ar klaidinantis, Šalis pažeidėja nukentėjusiai Šaliai privalo atlyginti visus nuostolius, kuriuos nukentėjusioji Šalis patyrė dėl tokio neteisingo, melagingo ar klaidinančio pareiškimo ar garantijos.
17.4. Šioje Sutartyje numatytos teisių gynybos priemonės neapriboja Šalių teisės pasinaudoti kitomis teisėtomis teisių gynybos priemonėmis.
17.5. Atsakomybės apribojimai pagal Sutartį netaikomi, kai žala padaroma tyčia arba dėl didelio neatsargumo, padaroma neturtinė žala, sužalojama sveikata ar atimama gyvybė, taip pat kai padaroma žala (nuostoliai) tretiesiems asmenims, įskaitant atvejus, jeigu vienos Šalies padarytą žalą tretiesiems asmenims atlygina kita Šalis.
17.6. Pasibaigus Sutarties galiojimui, Šalys neatleidžiamos nuo atsakomybės už Sutarties pažeidimą. Pasibaigus Sutarties galiojimui, Šalys nepraranda teisės reikalauti atlyginti dėl Sutarties nevykdymo patirtus nuostolius bei sumokėti netesybas.
17.7. Jeigu Sutartis nutraukiama dėl esminio sutarties pažeidimo pagal Bendrųjų sąlygų 22.2.1 papunktį ir (ar) Tiekėjas esminę Sutarties sąlygą, nurodytą Specialiųjų sąlygų 10 skyriuje, vykdo su dideliais ar nuolatiniais trūkumais, Tiekėjas įtraukiamas į nepatikimų tiekėjų sąrašą VPĮ 91 straipsnyje nustatyta tvarka. Atvejai, kuomet laikoma, kad esminė Sutarties sąlyga vykdoma su dideliais arba nuolatiniai trūkumais, nurodyti Specialiųjų sąlygų 10 skyriuje. Esminės Sutarties sąlygos vykdymas su dideliais arba nuolatiniais trūkumais gali būti pripažįstamas ir kitais, Specialiosiose sąlygose nenurodytais, atvejais, įvertinus konkrečias esminės Sutarties sąlygos netinkamo vykdymo aplinkybes.

18.	NENUGALIMA JĖGA (FORCE MAJEURE)

18.1.	Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
18.1.1.	dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo” patvirtintų taisyklių nuostatos;
18.1.2. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.
18.2.	Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 5 (penkias) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas.
18.3.	Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
18.4.	Jeigu nenugalimos jėgos (force majeure) aplinkybės tęsiasi ilgiau negu 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai Šaliai prieš 5 (penkias) darbo dienas. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.

19.	SUTARTIES NUOSTATŲ NEGALIOJIMAS

19.1.	Jeigu kuri nors Sutarties nuostata yra arba tampa dalinai ar pilnai negaliojanti, Šalys privalo kuo skubiau sudaryti Susitarimą, ir juo pakeisti negaliojančią nuostatą kita nuostata, kuri, kiek tai yra įmanoma, turėtų tokį patį ekonominį ir teisinį efektą, kokio buvo siekta susitariant dėl negaliojančios Sutarties nuostatos. Tokia negaliojanti nuostata nedaro negaliojančiomis kitų Sutarties nuostatų, jeigu tai nepažeidžia įstatymų bei kitų teisės aktų ir galima daryti prielaidą, kad Sutartis būtų buvusi teisėtai sudaryta ir neįtraukus nuostatos, kuri yra negaliojanti.
19.2.	Jeigu Specialiosiose sąlygose numatytas Bendrųjų sąlygų nuostatos pakeitimas yra arba tampa dalinai ar pilnai negaliojantis, negali būti taikoma tos Bendrųjų sąlygų nuostatos redakcija, buvusi iki pakeitimo. Tokiu atveju Šalys privalo veikti pagal Bendrųjų sąlygų 19.1 punktą.

20.	SUTARTIES PAKEITIMAI

20.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir (ar) galimas vadovaujantis VPĮ nuostatomis.
20.2. Sutarties pakeitimai įforminami Šalims sudarant Susitarimą.
20.3. Šalis, inicijuojanti Susitarimą, privalo pateikti kitai Šaliai pranešimą dėl Sutarties pakeitimo bei pagrindimą dėl to, jog yra faktinis ir teisinis pagrindas sudaryti Susitarimą. Kita Šalis per 5 (penkias) darbo dienas (arba per kitą Šalių raštu sutartą terminą) privalo išanalizuoti ir įvertinti gautą informaciją, pateikti savo pastabas ir pasiūlymus, pagrįstus Sutarties ir imperatyviomis įstatymų bei kitų teisės aktų nuostatomis.
20.4. Susitarimas įsigalioja nuo jo sudarymo, jei Susitarime nenurodyta kitaip. Susitarimą Pirkėjas privalo paviešinti VPĮ 33 ir 86 straipsniuose nustatyta tvarka.
20.5. Specialiosiose sąlygose nurodytų duomenų apie kontaktinius asmenis bei rekvizitų pasikeitimas nelaikomas Sutarties pakeitimu (išskyrus Tiekėjo, jungtinės veiklos partnerio, subtiekėjo ar specialisto pakeitimą kitu asmeniu) ir Šalis turi pakeisti tuos duomenis vienašališkai, informuodama apie tai kitą Šalį. Bet kuriuo atveju Sutarties pakeitimu negali būti iš esmės keičiama Sutartis.

21.	SUTARTIES SUSTABDYMAS

21.1. Nesant Tiekėjo kaltės ir esant aplinkybėms, kurių Sutarties Šalis negalėjo numatyti Sutarties sudarymo metu, dėl kurių Sutarties Šalis negali vykdyti savo sutartinių įsipareigojimų ir (arba) esant kitoms nenumatytoms aplinkybėms, Sutarties Šalys turi teisę inicijuoti Paslaugų (jų dalies) teikimo sustabdymą iki atitinkamų aplinkybių pasibaigimo.
21.2. Paslaugų (jų dalies) teikimas gali būti stabdomas esant bent vienai iš šių aplinkybių:
21.2.1. esant Bendrųjų sąlygų 18 skyriuje numatytoms nenugalimos jėgos aplinkybėms, sutartinių įsipareigojimų vykdymo terminai stabdomi nuo kliūties atsiradimo momento arba, jeigu apie ją nėra laiku pranešta, nuo pranešimo momento ir atnaujinami, kai minėtos aplinkybės nebetrukdo vykdyti Sutarties;
21.2.2. Tiekėjas Sutartyje nurodyta tvarka negali teikti Paslaugų (pavyzdžiui, Pirkėjas dėl objektyvių priežasčių negali sudaryti techninių galimybių Paslaugų teikimui), o Tiekėjas dėl to negali vykdyti Sutarties;
21.2.3. dėl nenumatytų prekių, paslaugų ir (ar) darbų, susijusių su perkamu objektu, kurių poreikis paaiškėjo tik vykdant Sutartį, įsigijimo;
21.2.4. ne dėl Pirkėjo kaltės vėluoja kitos Pirkėjo pirkimo sutarties, turinčios tiesioginės įtakos šiai Sutarčiai, vykdymas;
21.2.5. esant įrodymais pagrįstoms kliūtims ar trukdymams, sukeltiems Tiekėjui kitų trečiųjų asmenų ne dėl Tiekėjo ne laiku ar netinkamai pagal Sutarties sąlygas ir tvarką įvykdytų sutartinių įsipareigojimų;
21.2.6. pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui;
21.2.7. sutartinių įsipareigojimų stabdymo būtinybė atsirado dėl sustabdyto, perskirstyto, negauto ir panašiai Pirkėjo Paslaugų pirkimui skirto finansavimo arba finansavimo trūkumo;
21.2.8. dėl teisminių (arbitražinių) ginčų su Pirkėju ar trečiaisiais asmenimis, kurių dalykas yra tiesiogiai susijęs su Sutarties vykdymu.
21.3. Jei Paslaugų (jų dalies) teikimo sustabdymas atliekamas dėl Bendrųjų sąlygų 21.2 papunktyje nurodytų aplinkybių ir tęsiasi ne ilgiau kaip 3 (tris) mėnesius, toks stabdymas laikomas Sutarties keitimu joje numatytomis sąlygomis ir įforminamas Sutarties 21.6 papunktyje nustatyta tvarka.
21.4. Jei Paslaugų (jų dalies) teikimo stabdymas vykdomas dėl kitų aplinkybių, nenurodytų Bendrųjų sąlygų 21.2 papunktyje ar (ir) Bendrųjų sąlygų 21.2 papunktyje nurodytos aplinkybės tęsiasi ilgiau nei 3 (tris) mėnesius ir (ar) nesilaikant šiame skyriuje nustatytos tvarkos, tai laikoma Sutarties keitimu, kuris turi būti atliekamas, vadovaujantis VPĮ nuostatomis ir įforminamas Sutarties 21.6 papunktyje nustatyta tvarka.
21.5. Sutartinių įsipareigojimų vykdymas gali būti stabdomas tik Sutarties galiojimo laikotarpiu tokia tvarka:
21.5.1. atsiradus aplinkybėms, dėl kurių Tiekėjas negali vykdyti sutartinių įsipareigojimų, Tiekėjas apie tai nedelsdamas privalo informuoti Pirkėją. Tiekėjo rašytiniame prašyme turi būti nurodyta stabdymo aplinkybė (Bendrųjų sąlygų 21.2 papunktis) ir aplinkybės atsiradimą bei galimą terminą pagrindžiantys argumentai, objektyvūs faktai ir įrodymai. Pirkėjas, įvertinęs prašymą, ne vėliau kaip per 3 (tris) darbo dienas raštu informuoja Tiekėją apie priimtą sprendimą dėl sutartinių įsipareigojimų vykdymo stabdymo. Tiekėjui nepateikus konkrečių argumentų, faktų, pagrįstų įrodymais, Pirkėjas turi teisę raštu atsisakyti patvirtinti sustabdymą;
21.5.2. Pirkėjui raštu informavus Tiekėją ir pateikus jam argumentuotą paaiškinimą, dėl kokių aplinkybių ir kuriam terminui yra būtina sustabdyti sutartinių įsipareigojimų vykdymo terminą, Tiekėjas ne vėliau kaip per 3 (tris) darbo dienas raštu informuoja Pirkėją ir patvirtina, kad sutinka su sustabdymu. Tiekėjas turi teisę prieštarauti sutartinių įsipareigojimų vykdymo sustabdymui tik tuo atveju, jei Tiekėjas savo sąskaita ir jėgomis gali pašalinti atsiradusias aplinkybes, dėl kurių kilo būtinybė stabdyti sutartinių įsipareigojimų vykdymą;
21.5.3. Tiekėjas, gavęs Pirkėjo raštišką pranešimą apie stabdymą, privalo nedelsiant, bet ne vėliau kaip per 3 (tris) darbo dienas po patvirtinimo išsiuntimo Pirkėjui dienos, sustabdyti sutartinių įsipareigojimų ar jų dalies vykdymą. Jei sutartinių įsipareigojimų ar jų dalies vykdymas sustabdytas, Šalys negali vykdyti jokių jiems pagal Sutartį ar Sutarties dalį priskirtų įsipareigojimų.
21.6. Šalys sutartinių įsipareigojimų vykdymo stabdymą įformina rašytiniu susitarimu, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą, ir patvirtina Šalių įgaliotų atstovų parašais. Tokie susitarimai yra neatskiriama Sutarties dalis.
21.7. Sutartinių įsipareigojimų vykdymas sustabdomas ne ilgesniam kaip konkrečios, pagrįstos aplinkybės egzistavimo laikotarpiui.
21.8. Šalys susitaria, kad sutartinių įsipareigojimų vykdymo sustabdymo terminas į Sutarties vykdymo terminą nėra įskaičiuojamas, jo metu sutartiniai įsipareigojimai nevykdomi ir už šį periodą Pirkėjas Tiekėjui nemoka jokių mokėjimų, baudų ar prastovų.
21.9. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms arba Šalių susitarime nurodytam terminui, priklausomai nuo to, kuris įvyksta anksčiau. Tuo atveju, jeigu Sutartyje numatytų prievolių įvykdymo terminai atnaujinami anksčiau negu pasibaigia Šalių susitarime nurodytas sustabdymo terminas, Šalys Sutartyje numatytų prievolių įvykdymo terminų atnaujinimo datą įformina raštu.
21.10. Atnaujinus Sutarties vykdymą, neįvykdytų prievolių (jų dalies) įvykdymo terminai ir Sutarties galiojimas nukeliami tokiam terminui, kiek buvo likę laiko jų įvykdymui (Sutarties galiojimui) jų sustabdymo metu.
21.11. Jei sutartinių įsipareigojimų vykdymas buvo sustabdytas ilgesniam nei 3 (trijų) mėnesių laikotarpiui, praėjus šiam terminui, viena Šalis gali rašytiniu pranešimu kitos Šalies pareikalauti atnaujinti Sutarties vykdymą. Šaliai be pagrįstų aplinkybių neatnaujinus Sutarties vykdymo per 10 (dešimt) dienų nuo atitinkamo kreipimosi, kita Šalis gali nutraukti Sutartį, apie tai įspėjusi kitą Šalį prieš 10 (dešimt) dienų.

22.	SUTARTIES NUTRAUKIMAS

Sutartis gali būti nutraukiama VPĮ 90 straipsnyje ir Sutartyje numatytais atvejais, įskaitant galimybę nutraukti Sutartį Šalių susitarimu.

22.1.	Pretenzijos dėl Sutarties pažeidimų

22.1.1. Jeigu Šalis pažeidžia Sutartį arba įstatymus bei kitus teisės aktus, kita Šalis turi teisę pareikšti jai rašytinę pretenziją, nurodyti, kokią Sutarties ar įstatymų bei kitų teisės aktų nuostatą ir kokiu būdu kita Šalis pažeidė bei nustatyti protingą terminą ištaisyti pažeidimą.
22.1.2. Pretenziją gavusi Šalis privalo nedelsdama, bet ne vėliau nei per 5 (penkias) darbo dienas, atsakyti į pretenziją ir nurodyti, kokių priemonių imsis siekdama ištaisyti pažeidimą per pretenzijoje nustatytą terminą arba motyvuotai pasiūlyti kitą pagrįstą terminą. Tiekėjo teisė siūlyti kitą terminą nelaikoma Pirkėjo pareiga tą terminą priimti. Pretenziją gavusios Šalies pasiūlytasis terminas pakeičia terminą, nurodytą pretenzijoje, tik jeigu kita Šalis jį patvirtina.

22.2.	Sutarties nutraukimas Pirkėjo iniciatyva

22.2.1. Pirkėjas vienašališkai nutraukia Sutartį, įspėjęs Tiekėją raštu prieš ne trumpesnį nei 5 (penkių) dienų terminą, jeigu Tiekėjas padaro esminį Sutarties pažeidimą, nurodytą Specialiosiose sąlygose ar Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir, gavęs Pirkėjo pretenziją, per pretenzijoje nurodytą terminą neištaiso pažeidimo.
22.2.2. Pirkėjas turi teisę vienašališkai nutraukti Sutartį ar jos dalį raštu įspėjęs Tiekėją prieš ne trumpesnį nei 10 (dešimties) dienų terminą, jeigu:
22.2.2.1. Tiekėjui yra iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar susidaro įstatymuose ir kituose teisės aktuose nustatyta tvarka analogiška situacija;
22.2.2.2. Tiekėjo padėtis pasikeičia ir jis atitinka pirkimo dokumentuose nustatytą pašalinimo pagrindą;
22.2.2.3. pasikeičia teisės aktai, susiję su Sutarties objektu, Sutarties vykdymu, ar su Pirkėjo vykdoma veikla, kuriai buvo sudaryta Sutartis, ir dėl tokių pakeitimų Pirkėjas nusprendžia nutraukti Sutartį;
22.2.2.4. Pirkėjas nusprendžia nebevykdyti veiklos, kurios vykdymui Sutartimi įsigyjamos Paslaugos ir Sutarties poreikis išnyksta;
22.2.2.5. Pirkėjo valdymo organas priima sprendimą, dėl kurio Sutarties poreikis išnyksta;
22.2.2.6. pasikeičia (pablogėja) Pirkėjo finansinė padėtis ar Pirkėjas negauna arba netenka finansavimo ir dėl šios priežasties nusprendžia nutraukti Sutartį;
22.2.2.7. keičiasi Pirkėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui arba Sutarties poreikiui;
22.2.2.8. nebelieka perkamų Paslaugų poreikio;
22.2.2.9. Pirkėjas iš pirkimų priežiūrą atliekančių institucijų gauna nurodymą ar rekomendaciją nutraukti Sutartį;
22.2.2.10. Tiekėjas vėluoja pateikti Sutarties įvykdymo užtikrinimo pratęsimą ilgiau kaip 10 (dešimt) darbo dienų nuo paskutinio Sutarties įvykdymo užtikrinimo galiojimo termino pabaigos arba atsisako jį pateikti;
22.2.2.11. Tiekėjas atsisako pašalinti arba nepašalina Paslaugų trūkumų per Pirkėjo nustatytus protingus terminus;
22.2.2.12. Tiekėjas pažeidžia Sutartį arba įstatymus bei kitus teisės aktus ir per Pirkėjo rašytinėje pretenzijoje nurodytą terminą neištaiso pažeidimo;
22.2.2.13. Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (taikoma, jeigu Pirkėjas veikia srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar yra laikomas esminiu subjektu);
22.2.2.14. paaiškėja VPĮ 37 straipsnio 8 dalyje ir (ar) 47 straipsnio 8 dalyje nurodytos aplinkybės.
22.2.3. Sutartis laikoma niekine ir negaliojančia, jei nustatoma, kad Sutarties vykdymas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų). Sutarties negaliojimo momentas nustatomas vadovaujantis minėtu įstatymu.
22.2.4. Pirkėjas nedelsiant, bet ne vėliau kaip per 5 (penkias) dienas, vienašališkai nutraukia Sutartį arba sustabdo jos vykdymą privalomų tarptautinių sankcijų, kaip tai apibrėžta Sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose, įgyvendinimo laikotarpiui, apie tai įspėjęs Tiekėją raštu, jei Sutartis įsigaliojo iki šių tarptautinių sankcijų Lietuvos Respublikoje įgyvendinimo nustatymo. Draudžiama prisiimti naujas prievoles pagal Sutartį, kurių vykdymas prieštarautų Lietuvos Respublikoje įgyvendinamoms tarptautinėms sankcijoms.
22.2.5. Jei Sutartis nutraukiama dėl Tiekėjo esminio sutarties pažeidimo ar Tiekėjui nepagrįstai nutraukus Sutarties vykdymą ne Sutartyje nustatyta tvarka, ir jeigu Specialiosiose sąlygose nėra numatyta, kad tinkamas Sutarties įvykdymas yra užtikrinamas Sutarties įvykdymo užtikrinimu, Tiekėjas įsipareigoja sumokėti Pirkėjui Specialiosiose sąlygose nurodyto dydžio baudą ir atlyginti nuostolius, susijusius su Sutarties nutraukimu. Jeigu Specialiosiose sąlygose yra numatyta, kad tinkamas Sutarties įvykdymas yra užtikrinamas Sutarties įvykdymo užtikrinimu, Tiekėjas įsipareigoja Pirkėjui sumokėti likusią dalį Specialiosiose sąlygose nurodyto dydžio baudos ir atlyginti nuostolius, susijusius su Sutarties nutraukimu, kiek jų nepadengia Sutarties įvykdymo užtikrinimas. Pirkėjui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.
22.2.6. Pirkėjas turi teisę vienašališkai nutraukti Sutartį ir kitais Specialiosiose sąlygose (jei taikoma) ir įstatymuose bei kituose teisės aktuose įtvirtintais atvejais.
22.2.7. Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas.
22.2.8. Tais atvejais, kai Tiekėjas pašalina pažeidimą ar išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Tiekėjas pateikia informaciją apie pažeidimo pašalinimą ar išnykusias aplinkybes, dėl kurių buvo inicijuota Sutarties nutraukimo procedūra.

22.3.	Sutarties nutraukimas Tiekėjo iniciatyva

22.3.1. Tiekėjas turi teisę vienašališkai nutraukti Sutartį, įspėjęs Pirkėją raštu prieš ne trumpesnį nei 30 (trisdešimties) dienų terminą, jeigu Pirkėjas pažeidžia atsiskaitymo su Tiekėju terminus (išskyrus atvejus, kai Pirkėjas naudojasi savo teise sulaikyti mokėjimus), ir Pirkėjo skola Tiekėjui viršija 20 (dvidešimt) proc. Pradinės sutarties vertės ir Pirkėjas, gavęs Tiekėjo pretenziją, per 30 (trisdešimt) dienų nesumoka Tiekėjui mokėtinų sumų.
22.3.2. Tiekėjas turi teisę vienašališkai nutraukti Sutartį, įspėjęs Pirkėją raštu prieš ne trumpesnį nei 10 (dešimties) dienų terminą, jeigu:
22.3.2.1. Pirkėjui yra iškelta bankroto byla, pradėtas procesas dėl bankroto ne teismo tvarka, jis tampa nemokus arba yra nemokumo tikimybė, Pirkėjas sustabdo veiklą, arba įstatymuose ir kituose teisės aktuose numatyta tvarka susidaro analogiška situacija;
22.3.2.2. Pirkėjas pažeidžia Sutartį arba įstatymus bei kitus teisės aktus ir per Tiekėjo rašytinėje pretenzijoje nurodytą terminą neištaiso pažeidimo, išskyrus Bendrųjų sąlygų 22.3.1 punkte nustatytą atvejį.
22.3.3. Jeigu Bendrųjų sąlygų 22.3.1 punkte nurodytos aplinkybės yra susijusios tik su atskira dalimi arba atskiru Susitarimu, Tiekėjas turi teisę nutraukti Sutartį tik tos dalies atžvilgiu arba nutraukti tik tokį Susitarimą.
22.3.4. Tiekėjas turi teisę vienašališkai nutraukti Sutartį ir kitais įstatymuose bei kituose teisės aktuose įtvirtintais atvejais.
22.3.5. Jei Sutartis nutraukiama dėl Pirkėjo esminio Sutarties pažeidimo ar Pirkėjui nepagrįstai nutraukus Sutarties vykdymą ne Sutartyje nustatyta tvarka, Pirkėjas įsipareigoja sumokėti Tiekėjui Specialiosiose sąlygose nurodyto dydžio baudą ir atlyginti nuostolius, susijusius su Sutarties nutraukimu.
22.3.6. Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas.
22.3.7. Tais atvejais, kai per įspėjimo apie Sutarties nutraukimą terminą Pirkėjas pašalina pažeidimą arba išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Pirkėjas informuoja Tiekėją apie pašalintą pažeidimą arba išnykusias aplinkybes, dėl kurių buvo inicijuota Sutarties nutraukimo procedūra.

22.4.	Šalių teisės ir pareigos Sutarties nutraukimo atveju

22.4.1. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų, kurios pagal savo esmę lieka galioti ir po Sutarties nutraukimo, galiojimui.
22.4.2. Nutraukus Sutartį, Šalys privalo:
22.4.2.1. įsitikinti, jog iki Sutarties nutraukimo dienos suteiktos Paslaugos ir kiti atlikti veiksmai atitinka Sutarties reikalavimus ir Šalys dėl to viena kitai nebereikš pretenzijų;
22.4.2.2. atsiskaityti už iki Sutarties nutraukimo suteiktas Paslaugas, atitinkančias Sutarties reikalavimus;
22.4.2.3. per 10 (dešimt) dienų nuo pranešimo apie Sutarties nutraukimą gavimo dienos ar Susitarimo dėl Sutarties nutraukimo sudarymo dienos perduoti viena kitai visus dokumentus, kuriuos buvo būtina perduoti pagal Sutarties nuostatas.

23.	PREKIŲ MODELIO AR GAMINTOJO KEITIMAS

23.1. Tais atvejais, kai kartu su Paslaugomis yra perkamos prekės, Tiekėjas turi teisę keisti prekių modelį ir (ar) gamintoją, jei yra visos toliau nurodytos sąlygos:
23.1.1. jei Tiekėjo pasiūlyme nurodytos prekės nebegaminamos ar iš esmės sutriko jų tiekimas ir gautas gamintojo patvirtinimas ir (ar) prekės, jų gamintojas kelia grėsmę nacionaliniam saugumui ir (ar) prekių tiekimas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme ir (ar) prekės, jų sudedamosios dalys ar (ir) gamintojas neatitinka VPĮ 45 straipsnio 21 dalies nuostatų;
23.1.2. jei keičiamos prekės visiškai atitinka visus pirkimo dokumentų reikalavimus, yra ne prastesnės, o lygiavertės ar geresnės kokybės nei Tiekėjo pasiūlyme nurodytos prekės ir Tiekėjas pateikia tai patvirtinančius dokumentus. Jeigu pirkimo procedūrų metu Tiekėjas buvo pateikęs prekių pavyzdžius, pristatomos prekės turi būti ne prastesnės kokybės nei pateikti pavyzdžiai;
23.1.3. jei Tiekėjas ne vėliau kaip prieš 10 (dešimt) dienų iki numatomo prekių keitimo pateikė Pirkėjui rašytinį prašymą su keitimą pagrindžiančiais dokumentais bei gavo Pirkėjo rašytinį sutikimą. Pirkėjas turi teisę nesutikti su prekės keitimu ir turi teisę nutraukti Sutartį, jei Tiekėjas nepateikė įrodymų ar jų pateikimas nepagrindžia keičiamos prekės atitikimo pirkimo dokumentams ir lygiavertiškumo ar geresnės kokybės nei Sutartyje nurodytos prekės;
23.1.4. Šalys sudarė rašytinį Susitarimą prie Sutarties dėl prekių keitimo.
23.2. Šiame Bendrųjų sąlygų skyriuje nurodytu atveju prekės turi būti pristatytos už ne didesnę nei pasiūlyme nurodytą kainą.

24.	BENDRAVIMO TVARKA IR KALBA

24.1.	Sutartis sudaroma lietuvių kalba. Jeigu Sutartis ar kuris nors ją sudarantis dokumentas sudaromas kita kalba arba išverčiamas į kitą kalbą, visais atvejais autentišku laikomas tik lietuvių kalba parengtas Sutarties tekstas (jei yra neatitikimų, pirmenybė teikiama lietuvių kalba parengtam tekstui).
24.2. Jeigu Šalis praneša kitai Šaliai apie savo naujus kontaktinius duomenis, tai po to, kai kita Šalis gauna tokį pranešimą, ji visus remiantis Sutartimi siunčiamus pranešimus ir informaciją turi siųsti pagal naujuosius kontaktinius duomenis. Jei Šalis nepraneša apie kontaktinių duomenų pasikeitimą arba kol kita Šalis negauna tokio pranešimo, pranešimo išsiuntimas pagal paskutinius Šaliai žinomus kontaktinius duomenis laikomas tinkamu.
24.3. Jeigu pranešimas yra įteikiamas asmeniškai arba siunčiamas paštu ar per kurjerį, jis turi būti įteikiamas pasirašytinai ir laikomas gautu gavimo patvirtinime nurodytą dieną.
24.4. Jeigu pranešimas siunčiamas el. paštu, laikoma, kad Šalis jį gavo kitą darbo dieną.
24.5. Jeigu pranešimas siunčiamas keliais skirtingais būdais, laikoma, kad gavėjas jį gavo tada, kai jis gavo pirmesnįjį pranešimą.

25.	PRETENZIJOS IR GINČŲ SPRENDIMAS

25.1. Bet kokie ginčai, nesutarimai ar reikalavimai, kylantys iš Sutarties arba susiję su Sutartimi, jos pažeidimu, nutraukimu ar galiojimu, visų pirma privalo būti sprendžiami derybomis tarp Šalių vadovų arba jų įgaliotų asmenų.
25.2. Jeigu Šalys neišsprendžia ginčo derybų būdu, tuomet toks ginčas, nesutarimas ar reikalavimas, kylantis iš šios Sutarties arba susijęs su ja ar jos pažeidimu, nutraukimu arba negaliojimu, yra galutinai sprendžiamas Lietuvos Respublikos teismuose Lietuvos Respublikos įstatymuose nustatyta tvarka.
25.3. Kilę ginčai nesudaro pagrindo Šalims atsisakyti vykdyti savo prievoles pagal Sutartį.

	1.1.2. Juridinio asmens kodas
	188704927

	
	1.1.3. Adresas
	Kalvarijų g. 147, LT-08352 Vilnius

	
	1.1.4. PVM mokėtojo kodas
	Nėra

	
	1.1.5. Atsiskaitomoji sąskaita
	LT764040063610000729

	
	1.1.6. Bankas, banko kodas
	Lietuvos Respublikos finansų ministerija 
Finansų įstaigos kodas 40400

	
	1.1.7. Telefonas
	+370 706 86 666

	
	1.1.8. El. paštas
	nzt@nzt.lt 

	
	1.1.9. Šalies atstovas
	Direktorius 

	
	1.1.10. Atstovavimo pagrindas
	Nacionalinės žemės tarnybos prie Aplinkos ministerijos nuostatai, patvirtinti Lietuvos Respublikos aplinkos ministro 2022 m. gruodžio 8 d. įsakymu Nr. D1-393 „Dėl Nacionalinės žemės tarnybos prie Aplinkos ministerijos nuostatų patvirtinimo“

	


1.2. Tiekėjas
(jei Tiekėjas yra fizinis asmuo, skiltys atitinkamai pakoreguojamos.
Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją)

	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą
	(nurodyti padalinį/skyrių, pareigas, vardą, pavardę, tel., el. paštą)

	2.2. Tiekėjo kontaktiniai asmenys, atsakingi už Sutarties vykdymą
	(nurodyti padalinį/skyrių, pareigas, vardą, pavardę, tel., el. paštą)

	3. SUTARTIES DALYKAS

	3.1. Sutarties dalykas
	Tiekėjas įsipareigoja Sutartyje numatytomis sąlygomis suteikti Pirkėjui Nacionalinės žemės tarnybos  prie Aplinkos ministerijos turto (žemės) administravimo informacinės sistemos palaikymo ir plėtros paslaugas (toliau – Paslaugos).
Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede Nr. [1] „Techninė specifikacija“ (toliau – Techninė specifikacija) ir Sutarties priede Nr. [2] „Pasiūlymas“.

	3.2. Pirkimo pavadinimas ir numeris
	Nacionalinės žemės tarnybos  prie Aplinkos ministerijos turto (žemės) administravimo informacinės sistemos palaikymo ir plėtros paslaugos (atviras konkursas), pirkimo ID (įrašyti).

	3.3. Informacija apie Europos Sąjungos lėšomis finansuojamą projektą arba kitą projektą
	Netaikoma



	4. PASLAUGŲ SUTEIKIMO TERMINAI IR PASLAUGŲ PERDAVIMO – PRIĖMIMO TVARKA

	4.1. Paslaugų suteikimo terminas, kai Paslaugos yra vienkartinio pobūdžio, teikiamos periodiškai arba pagal Pirkėjo Užsakymą
	Paslaugos pradedamos teikti nuo Sutarties pasirašymo dienos, bet ne anksčiau nei nuo 2026 m. kovo 21 d., ir teikiamos nuolat iki Sutarties termino pabaigos arba kol bus išnaudota Sutartyje nurodyta Paslaugų apimtis ir Sutarties kaina, bet ne ilgiau nei 12 (dvylika) mėnesių. 

	4.2. Paslaugų/jų dalies/etapo/periodo suteikimo termino pratęsimas
	Paslaugų teikimo terminas gali būti pratęstas 2 (du) kartus po 12 (dvylika) mėnesių. Sutarties su visais jos pratęsimais galiojimo terminas negali būti ilgesnis nei 37 (trisdešimt septyni) mėnesiai nuo Sutarties įsigaliojimo dienos (įskaitant atsiskaitymo terminą).

	4.3. Užsakymų teikimo tvarka
	Užsakymų (Sutarties priedas Nr. [3]) teikimo tvarka nurodyta Techninėje specifikacijoje.


	4.4. Dėl minimalios Užsakymo vertės ar apimties
	Netaikoma

	4.5. Pateikiami dokumentai
	Paslaugų perdavimo ir priėmimo aktai (Sutarties priedas Nr. [4]),  sąskaitos faktūros, kiti dokumentai, nurodyti Techninėje specifikacijoje.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Fiksuoto įkainio kainodara 


	5.2. Pradinės Sutarties vertė ir Sutarties kaina, kai taikoma fiksuoto įkainio kainodara



	Pradinės Sutarties vertė yra (nurodyti sumą skaičiais) Eur (nurodyti sumą žodžiais) be PVM.
PVM sudaro (nurodyti sumą skaičiais) Eur (nurodyti sumą žodžiais).
Sutarties kaina yra (nurodyti sumą skaičiais) Eur (nurodyti sumą žodžiais) Eur su PVM.

Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, apskaičiuotai sudauginus maksimalų Paslaugų kiekį iš Tiekėjo pasiūlyto įkainio be PVM. Pirkėjas perka Paslaugas pagal poreikį Sutartyje arba jos priede Nr. [2] nurodytais įkainiais, neviršijant jame nurodyto Paslaugų maksimalaus kiekio.

Pirkėjas neįsipareigoja išpirkti maksimalaus Paslaugų kiekio ar bet kokios jo dalies.


	5.3. Sutarties kainos/įkainių perskaičiavimas taikant peržiūros taisykles


	Sutarties kaina/įkainiai bus perskaičiuojami:
5.3.1. dėl PVM tarifo pasikeitimo.
5.3.2. dėl kainų lygio pokyčio.

	5.3.1. Sutarties kainos/įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai/įkainiams, Sutarties kaina/įkainiai perskaičiuojami nekeičiant Paslaugų kainos/įkainio be PVM.

Perskaičiuota (-i) Sutarties kaina/įkainiai įforminama (-i) Susitarimu ir turi būti taikoma (-i) nuo naujo PVM įvedimo datos (nepriklausomai nuo to, kada pasirašytas Susitarimas).

	5.3.2. Sutarties kainos/įkainių peržiūra dėl kitų mokesčių, lemiančių Paslaugų kainos/įkainių pokytį, pasikeitimo
	Netaikoma



	5.3.3. Sutarties kainos/įkainių peržiūra dėl kainų lygio pokyčio


	5.3.3.1. Bet kuri Sutarties Šalis Sutarties galiojimo metu turi teisę inicijuoti Sutarties kainos peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 punkte, viršija 5 procentus. Sutarties kainos peržiūra atliekama ne rečiau kaip kas 6 (šešis) mėnesius.
5.3.3.2. Sutarties kaina peržiūrima tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties kainos peržiūra negali apimti laikotarpio, už kurį jau buvo atlikta peržiūra.
5.3.3.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų kaina nėra perskaičiuojami dėl kainų lygio kilimo (gali būti mažinami, tačiau negali būti didinami).
5.3.3.4. Atlikdamos Sutarties kainos peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą, perskaičiuotą Pradinės Sutarties vertę.
5.3.3.6. Nauja Sutarties kaina apskaičiuojami pagal žemiau pateiktą formulę:

, kur a – kaina (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuota (pakeista) kaina (Eur be PVM)
k – pagal vartotojų kainų indeksą (pasirenkamas bendras „Vartojimo prekių ir paslaugų“ indeksas) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl kainos peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas (pasirenkamas bendras „Vartojimo prekių ir paslaugų“ indeksas).
Indpradžia – laikotarpio pradžios datos (mėnesio) vartojimo prekių ir paslaugų indeksas (pasirenkamas bendras „Vartojimo prekių ir paslaugų“ indeksas). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
5.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas įkainis „a1“ suapvalinamas iki dviejų skaitmenų po kablelio.
5.3.3.8. Šalis, siekianti Sutarties kainos peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
5.3.3.9. Susitarimas turi būti sudarytas per 20 (dvidešimt) dienų nuo Šalies pateikto tinkamo prašymo perskaičiuoti Sutarties kainą gavimo dienos.
5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.

	5.3.4. Sutarties kainos/įkainių peržiūra dėl kainų lygio pokyčio pagal Paslaugų grupių kainų pokyčius
	Netaikoma


	5.4. Sutarties kainos/įkainių apskaičiavimas taikant kiekio (apimties) keitimo taisykles
	Netaikoma


	5.5. Atsiskaitymo su Tiekėju terminas ir tvarka
	Pirkėjas atsiskaito su Tiekėju ne vėliau kaip per 30 (trisdešimt) dienų nuo Sąskaitos gavimo dienos. 

Apmokėjimo sąlygos:
1) už suteiktas Paslaugas mokama kartą per mėnesį;
2) įvykdžius Užsakymus, mokama už konkrečią apimtį pagal Sutartyje nustatytus įkainius.


	5.6. Avansas
	Netaikoma


	5.7. Avanso užtikrinimas
	Netaikoma


	6. PASLAUGŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Plėtros paslaugoms taikomas Techninėje specifikacijoje (3.3.1 p.) nustatytas garantinis terminas, kuris yra 12 (dvylika) mėnesių. Garantinis terminas skaičiuojamas nuo Plėtros paslaugų perdavimo ir priėmimo akto pasirašymo dienos.

	6.2. Terminas Paslaugų trūkumams pašalinti
	Sutartyje nurodytu garantinio termino laikotarpiu nustačius Paslaugų trūkumų, Tiekėjas turi ne vėliau kaip per Techninės specifikacijos 3.3.3 punkte nustatytus terminus pašalinti Paslaugų trūkumus.


	6.3. Kokybinių kriterijų įgyvendinimo ir tikrinimo tvarka
	Netaikoma (tuo atveju, jeigu laimėjęs Tiekėjas neatitiko arba nesiūlė tam tikrų Kokybinių kriterijų)

arba

[bookmark: _Hlk217287567]Pirkėjui paprašius, Tiekėjas ne vėliau kaip per 5 (penkias) darbo dienas turi pateikti galiojantį ISO 9001 (arba LST EN ISO 9001) kokybės vadybos sistemos sertifikatą, taikomą informacinių technologijų paslaugoms ar informacinių sistemų palaikymo paslaugoms.


	7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI

	7.1. Sutarties vykdymui pasitelkiami subtiekėjai ir (ar) specialistai
	Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. [5] „Sutarties vykdymui pasitelkiami subtiekėjai ir (ar) specialistai“.


	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas:
Netesybomis (delspinigiais, bauda).


	8.2 Sutarties įvykdymo užtikrinimo galiojimo terminas
	
Netaikoma


	8.3. Sutarties įvykdymo užtikrinimo pateikimas
	Netaikoma

	9. ŠALIŲ ATSAKOMYBĖ

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,05 (penkias šimtąsias) procento dydžio delspinigius nuo neapmokėtos sumos be PVM už kiekvieną vėlavimo dieną.


	9.2. Tiekėjui taikomos netesybos
	9.2.1. Jeigu Tiekėjas vėluoja suteikti Paslaugas arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,05 (penkias šimtąsias) procento dydžio delspinigius už kiekvieną uždelstą dieną nuo laiku nesuteiktų Paslaugų ar kitų sutartinių įsipareigojimų nevykdymo kainos be PVM.
9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 papunktį, Pirkėjas nuo kitos nei nustatytas terminas dienos Tiekėjui skaičiuoja 0,05 (penkias šimtąsias) procento dydžio delspinigius už kiekvieną uždelstą dieną nuo laiku negrąžintos permokos kainos be PVM.
9.2.3. Tiekėjas privalo sumokėti Pirkėjui netesybas per 30 (trisdešimt) dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos.

	9.3. Tiekėjui/Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	9.3.1. Pirkėjui nutraukus Sutartį dėl esminio Sutarties pažeidimo, Tiekėjas moka Pirkėjui 10 000,00 (dešimties tūkstančių) Eur dydžio baudą. Tiekėjui nutraukus Sutartį dėl esminio Sutarties pažeidimo, Pirkėjas moka Tiekėjui 3000,00 (trijų tūkstančių) Eur dydžio baudą.

9.3.2. Tiekėjui nepagrįstai nutraukus Sutarties vykdymą ne Sutartyje nustatyta tvarka, Tiekėjas moka Pirkėjui 10 000,00 (dešimties tūkstančių) Eur dydžio baudą. Pirkėjui nepagrįstai nutraukus Sutarties vykdymą ne Sutartyje nustatyta tvarka, Pirkėjas moka Tiekėjui 3000,00 (trijų tūkstančių) Eur dydžio baudą.


	9.4. Tiekėjui taikoma bauda dėl esamų subtiekėjų ar specialistų pakeitimo/naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos
	1000,00 (vienas tūkstantis) eurų.

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Netaikoma


	9.6. Tiekėjui/Pirkėjui taikoma bauda dėl konfidencialumo reikalavimų nesilaikymo
	3000,00 (trys tūkstančiai) eurų.

	9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu
	Netaikoma (tuo atveju, kai Kokybiniai kriterijai buvo nustatyti pirkimo dokumentuose, tačiau laimėjęs Tiekėjas neatitiko arba nesiūlė Kokybinių kriterijų)

arba

3000,00 (trys tūkstančiai) eurų už kiekvieną pažeidimo atvejį.

	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma


	9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo
	Netaikoma




	9.10. Kitos netesybos
	Netaikoma

	10. ESMINĖS SUTARTIES SĄLYGOS

	[bookmark: _Hlk202782809]10.1. Esminės Sutarties sąlygos
	10.1. Techninėje specifikacijoje nustatyti Paslaugų teikimo terminai.
10.2. Paslaugų teikimas pagal Techninėje specifikacijoje paslaugoms nustatytas apimtis ir reikalavimus.


	10.2. Dideli arba nuolatiniai esminės Sutarties sąlygos vykdymo trūkumai
	Atvejai, kuomet yra laikoma, kad esminės Sutarties sąlygos vykdomos su dideliais arba nuolatiniais trūkumais:
10.2.1. Sutartyje ir Techninėje specifikacijoje nustatytų terminų nesilaikymas daugiau kaip 1 (vieną) valandą (kai terminas skaičiuojamas valandomis) arba daugiau kaip 1 (vieną) dieną (kai terminas skaičiuojamas dienomis); 
10.2.2. reikalavimų saugai ir konfidencialumui nesilaikymas;
10.2.3. prasta komunikacija – neaiški, nereguliari arba vėluojanti komunikacija apie problemų sprendimo eigą, planuojamus darbus ar ataskaitas.


	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną), bet ne anksčiau nei nuo 2026 m. kovo 21 d.
Sutartis galioja iki visiško prievolių įvykdymo (kol bus išnaudota Pradinės Sutarties vertė, bet jos terminas negali būti ilgesnis kaip 13 (trylika) mėnesių (įskaičiuotas atsiskaitymo už Paslaugas terminas).

	11.2. Sutarties galiojimo termino pratęsimas
	[bookmark: _Hlk217290824]Jeigu Pirkėjas likus ne mažiau kaip 30 (trisdešimt) dienų iki Sutarties galiojimo termino pabaigos raštu nepraneš Tiekėjui apie Sutarties nutraukimą, Sutartis automatiškai tomis pačiomis sąlygomis (nedidinant Sutarties kainos) gali būti pratęsta 2 (du) kartus po 12 (dvylika) mėnesių, jeigu yra išlikęs poreikis ir esant šiai (šioms) aplinkybėms:
11.2.1. Pirkėjas neišpirko Paslaugų pagal Sutartį ir nėra išnaudota Sutarties kaina;
11.2.2. Paslaugoms skiriamas finansavimas einamiesiems kalendoriniams metams;
11.2.3. Teikėjas Pasaugas suteikė nepraleisdamas Paslaugų teikimo terminų;
11.2.4. Paslaugos suteiktos be trūkumų;
11.2.5. Tiekėjas visą Sutarties vykdymo laikotarpį laikėsi Tiekėjo pasiūlyme nurodytų įsipareigojimų dėl Kokybinių kriterijų.


	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka.


	12.2. Esminiai Sutarties pažeidimai
	12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą/įkainius;
12.2.2. jeigu paaiškėja, kad Tiekėjas nevykdo įsipareigojimų, kurie pasiūlymų vertinimo metu pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skiriamos reikšmės, kai pasiūlymas vertintas pagal kainos ir kokybės santykį ir Tiekėjas per 2 (dvi) darbo dienas neištaiso pažeidimų;
12.2.3. jeigu Tiekėjas nesilaiko Sutartyje nustatytų Paslaugų teikimo terminų 2 (du) kartus iš eilės arba vėluoja suteikti Paslaugas daugiau nei 2 (dvi) darbo dienas nuo Sutartyje nustatyto Paslaugų suteikimo termino;
12.2.4. jeigu Tiekėjas pažeidžia Paslaugų suteikimo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;
12.2.5. Tiekėjas pažeidžia Paslaugų suteikimo terminus ir dėl Paslaugų suteikimo vėlavimo Paslaugos tampa nebereikalingos;
12.2.6. Tiekėjas daugiau kaip 2 (du) kartus suteikia Paslaugas, kurios neatitinka Sutartyje ir (ar) įstatymuose nustatytų reikalavimų Paslaugoms;
12.2.7. Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
12.2.8. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės, saugos ar konfidencialios informacijos valdymą.

	13. APLINKOS APSAUGOS IR SOCIALINIAI KRITERIJAI

	13.1. Su perkamomis paslaugomis susiję aplinkos apsaugos kriterijai 
	Netaikoma


	13.2. Su perkamomis Paslaugomis susiję socialiniai kriterijai
	Netaikoma


	14. BENDRŲJŲ SĄLYGŲ PAKEITIMAI IR PAPILDYMAI 

	14.1.
	Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose arba prieduose.

	15. SUTARTIES PRIEDAI

	15.1. Priedas Nr. 1
	Techninė specifikacija

	15.2. Priedas Nr. 2
	Pasiūlymas

	15.3. Priedas Nr. 3
	Paslaugų užsakymo akto formos pavyzdys

	15.4. Priedas Nr. 4
	Paslaugų perdavimo ir priėmimo akto formos pavyzdys

	15.5. Priedas Nr. 5
	Sutarties vykdymui pasitelkiami subtiekėjai ir (ar) specialistai

	16. ŠALIŲ ATSTOVŲ PARAŠAI

	PIRKĖJAS
	TIEKĖJAS

	(nurodomos atstovo pareigos, vardas, pavardė)
	(nurodomos atstovo pareigos, vardas, pavardė)

	
(parašas)


	
(parašas)


______________



















                                                                                                                 202__ m. _____________  d. 
pirkimo–pardavimo sutarties 
Nr. 1DPS-          -(       E.)
1 priedas

NACIONALINĖS ŽEMĖS TARNYBOS PRIE APLINKOS MINISTERIJOS 
TURTO (ŽEMĖS) ADMINISTRAVIMO INFORMACINĖS SISTEMOS 
PALAIKYMO IR PLĖTROS PASLAUGŲ TECHNINĖ SPECIFIKACIJA

(pagal pirkimo sąlygų 2 priedą)




















___________________





                                                                                                                 202__ m. _____________  d. 
pirkimo–pardavimo sutarties 
Nr. 1DPS-          -(       E.)
2 priedas


TIEKĖJO PASIŪLYMAS









































___________________


									202__ m. _____________  d. 
                                                                                                                 pirkimo–pardavimo sutarties   
                                                                                                                 Nr. 1DPS-           -(      E.)
                                                                                                                 3 priedas

                                                                                     
(Paslaugų užsakymo akto formos pavyzdys)

PASLAUGŲ UŽSAKYMO AKTAS
PAGAL ____-  _  -_  SUTARTĮ NR. 1DPS-_____-(2.1.12 E.)

20__-    -___ Nr. ____________
_____________
(sudarymo vieta)

Vadovaudamiesi 20__ m. ________ _ d. Nacionalinės žemės tarnybos prie Aplinkos ministerijos turto (žemės) administravimo informacinės sistemos palaikymo ir plėtros paslaugų pirkimo–pardavimo sutarties Nr. 1DPS-_______-(2.1.12 E.) 1 priedo „Nacionalinės žemės tarnybos prie Aplinkos ministerijos turto (žemės) administravimo informacinės sistemos palaikymo ir plėtros paslaugų techninė specifikacija“ 3.2.5 papunkčiu, užsakome šias paslaugas:
	Eil. Nr.
	Paslaugų pavadinimas
	Mato vnt.
	Kiekis
	Vnt. kaina, Eur be PVM
	Vnt. kaina, 
Eur su PVM

	1
	2
	3
	4
	5
	6

	
	Nacionalinės žemės tarnybos prie Aplinkos ministerijos turto (žemės) administravimo informacinės sistemos plėtros paslaugos
	val.
	
	
	

	Iš viso:
	



Trumpas paslaugų aprašymas ir paslaugų suteikimo terminas: ________________________
________________________________________________________________________________


	Pirkėjas
	Paslaugų teikėjas

	Nacionalinės žemės tarnybos prie 
Aplinkos ministerijos
	(paslaugų tiekėjas)

	___________________________
	___________________________

	(pareigų pavadinimas)
	(pareigų pavadinimas)

	
	

	__________________________
	_________________________

	(parašas, vardas ir pavardė)
	(parašas, vardas ir pavardė)




___________________


                        
                                                                                                            202__ m. _____________  d. 
                                                                                                                 pirkimo–pardavimo sutarties   
                                                                                                                 Nr. 1DPS-           -(      E.)
                                                                                                                 4 priedas

(Paslaugų perdavimo ir priėmimo akto formos pavyzdys)

PASLAUGŲ PERDAVIMO IR PRIĖMIMO AKTAS
PAGAL 2026 M. ____________ -__ D. SUTARTĮ NR. 1DPS-_____-(2.1.12 E.)

2026 m. __________ __ d. Nr.___________
(Sudarymo vieta)

Paslaugų teikėjo – ________________ ir Pirkėjo – Nacionalinės žemės tarnybos prie Aplinkos ministerijos už sutarties vykdymą atsakingi asmenys patvirtina, kad suteiktos paslaugos visiškai atitinka 2026 m. ________ _ d. sutartyje Nr. 1DPS-_____-(2.1.12 E.) nustatytus reikalavimus:
	Eil. Nr.
	Paslaugų pavadinimas
	Mato
vnt.
	Kiekis
	Vnt. kaina, Eur be PVM
	Vnt. kaina, Eur su PVM

	1
	2
	3
	4
	5
	6

	1.
	Nacionalinės žemės tarnybos prie Aplinkos ministerijos turto (žemės) administravimo informacinės sistemos palaikymo paslaugos
	mėn.
	1
	
	

	2.
	Nacionalinės žemės tarnybos prie Aplinkos ministerijos turto (žemės) administravimo informacinės sistemos plėtros paslaugos
	val.
	
	
	

	Iš viso:
	



Pridedama. Suteiktų paslaugų ataskaita.
	Perdavė:
	Priėmė:

	___________________________
	Nacionalinės žemės tarnybos prie

	(Paslaugų teikėjo pavadinimas)
	Aplinkos ministerijos

	___________________________
	___________________________

	(Pareigų pavadinimas)
	(Pareigų pavadinimas)

	
	

	__________________________
	_________________________

	(Vardas ir pavardė)
	(Vardas ir pavardė)





___________________


									202__ m. _____________  d. 
                                                                                                                 pirkimo–pardavimo sutarties   
                                                                                                                 Nr. 1DPS-           -(      E.)
                                                                                                                 5 priedas


SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI








































___________________




Pirkimo sąlygų
4 priedas
Deklaracijos forma

___________________________________

 (Tiekėjo/subtiekėjo pavadinimas)


___________________________________
 (Pirkimo vykdytojo pavadinimas)


TIEKĖJO / SUBTIEKĖJO  DEKLARACIJA
 
__________________
(Data)

Patvirtinu, kad mano atstovaujamo tiekėjo/subtiekėjo sudėtyje nėra Rusijos dalyvavimo, viršijančio 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su visais pakeitimais, nustatytas ribas t. y.:
(a) mano atstovaujamas tiekėjas/subtiekėjas (ir nė vienas iš tiekėjų grupės narių) nėra Rusijos pilietis arba Rusijoje įsisteigęs fizinis ar juridinis asmuo, subjektas ar įstaiga;
(b) mano atstovaujamas tiekėjas/subtiekėjas (ir nė vienas iš tiekėjų grupės narių) nėra juridinis asmuo, subjektas ar įstaiga, kurio nuosavybės teisės tiesiogiai ar netiesiogiai daugiau kaip 50 % priklauso šios dalies a) punkte nurodytam subjektui;
(c) nei aš, nei mano atstovaujama bendrovė nėra fizinis ar juridinis asmuo, subjektas ar įstaiga, veikianti a) arba b) punkte nurodyto subjekto vardu ar jo nurodymu;
(d) a)-c) punktuose išvardyti subjektai nedalyvauja subtiekėjais, tiekėjais ar subjektais, kurių pajėgumais remiasi mano atstovaujamas tiekėjas, tais atvejais kai jiems tenka daugiau kaip 10 % sutarties vertės.
Patvirtinu, kad tiekėjui/subtiekėjui, kuriuos esu pasitelkęs ar pasitelksiu ateityje, ūkio subjektams, kurių pajėgumais remiuosi ar (ir) remsiuosi, prekių (ir jų sudedamųjų dalių) gamintojams netaikomos Lietuvos Respublikoje įgyvendinamos tarptautinės sankcijos, kaip tai apibrėžta Lietuvos Respublikos tarptautinių sankcijų įstatyme.

Deklaruojamoms aplinkybėms pasikeitus, įsipareigoju nedelsiant apie tai informuoti Pirkimo vykdytoją. 
	

	
	
	
	
	
	

	(Parašas)
	
	
	
	(Vardas, pavardė, pareigos)
	












Pirkimo sąlygų
5 priedas
Deklaracijos forma

(Nacionalinio saugumo reikalavimų atitikties deklaracijos tipinė forma)
	
(tiekėjo pavadinimas)
	
(adresatas (perkančiosios organizacijos pavadinimas))
NACIONALINIO SAUGUMO REIKALAVIMŲ ATITIKTIES DEKLARACIJA
202_   m._____________ d. Nr. ______
__________________________
(sudarymo vieta)
Aš, ___________________________________________________________________ ,
(tiekėjo vadovo ar jo įgalioto asmens pareigų pavadinimas, vardas ir pavardė)
patvirtinu, kad mano vadovaujamas (-a) (atstovaujamas (-a))____________________________ ,
(tiekėjo pavadinimas)    
dalyvaujantis (-i) ______________________________________________________________
(perkančiosios organizacijos pavadinimas)
vykdomame  _____________________________________, atitinka toliau nurodomus reikalavimus:
(pirkimo objekto pavadinimas, pirkimo numeris, pirkimo paskelbimo CVP IS data)
1. tiekėjo siūlomos teikti paslaugos nekelia grėsmės nacionaliniam saugumui – vadovaujantis VPĮ 37 straipsnio 9 dalies 2 punktu, paslaugų teikimas nebus vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų (pirkimo sąlygų 2.8 ir 10.6.12 papunkčiai).
2. tiekėjas neturi interesų, galinčių kelti grėsmę nacionaliniam saugumui – vadovaujantis VPĮ 47 straipsnio 9 dalimi, jis pats, jo subtiekėjai ar ūkio subjektai, kurių pajėgumais remiamasi ar juos kontroliuojantys asmenys nėra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose (pirkimo sąlygų 2.8 ir 10.6.12 papunkčiai).

Patvirtinu, kad šie duomenys yra teisingi ir aktualūs pasiūlymo pateikimo dieną.
Suprantu, kad vadovaudamasi VPĮ 39 straipsnio 4 dalimi, perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių atitiktį VPĮ 37 straipsnio 9 dalies, reikalavimams, jeigu tai būtina siekiant užtikrinti tinkamą pirkimo procedūros atlikimą.

Suprantu, kad jeigu pagal vertinimo rezultatus pasiūlymas bus pripažintas laimėjusiu, turės būti pateikti perkančiosios organizacijos nurodyti atitiktį nacionalinio saugumo reikalavimams patvirtinantys dokumentai.
    ___________________                             _________________	                   ___________________
(pareigos)                                        (parašas)                                       (vardas ir pavardė)

_____________________


Pirkimo sąlygų
6 priedas
Susitarimo forma

[bookmark: _Hlk24704944]ASMENS DUOMENŲ TVARKYMO SUSITARIMAS

202__ m. _____________ d. Nr. 1BS-       -(      E.)

Vilnius

Nacionalinė žemės tarnyba prie Aplinkos ministerijos, juridinio asmens kodas 188704927, atstovaujama __________________ /, (toliau – Asmens duomenų valdytojas), ir __________________, juridinio asmens kodas ____________, atstovaujama _________________, veikiančio / veikianti pagal įmonės / bendrovės įstatus (toliau – Asmens duomenų tvarkytojas), kiekviena atskirai vadinama Šalimi, o kartu – Šalimis, sudarė šį asmens duomenų tvarkymo susitarimą (toliau – Susitarimas).

Susitarimo pagrindas – [data] tarp Asmens duomenų tvarkytojo ir Asmens duomenų valdytojo sudaryta [sutarties pavadinimas] sutartis Nr. [______] (toliau – Pagrindinis susitarimas), kurio sudėtinė dalis yra šis Susitarimas.
Susitarimo tikslas – suteikti Asmens duomenų tvarkytojui įgaliojimus tvarkyti asmens duomenis ir užtikrinti asmens duomenų apsaugą, vykdant Pagrindiniame susitarime nustatytas prievoles Asmens duomenų tvarkytojui tvarkant asmens duomenis, vadovaujantis žemiau nustatytomis sąlygomis.

1. Susitarime vartojamos sąvokos ir jų apibrėžtys:
1.1. Asmens duomenų apsaugą reglamentuojantys teisės aktai – įsigaliojęs nacionalinis ir (arba) tarptautinis teisės aktas, kuris taikomas Asmens duomenų valdytojui ir (arba) Asmens duomenų tvarkytojui, reglamentuojantis jų atliekamus asmens duomenų tvarkymo veiksmus per šio Susitarimo galiojimo laikotarpį. Ši sąvoka apima 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Bendrasis duomenų apsaugos reglamentas). 
1.2. Subtvarkytojas – trečioji šalis, kurią Asmens duomenų tvarkytojas pasitelkia padėti tvarkant asmens duomenis.
Kitos šiame Susitarime vartojamos sąvokos suprantamos taip, kaip jos apibrėžtos asmens duomenų apsaugą reglamentuojančiuose teisės aktuose.

2. Asmens duomenų tvarkytojo įsipareigojimai
2.1. Asmens duomenų tvarkytojas įsipareigoja tvarkyti asmens duomenis tik remdamasis šiuo Susitarimu ir raštu (įskaitant elektroninį formatą) nustatytomis instrukcijomis, kurias jam perduos Asmens duomenų valdytojas. Pirminės Asmens duomenų valdytojo instrukcijos, susijusios su asmens duomenų tvarkymo dalyku, asmens duomenų subjektais, asmens duomenų tvarkymo terminais, tikslais, tvarka, taip pat asmens duomenų subjektų kategorijomis, yra nustatytos Susitarimo priede „Asmens duomenų tvarkymo instrukcijos“. Asmens duomenys pagal šį Susitarimą tvarkomi išimtinai tiek, kiek būtina Asmens duomenų tvarkytojo funkcijoms vykdyti. Funkcinis Asmens duomenų tvarkytojo atliekamų veiksmų su Asmens duomenų valdytojo valdomais asmens duomenimis aprašymas yra pateikiamas Pagrindiniame susitarime ir susijusioje dokumentacijoje.
2.2. Asmens duomenų tvarkytojas įsipareigoja, jog tvarkydamas asmens duomenis pagal Susitarimą, užtikrins asmens duomenų tvarkymo atitiktį asmens duomenų apsaugą reglamentuojantiems teisės aktams bei priežiūros institucijų rekomendacijoms. Asmens duomenų tvarkytojas sutinka su visais būsimais Susitarimo pakeitimais, kurie bus privalomi, siekiant įgyvendinti asmens duomenų tvarkymo apsaugą reglamentuojančių teisės aktų reikalavimus bei jų pakeitimus ir bus proporcingi, atsižvelgiant į Pagrindiniame susitarime apibrėžtų Asmens duomenų tvarkytojo teikiamų paslaugų tikslą bei pobūdį.
2.3. Asmens duomenų tvarkytojas įsipareigoja padėti Asmens duomenų valdytojui, siekiant įgyvendinti jo prievoles, kylančias iš asmens duomenų apsaugą reglamentuojančių teisės aktų, įskaitant, bet neapsiribojant: Asmens duomenų valdytojo pareigą įgyvendinti asmens duomenų subjekto teisę susipažinti su jo asmens duomenimis, reikalauti pakeisti, ištrinti, sustabdyti asmens duomenų tvarkymą.
2.4. Asmens duomenų tvarkytojas įsipareigoja nedelsdamas pranešti Asmens duomenų valdytojui, jeigu, Asmens duomenų tvarkytojo manymu, Asmens duomenų valdytojo nustatytos asmens duomenų tvarkymo instrukcijos prieštarauja asmens duomenų apsaugą reglamentuojantiems teisės aktams.
2.5. Atsižvelgdamas į asmens duomenų tvarkymo pobūdį ir Asmens duomenų tvarkytojui prieinamą informaciją, Asmens duomenų tvarkytojas įsipareigoja, nepagrįstai nedelsdamas, padėti Asmens duomenų valdytojui:
2.5.1.  užtikrinti prievolių, numatytų Bendrojo duomenų apsaugos reglamento 32–36 straipsniuose, įgyvendinimą;
2.5.2.  užtikrinti asmens duomenų apsaugą reglamentuojančiuose teisės aktuose numatytų asmens duomenų subjektų teisių įgyvendinimą, taikant atitinkamas technines ir organizacines saugumo priemones;
2.5.3.  pateikiant įrodymus apie tinkamą Asmens duomenų tvarkytojo pareigų vykdymą, jeigu Asmens duomenų valdytojas atskiru prašymu to pareikalautų.
2.6.  Jeigu asmens duomenų subjektas, priežiūros ar kita valdžios institucija ar bet kuri kita trečioji šalis kreipiasi į Asmens duomenų tvarkytoją su prašymu pateikti pagal šį Susitarimą tvarkomus asmens duomenis, Asmens duomenų tvarkytojas įsipareigoja tokį prašymą nedelsdamas perduoti Asmens duomenų valdytojui.
2.7. Asmens duomenų tvarkytojas įsipareigoja neatlikti tokių veiksmų, dėl kurių Asmens duomenų valdytojas būtų priverstas veikti ne pagal asmens duomenų apsaugą reglamentuojančių teisės aktų reikalavimus.
2.8. Asmens duomenų tvarkytojas negali perduoti ar kitu būdu atskleisti asmens duomenų, ar kitos informacijos, susijusios su asmens duomenų tvarkymu, jokiai kitai trečiajai šaliai. Asmens duomenų tvarkytojas įsipareigoja nedelsiant pranešti apie situacijas Asmens duomenų valdytojui, kai dėl asmens duomenų apsaugą reglamentuojančiuose teisės aktuose nustatytų prievolių įgyvendinimo, Asmens duomenų tvarkytojas privalo atskleisti asmens duomenis, kuriuos jis tvarko Asmens duomenų valdytojo vardu. Atskleisdamas asmens duomenis dėl teisės aktuose nustatytos pareigos vykdymo, Asmens duomenų tvarkytojas privalo pareikalauti trečiosios šalies išlaikyti asmens duomenų konfidencialumą.
2.9. Asmens duomenų tvarkytojas turi užtikrinti, kad jo darbuotojai ar kiti asmenys, kurie gauna prieigą prie asmens duomenų, vykdys Susitarimo reikalavimus, įskaitant reikalavimą užtikrinti asmens duomenų konfidencialumą, ir yra įsipareigoję saugoti konfidencialią informaciją arba turi teisės aktuose įtvirtintą pareigą saugoti konfidencialią informaciją.
2.10. Asmens duomenų tvarkytojas turi nedelsdamas (ne vėliau kaip per 24 (dvidešimt keturias) val. nuo sužinojimo apie pažeidimą momento) raštu arba elektroniniu paštu pranešti Asmens duomenų valdytojui apie asmens duomenų saugumo pažeidimą.
2.11. Asmens duomenų valdytojas suteikia Asmens duomenų tvarkytojui leidimą pasitelkti subtvarkytoją (-us), nurodytą (-us) Susitarimo priede „Asmens duomenų tvarkymo instrukcijos“. Prieš pasitelkdamas naują arba pakeisdamas esamą subtvarkytoją, Asmens duomenų tvarkytojas ne vėliau kaip prieš 10 darbo dienų apie tai raštu informuoja Asmens duomenų valdytoją, pateikdamas subtvarkytojo rekvizitus ir kitą objektyviai reikalingą informaciją, susijusią su asmens duomenų tvarkymo veikla, kurios pareikalaus Asmens duomenų valdytojas. Asmens duomenų valdytojas turi teisę nesutikti su naujo subtvarkytojo pasitelkimu, apie tai raštu (el. paštu) informuodamas Asmens duomenų valdytoją ir pateikdamas savo nesutikimo motyvus. 
2.12. Tais atvejais, kai Asmens duomenų tvarkytojas pasitelkia naują subtvarkytoją arba pakeičia esamą subtvarkytoją, kurio pasitelkimui raštu pritaria Asmens duomenų valdytojas, minėto subtvarkytojo rekvizitai nurodomi Susitarimo priede ,,Asmens duomenų tvarkymo instrukcijos“, jį pakeičiant Susitarimo 11.3 papunktyje nustatyta tvarka.
 2.13. Asmens duomenų tvarkytojas įsipareigoja pasitelkti tik tuos subtvarkytojus, kurie pakankamai užtikrina, kad tinkamos techninės ir organizacinės priemonės bus įgyvendintos tokiu būdu, kad asmens duomenų tvarkymas atitiktų asmens duomenų apsaugą reglamentuojančių teisės aktų reikalavimus ir būtų užtikrinta asmens duomenų subjektų teisių apsauga.
2.14. Asmens duomenų tvarkytojas įsipareigoja užtikrinti, kad konkrečiai asmens duomenų tvarkymo veiklai atlikti Asmens duomenų tvarkytojas pasitelks subtvarkytoją tik po to, kai su subtvarkytoju raštu sudarys sutartį, kurioje bus numatyti analogiški ar griežtesni reikalavimai lyginant su reikalavimais, numatytais šiame Susitarime. Asmens duomenų valdytojui pareikalavus, Asmens duomenų tvarkytojas turi pateikti šių sutarčių kopijas. 
2.15. Asmens duomenų tvarkytojas yra visiškai atsakingas už subtvarkytojų veiksmus.
2.16. Asmens duomenų valdytojas turi teisę pareikalauti, kad Asmens duomenų tvarkytojas patikrintų savo pasitelktą subtvarkytoją arba pateiktų tokio patikrinimo atlikimo patvirtinimą, arba, jeigu yra galimybė, gautų ar padėtų Asmens duomenų valdytojui gauti išorinio auditoriaus išvadą dėl pasitelkto subtvarkytojo veiklos, siekiant užtikrinti Asmens duomenų apsaugą reglamentuojančių teisės aktų reikalavimų vykdymą.

3. Asmens duomenų valdytojo įsipareigojimai
3.1. Asmens duomenų valdytojas įsipareigoja užtikrinti, kad asmens duomenų, perduodamų Asmens duomenų tvarkytojui, sąrašas, nurodytas Susitarimo priede „Asmens duomenų tvarkymo instrukcijos“, yra pilnas ir teisingas, įskaitant visą informaciją, perduotą Asmens duomenų tvarkytojui prižiūrėti pagal Pagrindinį susitarimą. 
3.2. Asmens duomenų valdytojas įsipareigoja prieš keisdamas asmens duomenų tvarkymo apimtį ir (ar) pobūdį informuoti raštu arba el. paštu Asmens duomenų tvarkytoją prieš protingą laiko terminą. Dėl konkrečių pakeitimų yra deramasi atskirai.
3.3. Asmens duomenų valdytojas įsipareigoja užtikrinti, kad asmens duomenų tvarkymas, kurį pavesta atlikti Asmens duomenų tvarkytojui, yra teisėtas.

4. Asmens duomenų perdavimas į trečiąsias valstybes
4.1. Asmens duomenų tvarkytojas neturi teisės be išankstinio Asmens duomenų valdytojo rašytinio sutikimo persiųsti (perduoti) asmens duomenų už Europos ekonominės erdvės (toliau – EEE) ribų. Gavęs Asmens duomenų valdytojo sutikimą persiųsti (perduoti) asmens duomenis, prieš siųsdamas duomenis už EEE ribų, Asmens duomenų tvarkytojas privalo sudaryti galiojantį asmens duomenų perdavimo susitarimą, kuris būtų parengtas vadovaujantis Bendrojo duomenų apsaugos reglamento V skyriaus nuostatomis, taip pat turi būti laikomasi asmens duomenų apsaugą reglamentuojančių teisės aktų reikalavimų.
4.2. Asmens duomenų valdytojas dėl pagrįstų priežasčių turi teisę bet kuriuo metu atšaukti savo sutikimą perduoti asmens duomenis į trečiąsias valstybes, kaip nurodyta Susitarimo 4.1 papunktyje. Tokiu atveju, Asmens duomenų tvarkytojas privalo nedelsiant nutraukti tokį asmens duomenų perdavimą ir, remiantis Asmens duomenų valdytojo reikalavimu, pateikti šias aplinkybes pagrindžiantį rašytinį patvirtinimą. 

5. Asmens duomenų tvarkymo saugumo užtikrinimas
5.1. Asmens duomenų tvarkytojas įsipareigoja savo sąskaita imtis tinkamų techninių bei organizacinių priemonių, siekiant užtikrinti tvarkomų asmens duomenų saugumą bei įsipareigoja laikytis visų rašytinių saugumo reikalavimų ir politikų, kurias pateiks Asmens duomenų valdytojas. Asmens duomenų tvarkytojas įsipareigoja saugoti asmens duomenis nuo sunaikinimo, modifikavimo, neteisėto platinimo arba neteisėtos prieigos, nuo visų formų neteisėto tvarkymo.
5.2. Asmens duomenų tvarkytojas įsipareigoja užtikrinti, kad tvarkydamas asmens duomenis jis taikys bent šias priemones:
5.2.1. Asmens duomenų tvarkytojo patalpos, kuriose laikoma kompiuterinė įranga bei nešiojamos informacijos saugyklos, kuriose saugomi asmens duomenys, kai nėra stebimos, bus užrakinamos, tam, kad būtų užtikrinama apsauga nuo neleistino asmens duomenų naudojimo, poveikio darymo bei vagystės.
5.2.2. Įtvirtintas procesas, kurio metu būtų testuojamas asmens duomenų atkūrimas iš saugyklų, jeigu Pagrindinis susitarimas numato Asmens duomenų tvarkytojo prievolę užtikrinti asmens duomenų atkūrimą.
5.2.3. Prieiga prie asmens duomenų turi būti suteikta tik tiems asmenims, kuriems asmens duomenys reikalingi darbo funkcijoms atlikti. Naudotojo kodas, slaptažodis bus unikalūs bei neprieinami neautorizuotam personalui. Asmens duomenų tvarkytojas užtikrins procedūrų, kuriomis užtikrinamas prieigos prie asmens duomenų davimas bei panaikinimas, buvimą.
5.2.4. Asmens duomenų tvarkytojas užtikrins, jog bus išsaugota Asmens duomenų tvarkytojo vykdomų prisijungimų prie asmens duomenų istorija bei su asmens duomenimis atliktų veiksmų istorija ne trumpesniam kaip 6 mėnesių laikotarpiui. Asmens duomenų tvarkytojas išsaugos minėtus duomenis ir Asmens duomenų valdytojo prašymu, juos pateiks.
5.2.5. Užtikrins saugų duomenų perdavimo ryšį tarp Asmens duomenų tvarkytojo ir Asmens duomenų valdytojo. Tuo atveju, kai naudojami išoriniai asmens duomenų perdavimo ryšiai, kurių nekontroliuoja Asmens duomenų tvarkytojas, bus užtikrintas techninių priemonių, kuriomis užtikrinamas prisijungimo prie ryšio autorizavimas bei Asmens duomenų tvarkytojo perduodamų duomenų užkodavimas, naudojimas.
5.2.6. Įtvirtintas procesas saugiam įrangos, kurioje buvo laikomi asmens duomenys, sunaikinimui ir taisymui.
5.2.7. Asmens duomenų tvarkytojas įsipareigoja imtis visų veiksmų, kad padėtų Asmens duomenų valdytojui asmens duomenų saugumo pažeidimo atveju siekiant sumažinti pažeidimo neigiamas pasekmes, taip pat nedelsiant pranešti Asmens duomenų valdytojui apie bet kokį incidentą, susijusį su asmens duomenimis bei apie neautorizuotą prieigą prie asmens duomenų. 
5.2.8. Asmens duomenų tvarkytojas įsipareigoja, kad prieigą prie asmens duomenų suteiks tik tiems Asmens duomenų tvarkytojo darbuotojams, kuriems prieiga būtina siekiant užtikrinti Asmens duomenų tvarkytojo pareigų, pagal Susitarimą, vykdymui. Asmens duomenų tvarkytojas įsipareigoja užtikrinti, kad asmenys, kurie turi prieigą prie asmens duomenų, yra pasirašę konfidencialumo susitarimą, kuris apima ir asmens duomenų neatskleidimo įsipareigojimą. Konfidencialumo susitarimo apimtis privalo būti ne mažesnė nei šio Susitarimo. Asmens duomenų tvarkytojo darbuotojai turi būti informuoti, kaip jie privalo tvarkyti asmens duomenis.  
5.3. Susitarimo 5 punkto nuostatos lieka galioti ir po šio Susitarimo nutraukimo ar pasibaigimo.

6. Audito teisės
6.1. Asmens duomenų tvarkytojas įsipareigoja, pagal savo turimą informaciją, suteikti Asmens duomenų valdytojui informaciją ir pagalbą, kuri reikalinga siekiant įrodyti, jog asmens duomenų tvarkymo veiksmai atitinka Bendrajame duomenų apsaugos reglamente bei Susitarime įtvirtintus reikalavimus, taip pat padėti Asmens duomenų valdytojui arba kitam jo įgaliotam auditoriui atlikti asmens duomenų tvarkymo auditą.  
6.2. Asmens duomenų tvarkytojas įsipareigoja užtikrinti galimybę priežiūros institucijoms atlikti Asmens duomenų tvarkytojo ir (ar) subtvarkytojų patikrinimus ir nedelsiant informuoti Asmens duomenų valdytoją apie tokius priežiūros institucijų patikrinimus, susijusius su Asmens duomenų valdytojo valdomais asmens duomenimis, nebent priežiūros institucija draudžia tokį informavimą.

7. Susitarimo galiojimas
7.1. Susitarimas įsigalioja nuo jo pasirašymo momento ir yra taikomas asmens duomenų tvarkymui nuo Pagrindinio susitarimo įsigaliojimo dienos. Šis Susitarimas galioja tol, kol galioja Pagrindinis susitarimas. Pagrindiniam susitarimui pasibaigus, neatsižvelgiant į Pagrindinio susitarimo pasibaigimo teisinį pagrindą, Asmens duomenų tvarkytojas turi nutraukti jam patikėtų Asmens duomenų valdytojo valdomų asmens duomenų tvarkymo operacijas.
7.2. Susitarimo sąlygos galios visą laiką, kol Asmens duomenų tvarkytojas tvarkys asmens duomenis, kurių atžvilgiu Asmens duomenų valdytojas yra duomenų valdytojas, ir kol vykdomi visi Susitarimo reikalavimai.
7.3. Asmens duomenų konfidencialumo įsipareigojimai lieka galioti ir pasibaigus Pagrindiniams susitarimui ir (arba) Susitarimui ir galioja neterminuotai.

8. Priemonės, kurių imamasi pasibaigus asmens duomenų tvarkymui
8.1. Pasibaigus Susitarimo galiojimui, Asmens duomenų tvarkytojas privalo, Asmens duomenų valdytojo pasirinkimu, apie kurį Asmens duomenų valdytojas privalo raštu informuoti Asmens duomenų tvarkytoją, grąžinti Asmens duomenų valdytojui arba sunaikinti asmens duomenis, kuriuos gavo iš Asmens duomenų valdytojo Pagrindinio susitarimo ir šio Susitarimo pagrindu ir ištrinti esamas jų kopijas. Asmens duomenų tvarkytojas privalo užtikrinti, kad subtvarkytojas (-ai) atliks tokius pačius veiksmus.
8.2. Asmens duomenų valdytojo reikalavimu, Asmens duomenų tvarkytojas privalo pateikti Asmens duomenų valdytojui sąrašą priemonių, kurių buvo imtasi, siekiant užtikrinti tvarkingą asmens duomenų tvarkymo nutraukimą.

9. Atsakomybė
9.1. Turint įtarimą, jog Asmens duomenų tvarkytojas nesilaiko šio Susitarimo, Asmens duomenų valdytojas apie tai raštu informuoja Asmens duomenų tvarkytoją. Pasitvirtinus informacijai, jog yra nesilaikoma šio Susitarimo nuostatų, Asmens duomenų valdytojas suteikia Asmens duomenų tvarkytojui teisę per 30 (trisdešimt) dienų laikotarpį (įspėjimo terminą) visiškai pašalinti pažeidimą. Visiškai nepašalinus pažeidimo, Asmens duomenų valdytojas turi teisę be įspėjimo nutraukti Pagrindinį susitarimą.
9.2. Asmens duomenų tvarkytojui pagal šį Susitarimą netaikomi jokie atsakomybės ribojimai, jeigu tokie buvo numatyti Pagrindiniame susitarime.
9.3. Asmens duomenų tvarkytojas privalo visiškai atlyginti bet kokią žalą, kurią Asmens duomenų valdytojas patiria dėl Susitarime ir (ar) Asmens duomenų tvarkytojui ir (arba) subtvarkytojui taikomuose Asmens duomenų apsaugą reglamentuojančiuose teisės aktuose numatytų prievolių neįvykdymo arba netinkamo įvykdymo. Į šią žalą įeina visos Asmens duomenų valdytojo patirtos išlaidos, įskaitant, bet neapsiribojant: baudomis, mokesčiais ir kita.

10. Ginčų sprendimas
[bookmark: _Hlk36541673]Visi ginčai, kylantys iš Susitarimo vykdymo, bus sprendžiami Lietuvos Respublikos teismuose. Informaciją apie kreipimąsi į teismą, bylos nagrinėjimo proceso informaciją bei sprendimą Šalys laikys konfidencialia informacija. Šiam Susitarimui taikoma Lietuvos Respublikos teisė.

11. Baigiamosios nuostatos 
11.1. Šis Susitarimas yra neatskiriama Pagrindinio susitarimo dalis. 
11.2. Šalių paskirti asmenys, atsakingi už Susitarimo vykdymą, yra nurodyti Pagrindiniame susitarime.
11.3. Bet kokie šio Susitarimo pakeitimai ir papildymai galioja tik sudaryti raštu ir pasirašyti, įskaitant pasirašymą elektroniniu būdu. Visi Susitarimo priedai yra neatskiriama Susitarimo dalis.
11.4. Šis susitarimas pasirašomas kvalifikuotu el. parašu.

12. Šalių rekvizitai ir parašai:

	ASMENS DUOMENŲ VALDYTOJAS:
Nacionalinė žemės tarnyba 
prie Aplinkos ministerijos
Kalvarijų g. 147, LT-08352 Vilnius
Kodas 188704927
A. s. LT764040063610000729
Lietuvos Respublikos finansų ministerija
Finansų įstaigos kodas 40400
Telefonas +370 706 86 666
El. p. nzt@nzt.lt



______________________

	ASMENS DUOMENŲ TVARKYTOJAS:

Pavadinimas
Adresas
Įmonės kodas
PVM mokėtojo kodas
Sąskaitos Nr.
Bankas: 
el. p.
tel.


______________________






























Asmens duomenų tvarkymo susitarimo priedas

ASMENS DUOMENŲ TVARKYMO INSTRUKCIJOS

	Asmens duomenys perduodami Asmens duomenų tvarkytojui šiais tikslais:
	Asmens duomenų tvarkytojas asmens duomenis įsipareigoja tvarkyti Pagrindinio susitarimo vykdymo tikslu.

	Perduodamų asmens duomenų kategorijos:
	Kontaktinė informacija (vardas, pavardė, telefono numeris, el. pašto adresas ir kita)


	Duomenų subjektų kategorijos:
	Fiziniai asmenys


	Asmens duomenų tvarkymo operacijos, atliekamos Asmens duomenų tvarkytojo:
	Asmens duomenų tvarkytojo atliekamos funkcijos aprašytos Pagrindiniame susitarime ir su juo susijusioje dokumentacijoje.


	Asmens duomenų tvarkymo operacijų atlikimo vieta:
	
Lietuva.

	Asmens duomenų saugojimo techninės ir organizacinės priemonės:
	· Prieigos prie asmens duomenų apsauga, valdymas ir kontrolė.
· Prieiga prie asmens duomenų gali būti suteikta tik tam asmeniui, kuriam asmens duomenys yra reikalingi jo funkcijoms vykdyti.
· Su asmens duomenimis galima atlikti tik tuos veiksmus, kuriems atlikti naudotojui yra suteiktos teisės.
· Prieigos prie asmens duomenų slaptažodžiai.
· Užtikrinama asmens duomenų apsauga nuo neteisėto prisijungimo prie vidinio kompiuterinio tinklo elektroninių ryšių priemonėmis.
· Užtikrinamas patalpų, kuriose saugomi asmens duomenys, saugumas (apribojamas neįgaliotų asmenų patekimas į atitinkamas patalpas ir pan.).
· Užtikrinama kompiuterinės įrangos apsauga nuo kenksmingos programinės įrangos (antivirusinių programų įdiegimas, atnaujinimas ir pan.).

	Subtvarkytojai (visi rekvizitai)
	-


[bookmark: _2p2csry]
__________________________

